দেশে ফেরার জন্য কাঁদছেন খোকা! - SOMOYERKONTHOSOR\nদেশে ফেরার জন্য কাঁদছেন খোকা!\n১২:১১ অপরাহ্ণ | বৃহস্পতিবার, অক্টোবর ৩১, ২০১৯ ফিচার\nসময়ের কণ্ঠস্বর ডেস্ক- বিএনপির ভাইস চেয়ারম্যান ও অবিভক্ত ঢাকা সিটি কর্পোরেশনের মেয়র সাদেক হোসেন খোকা জীবন-মৃত্যুর সন্ধিক্ষণে। অবস্থা সংকটাপন্ন হওয়ায় তাকে যুক্তরাষ্ট্রের নিউইয়র্কের ম্যানহাটনের স্লোয়ান ক্যাটারিং ক্যান্সার সেন্টারে নিবিড় পরিচর্যাকেন্দ্রে (আইসিইউ) রাখা হয়েছে।\nএদিকে যুক্তরাষ্ট্র বিএনপির নেতাকর্মীরা দফায় দফায় সাদেক হোসেন খোকাকে দেখতে গেলে তিনি কান্না বিজড়িত কণ্ঠে দেশে ফেরার আকুতি জানান বলে জানা গেছে।\nবিএনপির চেয়ারপাসনের মিডিয়া উইংয়ের সদস্য শায়রুল কবির খান বলেন, হাসপাতালে যাওয়ার আগে সাদেক হোসেন খোকা বিএনপির স্থায়ী কমিটির সদস্য ইকবাল হাসান মাহমুদ টুকুকে আক্ষেপ করে বলেছিলেন, জীবনবাজি রেখে মুক্তিযুদ্ধ করে দেশ স্বাধীন করেছি। দেশের মাটিতে বিদায় হবে কিনা আল্লাহ জানেন। আমার জন্য দোয়া করো।\nপরিবারের পক্ষ থেকে দেশবাসীর কাছে দোয়া চাওয়া হয়েছে জানিয়ে শায়রুল কবির খান বলেন, সাদেক হোসেন খোকার সুস্থতা কামনা করে বিএনপির নানা স্তরে দোয়া মাহফিল আয়োজন করা হচ্ছে। তার পরিবার দেশবাসীর কাছে দোয়া চেয়েছেন।\nযুক্তরাষ্ট্র বিএনপির একাধিক সূত্র জানান, সাদেক হোসেন খোকা কিছুদিন আগে থেকেই কিডনির নানা সমস্যায় ভুগছিলেন। স্থানীয় সময় সোমবার থেকে তার স্বাস্থ্যের আরও অবনতি হয়েছে। প্রায় তিন সপ্তাহ আগে তার শারীরিক অবস্থার অবনতি ঘটার পরই এই হাসপাতালে নেওয়া হয়।\nযুক্তরাষ্ট্র বিএনপির নেতা মিল্টন ভূইয়া ও আব্দুস সবুর মঙ্গলবার রাতে জানান, লাগাতার ওষুধ সেবনের ফলে তার মুখে ঘা হয়ে গেছিল। তিনি খাবার গ্রহণ করতে পারছিলেন না। সেজন্যে কয়েকদিন আগে তাকে ওই হাসপাতালে ভর্তির পর গত ২৭ অক্টোবর তার ফুসফুসে একটি ছোট অস্ত্রোপচার করা হয়েছে।\nএরপর তাকে চিকিৎসকের পর্যবেক্ষণে রাখা হয়েছে হাসপাতালেই। তার অবস্থার অবনতির সংবাদে বিএনপি পরিবারের অনেকেই হাসপাতালে গিয়ে তার খোঁজখবর নিচ্ছেন। খবর পেয়ে বাংলাদেশ থেকে ছুটে এসেছেন সাদেক হোসেন খোকার ছেলে বিএনপির বৈদেশিক বিষয়ক কমিটির সদস্য প্রকৌশলী ইশরাক হোসেন।\nউল্লেখ্য, ক্যান্সারের চিকিৎসার জন্য ২০১৪ সালের ১৪ মে সপরিবারে নিউইয়র্ক চলে যান সাদেক হোসেন খোকা। তার পর থেকে চিকিৎসকের পরামর্শ অনুযায়ী নিউইয়র্ক সিটির কুইন্সে একটি বাসায় দীর্ঘদিন ধরে থাকছেন বিএনপির এ নেতা।


যাত্রা শুরু রাঙামাটির স্বপ্নের নানিয়ারচর সেতুর – সুখবর বাংলা\nHomeউন্নয়নযাত্রা শুরু রাঙামাটির স্বপ্নের নানিয়ারচর সেতুর\nনিজস্ব প্রতিবেদক, সুখবর বাংলা: দীর্ঘ ৭ বছর পর রাঙামাটির স্বপ্নের সেতুর যাত্রা শুরু হয়েছে। বুধবার সকাল ১০টায় গণভবন থেকে ভিডিও কনফারেন্সের মাধ্যমে রাঙামাটির নানিয়ারচর সেতু আনুষ্ঠানিক উদ্বোধন করেন প্রধানমন্ত্রী শেখ হাসিনা। একই সাথে তিনি কক্সবাজারের বালুখালী থেকে বান্দরবানের ঘুমধুম সীমান্ত সংযোগ সড়কের উদ্বোধন করেছেন। এ সময় ভিডিও কনফারেন্সে গণভবন থেকে সড়ক পরিবহন ও সেতুমন্ত্রী ওবায়দুল কাদের, সেনাপ্রধান এসএম শফিউদ্দিন আহমেদ উপস্থিত ছিলেন।\nআর রাঙামাটি থেকে ভিডিও কনফারেন্সে উপস্থিত ছিলেন রাঙামাটির সংসদ সদস্য দীপংকর তালুকদার, রাঙামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) উপাচার্য ড. প্রদানেন্দু বিকাশ চাকমা, রাঙামাটি জেলা প্রশাসক মোহাম্মদ মিজানুর রহমান, সেনাবাহিনীর বিভিন্ন পদস্থ কর্মকর্তা, জেলা সওজের নির্বাহী প্রকৌশলী মো. শাহে আরেফিন, নানিয়ারচরের ইউএনও শিউলি রহমান তিন্নী।\nPrevious articleবিস্ময়বালক ঝিনাইদহের সাদ\nNext articleবৃহস্পতিবার থেকে সীমিত পরিসরে সামাজিক-রাজনৈতিক অনুষ্ঠান


এটা ত্রাণ নয়! প্রধানমন্ত্রীর উপহার-তথ্য প্রতিমন্ত্রী মুরাদ হাসান এমপি – ময়মনসিংহ জার্নাল\nএটা ত্রাণ নয়! প্রধানমন্ত্রীর উপহার-তথ্য প্রতিমন্ত্রী মুরাদ হাসান এমপি\nমিঠু আহমেদ,জামালপুর :তথ্য প্রতিমন্ত্রী ডা. মুরাদ হাসান এমপি বলেছেন, করোনার এই মহামারিতে ত্রাণ নিয়ে দুর্নীতি করে পার পাওয়ার কোনো সুযোগ নেই। এটা শেখ হাসিনার সরকার। এটাকে অনুগ্রহ মনে করবেন না, এটা ত্রাণ নয়! আপনাদের অধিকার, প্রধানমন্ত্রীর উপহার।\nগত ১৮ মে মঙ্গলবার দুপুরে পৌর এলাকার শেখ রাসেল মিনি স্টেডিয়ামে ৪ শতাধিক মৎসজীবি ও উপজেলার কামরাবাদ ইউনিয়নের শুয়াকৈার গ্রামে প্রধানমন্ত্রী শেখ হাসিনার উপহার হিসেবে ৫ শতাধিক দরিদ্র, অসহায় নি¤œ আয়ের মানুষের মাঝে খাদ্য সামগ্রী বিতরণকালে তিনি এসব কথা বলেন । উপহার সামগ্রীর মধ্যে ছিল চাল, ডাল, আলু, সয়াবিন তেল, খেজুর, সেমাই ও হাত ধোয়ার সাবান।\nমাদারগঞ্জে ভূমিহীন ও গৃহহীন পরিবারকে গৃহ প্রদান\nসরিষাবাড়ীতে বেসরকারী সংস্থা আশার ত্রান বিতরণ\nভাস্কর্য ভাংচুরের প্রতিবাদে সরিষাবাড়িতে মুক্তিযোদ্ধাদের মানববন্ধন


পরকীয়ার টানে ঘর ছাড়া স্বামীকে পুলিশের হেফাজতে ফিরে পেল স্ত্রী | 623023|| Bangladesh Pratidin\nপ্রকাশ : ২৭ ফেব্রুয়ারি, ২০২১ ১৪:১৩\nআপডেট : ২৭ ফেব্রুয়ারি, ২০২১ ১৪:২৩\nপরনারী আসক্ত ইমরান আকন নামের এক ব্যক্তি অবৈধ সম্পর্কের জের ধরে নিজের স্ত্রী ও সন্তানকে ফেলে চলে যান। পরে স্ত্রীর অভিযোগের ভিত্তিতে পুলিশ ইমরানকে উদ্ধার করে পরিবারের কাছে ফিরিয়ে দেওয়া হয়।\nঅন্য এক নারীর সঙ্গে পরকীয়া সম্পর্কে জড়িয়ে মিথ্যা কথা বলে বাসা থেকে বের হন ইমরান আকন। কয়েকদিন নিখোঁজ থাকার পর তার স্ত্রী পুলিশের সামাজিক যোগাযোগ মাধ্যম ফেসবুকে পুলিশের অফিসিয়াল পেইজে অভিযোগ করেন। পরে তথ্যপ্রযুক্তির সহায়তায় পরকীয়ায় আসক্ত ইমরানের অবস্থান শনাক্ত করে নারায়ণগঞ্জ থেকে উদ্ধার করে লালবাগ থানা পুলিশ।\nশুক্রবার (২৬ ফেব্রুয়ারি) বিকেলে পুলিশ সদর দফতরের মিডিয়া অ্যান্ড পাবলিক রিলেশন্স বিভাগের সহকারী উপ-মহাপরিদর্শক (এআইজি) মো. সো‌হেল রানা গণমাধ্যমকে বিষয়টি নিশ্চিত করেন। তিনি বলেন, 'গত ৪ ফেব্রুয়ারি বাংলাদেশ পুলিশের অফিসিয়াল ফেইসবুক পেইজের ইনবক্সে এক নারী মেসেজ পাঠান। লালবাগ থানার একটি ভাড়া বাসায় স্বামী মো. ইমরান আকন ও এক শিশু সন্তান নিয়ে থাকেন তিনি।'\nইমরানের স্ত্রী লিখেন, 'তার স্বামী কয়েকদিন আগে কোনো এক কাজে বাইরে বেরিয়েছেন। তিনি এখনও বাসায় ফেরেননি। তার মোবাইলও বন্ধ পাচ্ছেন। প্রচণ্ড উৎকণ্ঠা নিয়ে পুলিশের শরণাপন্ন হয়েছেন তিনি।'\nবিষয়টি গুরুত্ব দিয়ে পুলিশ সদর দফতরের মিডিয়া অ্যান্ড পাবলিক রিলেশন্স বিভাগ তাৎক্ষণিকভাবে লালবাগ থানার ভারপ্রাপ্ত কর্মকর্তা (ওসি) এম আশরাফ উদ্দিনকে বিষয়টি জানান। এতে ভুক্তভোগী নারীকে থানায় গিয়ে একটি সাধারণ ডায়েরি (জিডি) করার পরামর্শ দেওয়া হয়। এরপর লালবাগ থানার উপ-পরিদর্শক (এসআই) শেখ শাহ আলম তথ্যপ্রযুক্তির সহায়তা ও ভুক্তভোগীর দেওয়া তথ্য বিশ্লেষণ করে নারায়ণগঞ্জের রূপগঞ্জ থানা এবং সিদ্ধিরগঞ্জ থানা এলাকায় একাধিক অভিযান পরিচালনা করে ইমরান আকনের অবস্থান শনাক্ত করেন। বৃহস্পতিবার (২৫ ফেব্রুয়ারি) রূপগঞ্জ থানা এলাকা থেকে ইমরান আকনকে উদ্ধার করা হয়।\nপুলিশের এ কর্মকর্তা আরও বলেন, 'ভুক্তভোগী নারীর স্বামী ঘনঘন তার অবস্থান পরিবর্তন করছিলেন। উদ্ধারের পর ইমরাম আকন জিজ্ঞাসাবাদে পুলিশকে জানায়, তিনি অন্য এক মেয়ের সঙ্গে পরকীয়া সম্পর্কে জড়িয়ে পড়েন। প্রেমিকার টানে স্ত্রী ও শিশু সন্তানকে ফেলে চলে যান তিনি। উদ্ধারের পর ভুক্তভোগী নারী ও তার স্বামীর ইচ্ছায় লালবাগ থানা পুলিশ বিষয়টি মীমাংসা করে দেন। ইমরান আকন বর্তমানে তার স্ত্রী ও সন্তানের সঙ্গে রয়েছেন।'\nরাজশাহীতে প্যাকেজ ছাড়া মেলে না টিসিবির পণ্য\nউত্তরায় ‘রাজনীতির মহাকবি’ শীর্ষক প্রদর্শনী উদ্বোধন


ফিচার ডেস্ক আপডেট অক্টো ১০, ২০২০\nকরোনাভাইরাস মহামারিতে বিশ্বের প্রায় ৬০ শতাংশ মানুষ বঞ্চিত হয়েছেন মানসিক স্বাস্থ্যসেবা থেকে। বৈশ্বিক মানসিক স্বাস্থ্য পরিস্থিতির একটা সার্বিক চিত্র উঠে এসেছে বিশ্ব স্বাস্থ্য সংস্থার (ডব্লিউএইচও) এ পরিসংখ্যানে।\nএমন বাস্তবতায় শনিবার (১০ অক্টোবর) বাংলাদেশসহ বিভিন্ন দেশে পালিত হচ্ছে বিশ্ব মানসিক স্বাস্থ্য দিবস। এ বছর দিবসটির প্রতিপাদ্য ‘সবার জন্য মানসিক স্বাস্থ্য: অধিক বিনিয়োগ-অবাধ সুযোগ’।\nদিবসটি পালনে ডব্লিউএইচও ‘বিগ ইভেন্ট ফর মেন্টাল হেলথ’ শিরোনামের অনলাইন কর্মসূচির আয়োজন করেছে। এ অনুষ্ঠানের মাধ্যমে মানসিক স্বাস্থ্যে বিনিয়োগে বিভিন্ন ক্ষেত্রে নেতৃত্ব দেয়া ব্যক্তিদের প্রতি আহ্বান জানানো হবে।\nএর আগে দিনটিকে সামনে রেখে মানসিক পরিস্থিতি নিয়ে জরিপ চালায় ডব্লিউএইচও। সে জরিপ প্রতিবেদনে বলা হয়, মহামারির কারণে মানসিক স্বাস্থ্যসেবা বঞ্চিতদের ৭২ শতাংশই শিশু-কিশোর। এ ছাড়া বৃদ্ধদের ৭০ শতাংশ এই সেবা পাচ্ছেন না।\n১৩০টি দেশের ওপর জরিপ চালানো হয়। এতে দেখা যায়, বিশ্বব্যাপী ৯৩ শতাংশ দেশে করোনা মহামারি মানসিক স্বাস্থ্যসেবাকে ব্যাহত করেছে।\nজরিপে আরও বলা হয়, ৬৭ শতাংশ ক্ষেত্রে বাধা পেয়েছে কাউন্সেলিং ও সাইকোথেরাপি। বহির্বিভাগে চিকিৎসাসেবা ব্যাহত হয়েছে ৪৫ শতাংশ ক্ষেত্রে।\nযেভাবে থামিয়ে দিতে পারেন একটি ‘আত্মহত্যা’\nহজ সীমিত করায় সৌদি আরবকে ধন্যবাদ জানিয়েছে বিশ্ব স্বাস্থ্য সংস্থা\nফেসবুকে ডিপ্রেশনের কথা জানিয়ে যুবকের আত্মহত্যা\n৩৫ শতাংশ ক্ষেত্রে মানসিক স্বাস্থ্যের জরুরি সেবা ব্যাহত হয়েছে। সেবা না পাওয়া রোগীদের মধ্যে দীর্ঘদিন ধরে আক্রান্তরাও রয়েছেন।\nসমীক্ষায় বলা হয়, মহামারির সময় ৩০ শতাংশ ক্ষেত্রে মানসিক ও স্নায়ু রোগীরা সমস্যার মুখোমুখি হয়েছে। প্রায় তিন-চতুর্থাংশ স্কুল ও কর্মক্ষেত্রে মানসিক স্বাস্থ্যসেবা প্রদান ব্যাহত হয়েছে।\nদিবসটিকে বাংলাদেশে বিশেষ গুরুত্ব দিয়ে পালন করা হচ্ছে। বিশ্ব মানসিক স্বাস্থ্য দিবস উপলক্ষে বাণী দিয়েছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা।\nরাষ্ট্রপতি বলেন, জনগণের মানসিক সুস্থতা নিশ্চিত করতে সরকারি-বেসরকারি হাসপাতাল, স্বাস্থ্যকেন্দ্রের পাশাপাশি শিক্ষা প্রতিষ্ঠানগুলোতেও মানসিক স্বাস্থ্য বিষয়ে সচেতনতামূলক কার্যক্রম গ্রহণ করতে হবে। শারীরিক ও মানসিকভাবে সুস্থ জাতি গঠনে সবার সম্মিলিত প্রয়াস অব্যাহত থাকবে, এমনটাই প্রত্যাশা করেন তিনি।\nপ্রধানমন্ত্রী বলেন, সরকার সব ধরনের স্বাস্থ্যসেবা জনগণের কাছে পৌঁছে দিতে কাজ করছে। তিনি মানসিক স্বাস্থ্যসেবার সুযোগ অবারিত করায় মনোযোগী হতে সংশ্লিষ্ট সবার প্রতি আহ্বান জানিয়েছেন।\nডব্লিউএইচওবিশ্ব মানসিক স্বাস্থ্য দিবসমানসিক স্বাস্থ্য\nবেগমগঞ্জের ঘটনা তদন্ত করবে পিবিআই\nপিস্তল হাতে এমপির ছবি প্রদর্শন\nলিঙ্গ সমতায় দ. এশিয়ার শীর্ষে বাংলাদেশ!\nক্রিকেট বিশ্বের সর্বোচ্চ অর্জনকারী বাঙালি\nসর্বোচ্চ সংক্রমণে করোনা, কী পদক্ষেপ নিচ্ছে সরকার?


Lok sabha general election 2019: অর্জুনের লক্ষ্যভেদ, উপনির্বাচনে বিদ্ধ মদন! বড় ব্যবধানে জয়ী পবন – Indian Express Bangla\nArjun Singh Has The Last Laugh Against Madan Mitra After His Son Pawan Singh Registers Victory In Bhatpara By Election\nLok sabha general election 2019: অর্জুনের লক্ষ্যভেদ, উপনির্বাচনে বিদ্ধ মদন! বড় ব্যবধানে জয়ী পবন\nগোটা দেশেই নির্বাচন। তার আগে স্রেফ উপনির্বাচনের কারণেই শিরোনামে উঠে এসেছিল ব্যারাকপুর লোকসভা কেন্দ্রের অন্তর্গত ভাটপাড়া বিধানসভার উপনির্বাচন। লোকসভা নির্বাচনের কিছুদিন আগেই তৃণমূল ছেড়ে বিজেপিতে যোগ দিয়েছিলেন বিধায়ক অর্জুন সিং।\nBy: IE Bangla Web Desk\tKolkata Updated: May 23, 2019, 04:58:48 PM\nমদন মিত্র ও অর্জুন সিং (ফেসবুক)\nরক্ত ঝরেছিল নির্বাচনের সময়েই। পুত্র পবন সিংকে জিতিয়ে অর্জুন সিং প্রমাণ করলেন তাঁর রক্তঝরা বৃথা যায়নি। নির্বাচনের সময়ে লাগামছাড়া সন্ত্রাসের অভিযোগ উঠেছিল দু-পক্ষের তরফেই। তবে বৃহস্পতিবারে একতরফা ‘খেলে গেলেন’ পবন। প্রায় ২১ হাজার ব্যবধানে তিনি পরাজিত করলেন মদন মিত্রকে।\nগুলি, বোমা, সাংবাদিক হেনস্তা হোক বা মৃত্যু! ভাটপাড়ার এবার ভোটের অভিজ্ঞতা ছিল রীতিমতো আতঙ্কের। গণনার শুরু থেকেই ইঙ্গিত ছিল বাহুবলী অর্জুনের কাছে ধরাশায়ী হতে চলেছেন মদন মিত্র।\nব্যারাকপুর লোকসভা ও ভাটপাড়ার উপনির্বাচন- দুটোই ছিল অর্জুনের কাছে রীতিমতো প্রেস্টিজ ফাইট। সম্মানের যুদ্ধে মুখে হাসি অর্জুনেরই। কারণ ভাটপাড়া উপনির্বাচনের পাশাপাশি ব্যারাকপুরেও দীনেশ ত্রিবেদীকে পিছনে ফেলে দিয়েছেন তিনি। ব্যারাকপুরেও চলছে হাড্ডাহাড্ডি লড়াই। কখনও এগিয়ে দীনেশ, কখনও বা অর্জুন।\nLok Sabha General Election 2019: গেরুয়া ঝড়ের ইঙ্গিতে উল্লাস শহরে! কোথাও ‘শান্ত’, কোথাও ‘গরম’\nগোটা দেশেই নির্বাচন। তার আগে স্রেফ উপনির্বাচনের কারণেই শিরোনামে উঠে এসেছিল ব্যারাকপুর লোকসভা কেন্দ্রের অন্তর্গত ভাটপাড়া বিধানসভার উপনির্বাচন। লোকসভা নির্বাচনের কিছুদিন আগেই তৃণমূল ছেড়ে বিজেপিতে যোগ দিয়েছিলেন বিধায়ক অর্জুন সিং। তিনি লোকসভার প্রার্থী হওয়ায় ভাটপাড়ার বিধায়ক পদ থেকে সরে দাঁড়ান। ছেড়ে যাওয়া সেই কেন্দ্রেই এবার উপনির্বাচন।\nনির্বাচনের সময়ে বুথ দখল, ছাপ্পা, বোমাবাজির অভিযোগ ছিল দুই তরফেই! নির্বাচনোত্তর সময়ে সংঘর্ষে একজনের মৃত্যুও হয়েছে। তবে কোনও দলই সেই মৃত্যুর দায় স্বীকার করা তো দূরের, নিজেদের কর্মী মানতেই অস্বীকার করেছেন। রাজনৈতিক সংঘর্ষের কারণেই কেন্দ্রীয় বাহিনী রয়েছে গিয়েছে এলাকায়।\nযাইহোক, পশ্চিমবঙ্গের নির্বাচনের সমস্ত রাজনৈতিক উত্তাপই হাজির ছিল ভাটপাড়ায়। তবে গণনার সময় মুখে হাসি অর্জুনের। শাসক দলের বাহিনীর বিরুদ্ধে মাটি কামড়ে পড়ে থেকেছেন। রক্তাক্ত হয়েছেন, পড়ে গিয়েছেন। নির্বাচনের সময়ে নিজস্ব সঙ্গী-সাথী নিয়েই লড়ে গিয়েছেন তিনি। তাঁর এই শ্রম যে বৃথা যায়নি, গণনায় তা প্রতিফলিত।


ল্যাপটপ কিনুন আকর্ষনীয় মূল্যে এবং কিস্তিতে | GadgetBangla.Com\nby Gadget Bangla In: Offers -2Comments\nগ্যাজেটবাংলা ডট কম -এ এখন পাওয়া যাচ্ছে বিভিন্ন ব্রান্ড এর ল্যাপটপ। কিনতে পারবেন নগদে, ক্যাশ অন ডেলিভারি অথবা সহজ কিস্তিতে। প্রতিটি ল্যাপটপেই থাকছে অফফিসিয়াল ওয়ারেন্টি সুবিধা এবং নগদ টাকায় কিনলেই রয়েছে ক্যাশব্যাক অথবা আকর্ষনীয় পুরস্কার জেতার সুযোগ !\nএছাড়াও আপনি নুন্যতম ১০, ০০০ টাকা মুল্যের যেকোনো পন্য ই নিতে পারবেন কিস্তিতে। এখানে উল্লেখ্য যে কিস্তি সুবিধা কেবল মাত্র সিঙ্গেল প্রোডাক্ট এর ক্ষেত্রে প্রযোজ্য।\nআপনি নিম্নোক্ত যেকোনো ব্যাঙ্কের ক্রেডিট কার্ড দিয়েই আপনার পছন্দের ল্যাপটপ কিনতে পারবেন:\n01. City Bank\n02. Brac Bank\n03. Mutual Trust Bank\n04. Prime Bank\n05. Eastern Bank\n06. Standard Bank\n07. Southeast Bank\n08. Dutch Bangla Bank\nআর এর সাথে সাথে ডেবিট কার্ড, মোবাইল পেমেন্ট, ইন্টারনেট ব্যাঙ্কিং এবং ক্যাশ অন ডেলিভারী সুবিধা তো থাকছেই। তাই আর দেরী না করে আজই ভিজিট করুন আমাদের ওয়েবসাইট এবং বেছে নিন আপনার পছন্দের ল্যাপটপটি।\nTags: emi, laptop in emi, laptop online in bangladesh, কিস্তি, কিস্তিতে ল্যাপটপ Share\nRakib August 04, 2017\nআপনারা কি কিস্তির মাধ্যমে ল্যাপটপ দিয়ে থাকেন?\nGadget Bangla August 08, 2017\nজ্বি, দিয়ে থাকি। আপনার ক্রেডিট কার্ড দিয়ে ৩ মাস, ৬ মাস, ৯ মাস এবং ১২ মাসের সহজ কিস্তিতে আপনি যেকোনো ল্যাপটপ কিনতে পারবেন। সাপোর্টেড ব্যাংকের লিষ্ট পাবেন সংশ্লিষ্ট প্রডক্টের নিচে Avail EMI Offer বক্সটি চেক করলেই।


চাই ধর্ষণহীন দিন - বাংলা লাইব্রেরি । Bangla Library\nবাংলা লাইব্রেরি » তসলিমা নাসরিন » বিবিধ রচনা (তসলিমা নাসরিন) » চাই ধর্ষণহীন দিন\n« গ্যালিলিও এবং তার ‘জারজ মেয়ে’\nচারদিকে প্রচুর ওমর মতিন »\nচাই ধর্ষণহীন দিন\nMay 18, 2017 | বিবিধ রচনা (তসলিমা নাসরিন) |0comments\nএমন একটি দিন আছে, যে দিন ধর্ষণহীন? না এমন দিন নেই। বাংলাদেশের পুরুষদের প্রতি ১০ জনের মধ্যে একজন স্বীকার করেছেন নিজের স্ত্রী নয় এমন নারীকে তারা কোনও এক সময় ধর্ষণ করেছেন। আসলে, ধর্ষণের এই সংখ্যাটি আরও ভয়াবহ হতো, যদি ধর্ষিতারা মুখ খুলতো, বলতো যে তারা ধর্ষিতা হয়েছে। ধর্ষণ যে একটি অপরাধ তা বেশির ভাগ মানুষ জানে না। ধর্ষককে অপরাধী হিসেবে চিহ্নিত না করে ধর্ষিতাকে করা হয়। এর চেয়ে বড় লজ্জা একটি সমাজের জন্য আর কিছু নেই। পৃথিবীতে ধর্ষণই একমাত্র অপরাধ যেখানে আক্রান্ত বা ভিকটিমকে দোষী সাব্যস্ত করা হয়।\nআমেরিকার নারীবাদী লেখিকা মেরিলিন ফ্রেঞ্চ লিখেছিলেন, ‘প্রতিটি পুরুষই ধর্ষক এবং তাদের এই একটিই চরিত্র। তারা আমাদের ধর্ষণ করে তাদের চোখ দিয়ে, তাদের তন্ত্রমন্ত্র দিয়ে, তাদের আইন দিয়ে। অল ম্যান আর রেপিস্ট অ্যান্ড দ্যাটস অল দে আর। দে রেপ আস উইদ দেয়ার আইজ, দেয়ার ল’জ, অ্যান্ড দেয়ার কোডস। ’\nআর আন্দ্রিয়া ডরকিনের কথা, ‘যতদিন ধর্ষণ নামক জিনিস পৃথিবীতে আছে, ততদিন শান্তি অথবা সুবিচার অথবা সমতা অথবা স্বাধীনতা কিছুই থাকবে না। তুমি আর হতে পারবে না তা, যা তুমি হতে চাও, তুমি আর বাস করতে পারবে না সেই জগতে, যে জগতে তুমি বাস করতে চাও। ’ আন্দ্রিয়া ডরকিন আরও বলেছেন, ‘ধর্ষণ কোনও দুর্ঘটনা নয়, কোনও ভুল নয়। পুরুষতান্ত্রিক সংস্কৃতিতে যৌনতার সংজ্ঞা হলো ধর্ষণ। যতদিন পর্যন্ত এই সংজ্ঞা বহাল থাকবে, ততদিন পর্যন্ত যৌন আক্রমণকারী হিসেবে পুরুষ এবং তার শিকার হিসেবে চিহ্নিত হবে নারী। এই সংস্কৃতিকে স্বাভাবিক যারা মনে করে, তারা ঠাণ্ডা মাথায় প্রতিদিন ধর্ষণ চালিয়ে যায়। ’\nকেউ কেউ বলে, ধর্ষকদের ধর্ষদণ্ডটি কেটে ফেলা উচিত। এর ফলে দ্রুত বন্ধ হবে ধর্ষকদের ধর্ষণ। বন্ধ কি সত্যি হয়? ধনঞ্জয়ের ফাঁসি হওয়ার পরদিনই ধর্ষণ হয়নি পশ্চিমবঙ্গ রাজ্যে? ধর্ষণের বিরুদ্ধে কঠিন কঠিন আইন আছে, তারপরও কি ধর্ষণের কিছু মাত্র বন্ধ হয়েছে? যারা বলে মেয়েরা স্বল্প পোশাক পরে চলাফেরা করে বলেই পুরুষেরা তাদের ধর্ষণ করতে উৎসাহী হয়—সেই মোটা মাথাগুলো খুব ভালো জানে যে, বোরখা-হিজাব পরা মেয়েরাও অহরহ ধর্ষিতা হচ্ছে। পোশাক কোনও ঘটনা নয়, ঘটনা এখানে পুরুষাঙ্গ। জন্মের পর থেকে পুরুষেরা শিখে এসেছে তারা জগৎ জয় করতে পারে তাদের দু’ঊরুর মাঝখানের জিনিসটি দিয়ে। এই শিক্ষা ইস্কুল-কলেজে রাস্তাঘাটে চাকরিস্থলে, ব্যবসা প্রতিষ্ঠানে, আইনে কানুনে, শহরে বন্দরে, রাষ্ট্রে রাজ্যে সমাজে সংসারে সবখানেই পুরুষেরা পেয়ে যায়। ঘরে বাইরে যে শিক্ষা এবং যে শিক্ষার চর্চা পুরুষেরা হাজার বছর ধরে চালিয়ে যাচ্ছে ক’টা পুরুষের বুকের পাটা তা থেকে নিরস্ত হয়?\nবাংলাদেশে অনেক বছর আগে একটি ঘটনা ঘটেছিল। ইয়াসমিন নামের এক মেয়ে, পনেরো বছর বয়স, ঢাকা শহরের কোনও এক মধ্যবিত্তের বাড়িতে কাজ করতো। কিন্তু বাড়ির কর্তাটি ইয়াসমিনকে রাতে রাতে ধর্ষণ করতো। ইয়াসমিন একরাতে পালালো বাড়ি থেকে। যাচ্ছে সে বাপের বাড়ির দিকে। পথে পুলিশ ধরলো। ‘কোথায় যাচ্ছিস’? ‘বাপের বাড়ি’। ‘বাড়ি তো অনেক দূর, চল তোকে পৌঁছে দিই, গাড়িতে ওঠ। ’ পুলিশের গাড়ি অন্ধকার নির্জনতায় থামলো। ওখানে সাত সাতটা পুলিশ ইয়াসমিনকে মনের আশ মিটিয়ে ধর্ষণ করে, ধর্ষণ শেষে গলা টিপে মেরে ফেলে রাখলো আবর্জনার স্তূপে। এলাকার লোকেরা পরদিন মিছিল বের করলো পুলিশের বিরুদ্ধে। সেই মিছিলে গুলি ছুড়লো পুলিশ, সাতজন গ্রামবাসীর মৃত্যু হলো। পরদিন সরকারি প্রেস বিজ্ঞপ্তি ছিল এরকম, ‘ইয়াসমিন ছিল নষ্ট চরিত্রের মেয়ে, পুলিশ যা করেছে ঠিকই করেছে। ’ এরকম ঘটনা কি শুধু বাংলাদেশেই ঘটে? অন্য কোথাও ঘটে না? আমরা সবাই জানি, ঘটে। রক্ষক সারাক্ষণই ভক্ষক হচ্ছে। হবে না কেন! নারী-ভক্ষণ তো কোনও অন্যায় নয়! কোথায় লেখা আছে অন্যায়! নারী তো ভোগ্য, ভোজ্য, ভক্ষণীয়। এ কথা সকলেই জানে, মানে। পুরোহিত থেকে শুরু করে পাঁচ বছরী পুত্র জানে যে পুরুষ সর্বশক্তিমান। এবং তাদের সর্বময় অধিকার যেমন খুশি নারীকে দলন করা, দমন করা, সর্বময় অধিকার যখন খুশি ধর্ষণ করা, জ্বালিয়ে মারা, পুড়িয়ে মারা। এই জানা মানাটি যেদিন বন্ধ হবে, সেদিনই হয়তো চিরতরে দুঃসময়ের সরে যাবার সময় হবে। নারীকে সম্মান জানানোর রেওয়াজ এই সমাজে নেই। সম্মানের যে সংজ্ঞা পুরুষেরা তৈরি করেছে, তাতে অসম্মান ছাড়া নারীর অন্য কিছু হয় না। বিখ্যাত নারীবাদী ম্যাগাজিন সিজ-এর সম্পাদক রবিন মরগ্যান বেশ কিছু গুরুত্বপূর্ণ কথা বলেছেন ধর্ষণ সম্পর্কে। তিনি দায়িত্ব নিয়ে বলেছেন, ‘যে যৌন সম্পর্কটির উদ্যোক্তা নারী নয়, নারীর সত্যিকার যৌনইচ্ছে থেকে যেটি ঘটে না, সেই যৌন সম্পর্কটি ঘটা মানেই ধর্ষণ ঘটা। ’\nপুরুষতান্ত্রিক পরিবেশে পুরুষের ইচ্ছেয়, পুরুষের আওতায় যে যৌনসম্পর্কটি ঘটে, তাতে বৈষম্য শুধু নয়, প্রকটভাবে অকথ্য অত্যাচার না থাকার কোনও কারণ নেই। সর্বত্র যেখানে বৈষম্য এবং পুরুষাধিপত্য, সেখানে তা থাকবেই। বন্ধ ঘরে বীভৎসতা ঘটিয়ে নাম তার লাভ মেকিং দিলেই যেন সাতখুন মাফ।\nরবিন মরগ্যান বলেন, ‘রেপ ইজ দ্য পারফেক্টেড অ্যাক্ট অব মেইল সেক্সুয়ালিটি ইন এ পেট্রিআর্কাল কালচার। ইট ইজ দ্য আলটিমেট মেটাফর ফর ডমিনেশন, ভায়োলেন্স, সাবজুগেশন অ্যান্ড পজেশনস। ’\nনা, আমাদের নারীবাদীরা এমনভাবে বলেন না। কোনওকালেই বলেননি। পশ্চিমের নারীবাদীদের হাত থেকে খুব কম ধর্ষকই বেঁচে যেতে পারে। ওখানকার নারীরা বহুকাল সংগ্রাম করেছেন এই জঘন্য ঘৃণ্য নারী নির্যাতনের বিরুদ্ধে। কাউকে ছাড় দেননি।\nআজ পশ্চিমের যে দেশগুলোয় নারীরা প্রায় পূর্ণ স্বাধীনতা নিয়ে বাঁচতে পারে, সেখানে প্রেমে, যৌনতায় নারীর উদ্যোগী এবং সক্রিয় হওয়া খুব স্বাভাবিক ঘটনা। নারীই পুরুষকে পছন্দ করে প্রেমের জন্য, নারীই পুরুষকে শারীরিকভাবে কামনা করে, সেই কামনার কথা প্রকাশ করে এবং যৌনক্রিয়ায় নারীই সক্রিয় হয় বেশি।\nএ দেশে নারী যত নিষিদ্ধ হবে, পুরুষের যৌনসাধ তত হৈ রৈ করে বাড়বে। যৌন সম্পর্কের জন্য নিষি নারীকেই পছন্দ করে পুরুষ। নারীবাদীরা বলেন, যৌন অধিকার অর্জনের কোনও দরকার নেই নারীর। দরকার শিক্ষার আর স্বনির্ভরতার। নারীবাদ দেশি ব্র্যান্ড। বটে। শিক্ষা আর অর্থনৈতিক স্বনির্ভরতা অর্জন করেও যে সারা জীবন নারী থেকে যায় পুরুষের যৌনদাসী, সে কি তাঁরা জানেন না, নাকি মানেন না? নাকি তলে তলে পুরুষতন্ত্রের গোড়ায় জল সার দিয়ে তাজা রাখেন তন্ত্রটি!\nনারীরা এ দেশে মাথা উঁচু করে বাঁচতে পারে না। নারীদের কোনও অহংকার থাকতে নেই। সেই কবে ভোটাধিকার আন্দোলনের নেত্রী এলিজাবেথ ক্যাডি স্ট্যানটন বলেছিলেন, ‘উই আর, অ্যাজ এ সঙ্গে, ইনফিনিটলি সুপিরিয়র টু ম্যান। ’ ক’টা মেয়ে ভারতীয় উপমহাদেশে এ কথা বিশ্বাস করে এবং বলে?\nআমরা নারীরা পুরুষের চেয়ে সবদিক থেকে বড়। এ কথা বললে পুরুষ যেমন কৌতুকরসে হেসে ওঠে, নারীও হাসে। কেবল লিঙ্গে নয়, বিবেকে বুদ্ধিতে, বিচক্ষণতায়, বিদ্রোহে, বিস্ফোরণে, বীক্ষণে নারী চিরকালই পুরুষের চেয়ে ঊর্ধ্বে। কিন্তু শক্তিকে শেকলে বন্দী করে রাখা হয়েছে আজ হাজার বছর। সোজা এতকালের শেকল ছেঁড়া?\nআমি মনে করি পুরুষবিদ্বেষ হলো একটি সম্মানজনক রাজনৈতিক আদর্শ, যে আদর্শে অত্যাচারিতের অধিকার আছে অত্যাচারী শ্রেণির বিরুদ্ধে ঘৃণা ছুড়ে দেওয়া। ক’জন বলে এমন কথা এদেশে? এখন তো লিবারেলিজমের যুগ। যত আপস করো, তত ভালো। যত মেনে নাও, তত তুমি সহিষ্ণু, তত তুমি শান্তিকামী। চিরকাল যারা অশান্তি করে, অশান্তি যাদের রক্তে, মস্তিষ্কের কোষে কোষে, তাদের সঙ্গে কি সত্যিকার কোনও শান্তি চুক্তি হয়, না, হতে পারে?\nসেই কতকাল আগে মেরিলিন ফ্রেঞ্চ ‘দ্য উইমেনস রুম’ বইতে লিখেছেন, ‘পুরুষের প্রতি আমার অনুভূতি পুরুষ নিয়ে আমার অভিজ্ঞতার সঙ্গে সম্পর্কিত। সত্যি কথা বলতে কী, পুরুষের প্রতি আমার কোনও সহানুভূতি নেই। ডাখাও কনসেনট্রেশন ক্যাম্প থেকে বেরিয়ে এক ইহুদি যেমন কোনও তরুণ নািস সেনাকে পেটে গুলি খাওয়া অবস্থায় কাতরাতে দেখে নির্বিকার হেঁটে চলে যায়, তেমন করে আমি পুরুষ দেখি। আমি এমনকী প্রয়োজনও বোধ করি না কাঁধ শ্রাগের। আমি কেয়ার করি না। মানুষ হিসেবে লোকটি কী ছিল, কেমন ছিল, তার ইচ্ছে অনিচ্ছে এগুলো আমার কাছে কোনও বিষয় নয়। ’\nপুরুষকে তুচ্ছ করার শক্তি এবং সাহস এ সমাজে ক’জনের হয়? তুচ্ছ না করলে পুরুষতন্ত্রের কবল থেকে মুক্তি নেই কোনও নারীর। বিয়েকেও ত্যাগ করেছিল আমাদের লড়াকু পূর্বনারীরা। সাহস আছে কারও এমন কথা উচ্চারণ করার, ‘যেহেতু বিয়ে মানে নারীকে দাসত্বের শৃঙ্খলে বন্দী করা, নারীবাদের লক্ষ্য হওয়া উচিত বিবাহপ্রথার গায়ে জোরে লাথি মারা। বিবাহপ্রথাকে নির্মূল না করলে নারী স্বাধীনতা কখনই অর্জিত হবে না। ’ ‘না না না আমরা পুরুষের কাঁধে কাঁধ মিলিয়ে চলছি। আমরা এগিয়ে গেছি অনেক। আমরা আমাদের প্রাপ্য অধিকার পেয়ে গেছি কত আগে। যা বাকি আছে পাওয়ার, তার জন্য পুরুষকে সঙ্গে নিয়েই লড়াই করবো। ’ ‘সচেতন’ বলে বড়াই করা নারীরাই বলছেন এমন কথা। নারী-পুরুষ উভয়কেই নারীর অধিকারের জন্য লড়তে হবে— এই মত নারী পুরুষ নির্বিশেষে প্রায় সকলের। কিন্তু ধর্ষককে সঙ্গে নিয়ে সত্যি কি লড়াই করা যায়? দুই বা তিন ইঞ্চি জিনিসটি নিয়ে অহংকার এমন কোনও পুরুষ আছে করে না? যে পুরুষ নিজেদের নারীবাদী বলে, তারাও সময় সময় ঊরুসন্ধিতে হাত রেখে জিনিসটির উপস্থিতি পরখ করে নেয়। ধর্ষকের জাতকে বিশ্বাস করেছো কী মরেছো।\nকী ব্যাপার, জাত নিয়ে কথা? হ্যাঁ জাত নিয়েই কথা। পুরুষেরা আলাদা জাত। তারা মনুষ্যজাত থেকে ভিন্ন। এমন কথা প্রচণ্ড রাগ করেও কেউ বলে না এ সমাজে। মেয়েদের রাগ টাগ কি একেবারেই গেল? রাগের মাথায় তো অনেক কিছু করছে মেয়েরা, রাগের মাথায় কেন উচ্চারণ করছে না সত্য, যে সত্য মুখে এসে গেলেও মেয়েদের গিলে ফেলতে হয়!\nপ্রকাশ : বৃহস্পতিবার, ১৮ মে, ২০১৭


বিনোদন | Bangla Dorpon - Part 3\nবিনোদন ডেস্ক: অভিনয়ের পাশপাশি প্রযোজকের খাতায় নাম লিখিয়েছেন চিত্রনায়িকা ববি। ‘সকাল থেকে গাজীপুরের বৃদ্ধাশ্রমে । এখানে বৃদ্ধদের সঙ্গে কয়েকদিন থাকব। তাদের সুখ-দুঃখের কথা শুনছি। কেন তারা আশ্রমে এসছেন? আবার অনেকে কেন আশ্রমে আসতে চাচ্ছেন। এসব বিষয় জানতে পেরে ভালো লাগছে।বাস্তবে না কি সিনেমার দৃশ্যের প্রয়োজনে? এ বিষয়ে ববি গণমাধ্যমকে জানান, ‘বৃদ্ধাশ্রম’ সিনেমার শুটিংয়ের প্রয়োজনে গাজীপুর বৃদ্ধাশ্রমে এসেছি। এখানে এসে সত্যি ...\nপ্রথম দিনেই ‘পদ্মাবতী’ মাতালেন দীপিকা\nবিনোদন ডেস্ক: ‘পদ্মাবতী’ ছবি নিয়ে তৃতীয়বারের মত সঞ্জয়লীলা বানসালির ছবিতে একসঙ্গে কাজ করবেন দীপিকা পাড়ুকোন ও রণবীর সিং। সেই নতুন ছবি পদ্মাবতীর প্রথম দিনের শুটিংয়েই মাতিয়ে দিলেন দীপিকা পাড়ুকোন। ছবিতে পদ্মাবতীর ভূমিকায় অভিনয় করছেন দীপিকা, আলাউদ্দিন খিলজির ভূমিকায় অভিনয় করছেন রণবীর সিং, চিতোরের রাজার ভূমিকায় অভিনয় করছেন শাহিদ কাপুর। এই ছবিতে অভিনেতাদের নাম অনেকদিন আগেই ঘোষণা করা হয়েছিল, কাল থেকেই ...\nআবিদের নতুন মিউজিক ভিডিও ‘কলিজা’\nবিনোদন ডেস্ক : ‘কলিজা’ শিরোনামের গানের নতুন ভিডিও নিয়ে র্দশকদের কাছে হাজির হলেন সঙ্গীশিল্পী আবিদ আহমেদ। অমিত চ্যার্টাজি, সুর ও সঙ্গীত পরিচালনায় এই গানটি প্রকাশ পেয়েছে মাই সাউন্ড এর ব্যানারে।এ ছাড়ারও মাই সাউন্ডের ইউটিউব চ্যানেল গানটি প্রকাশ করা হয়েছে। গান প্রসঙ্গে আবিদ আহমেদ বলেন, আমি আশা করছি গানটির সুর ও সঙ্গীতের বুননে এই চমৎকার ভিডিওটিও সবাই পছন্দ করবেন।’ গানটির নির্মান ...\n‘অগ্নি থ্রি’র নায়িকার প্রস্তাব নেবেন না শুভশ্রী!\nবিনোদন ডেস্ক: বাংলাদেশের জনপ্রিয় ‘অগ্নি’ ফ্র্যাঞ্চাইজির পরের ছবিতে প্রধান চরিত্রে অভিনয়ের প্রস্তাব পেয়েছিলেন শুভশ্রী। কিন্তু শোনা যাচ্ছে, অ্যাকশন-ফ্র্যাঞ্চাইজির নায়িকা হওয়ার প্রস্তাব ফেরাতে পারেন তিনি। টালিগঞ্জ ফিল্ম ইন্ডাস্ট্রিতে এ রকম খবরই শোনা যাচ্ছে। সম্প্রতি নাকি বাংলাদেশের প্রযোজনা সংস্থা ‘জ্যাজ মাল্টিমিডিয়া’র পক্ষ থেকে শুভশ্রীকে নায়িকার চরিত্র অফার করা হয়েছিল। কিন্তু এখনও ছবিতে কাজ করার ব্যাপারে ইতিবাচক কোনও ইঙ্গিত দেননি শুভশ্রী! প্রসঙ্গত, ‘অগ্নি’ ...\n১০০কোটির ক্লাবে ’ডিয়ার জিন্দেগি’\nবিনোদন ডেস্ক: নোট নিয়ে যখন জলঘোলা চলছে, তখন সেই মন্দার বাজারেও ১০০ কোটির ব্যবসা করে ফেলল ‘ডিয়ার জিন্দেগি’৷ শাহরুখ এবং আলিয়া অভিনীত ‘ডিয়ার জিন্দেগি’ বক্স অফিস রেকর্ড এবং রেসপন্স এখনও পর্যন্ত পজিটিভ৷ মাত্র ন’দিনেই গৌরি শিন্ডের এই ছবি ৫০ কোটি ছাড়িয়ে গিয়েছে৷ নিন্দুকদেরও প্রশংসা এই ছবিকে ঘিরে৷ এত খুশির খবর যেখানে রয়েছে সেখানে সেলিব্রেশন তো হতেই হবে৷ পাশাপাশি রয়েছে আরও ...\nবিনোদন ডেস্ক: এস শঙ্কর ও রজনীকান্ত-এর মেগা বাজেটেরে ছবি ‘টু’ নিয়ে উত্তেজনা ও আগ্রহের শেষ নেই ভক্তদের। ৩৫০ কোটি রুপি বাজেটের এ ছবিটিকে ভারতের সর্বকালের সর্বোচ্চ বাজেটের ছবি বলেই মানছেন সবাই। এবারে জানা গেলো উন্নত গ্রাফিক্স এর কাজের জন্য ছবির ব্যয় বেড়েছ আরও ৫০ কোটি রুপি! কিছুদিন আগেই মুক্তি পেলো এস এস রাজমৌলির ‘বাহুবালি’। ২৫০ কোটি রুপি বাজেটের এ ছবিটির ...\nবিনোদন ডেস্ক: ঢাকা, ০২ ডিসেম্বর- বেশ কিছুদিন ধরে কানাঘুষা চলছিল জনপ্রিয় মডেল অভিনেত্রী সারিকার দাম্পত্য জীবনে ফাটল ধরেছে। জানা গেছে, গত এক মাস ধরেই স্বামী মাহিম করিমের সঙ্গে থাকছেন না সারিকা। বিশ্বস্ত একটি সূত্র জানায়, গেল নভেম্বরেই স্বামীর সঙ্গে ছাড়াছাড়ি হয় সারিকার। কারণ তার স্বামীর সঙ্গে দীর্ঘদিন ধরেই মনোমালিন্য চলছিল। মিডিয়াতে কাজ করা নিয়ে এ মনোমালিন্যের সূত্রপাত। সারিকা বলেন, ‘বৈবাহিক ...\nআন্তর্জাতিক স্বল্পদৈর্ঘ্য ও মুক্ত চলচ্চিত্র উৎসব শুরু আজ\nবিনোদন ডেস্ক: ১৪তম আন্তর্জাতিক স্বল্পদৈর্ঘ্য ও মুক্ত চলচ্চিত্র উৎসব শুরু হচ্ছে শনিবার।এদিন বিকেল চারটায় রাজধানীর শাহবাগের জাতীয় গণগ্রন্থাগারের শওকত ওসমান স্মৃতি মিলনায়তনে উৎসব উদ্বোধন করবেন অর্থমন্ত্রী আবুল মাল আব্দুল মুহিত। উদ্বোধনী অনুষ্ঠানে যুক্তরাষ্ট্র, রাশিয়া, জার্মানী ও কানাডার পাঁচটি চলচ্চিত্র দেখানো হবে। নয় দিনের এই উৎসবে ১০৯টি দেশের ৫৫০টি চলচ্চিত্র প্রদর্শন করা হবে। থাকছে ২০১৫ ও ২০১৬ সালে বাংলাদেশে নির্মিত চলচ্চিত্রও। ...\nদুর্গা কতটা ওয়ান্টেড কাহানি টু তে?\nবিনোদন ডেস্ক: প্রায় চার বছর পরে সুজয় ঘোষ হাজির তাঁর ‘কাহানি’র সিক্যোয়েল নিয়ে৷ যে কাহানি সিনেপ্রেমীদের মন তোলপাড় করে বক্স-অফিস জমিয়ে তুলেছিল, সেই কাহানির পুনরাবৃত্তির আশাতেই প্রেক্ষাগৃহে হাজির কাহানি টু৷ আবারও সুজয় ঘোষ৷ আবারও বিদ্যা বালান৷ তবে বদলে গিয়েছে চারপাশের বেশ কিছু মুখ, বেশ কিছু চরিত্র৷ গতবারের মতোই অনেক আশায় সকলে৷ দুর্গার চরিত্রে বিদ্যাকে দেখার অপেক্ষায় ছিলেন অনেকেই৷ তাই একটা ...\nমা হচ্ছেন অ্যামান্ডা\nবিনোদন ডেস্ক: হলিউড তারকা অ্যামান্ডা সেফ্রেইড মা হতে চলেছেন। বেশ কিছুদিন পার করেই এ ঘোষণা দেন তিনি। বাগদত্তা পরিচালক থমাস সাডোস্কি ও ‘লা মিজারেবল’ তারকা অ্যামান্ডার প্রথম সন্তান ছেলে নাকি মেয়ে হবে, তা জানতে ভক্তদের অপেক্ষা করতে হবে আরো কয়েক মাস। গত বছর থমাস ও সাবেক স্ত্রী কিম্বারলি হোপের বিচ্ছেদ হয়। এই বছরের শুরুর দিকে ৪০ বছর বয়সী থমাস ও ...\nPage ৩ of ৬৮«১২৩৪৫ » ১০২০৩০...Last »


মির্জা ফখরুল ইউএস কংগ্রেসে চিঠি দিয়েছেন:\nআপডেট: ১৫৪৬ ঘণ্টা, জানুয়ারি ২৯, ২০২২\nবিটিভি চট্টগ্রাম কেন্দ্রে বঙ্গবন্ধু কর্নার উদ্বোধন করেন তথ্য ও সম্প্রচার মন্ত্রী ড. হাছান মাহমুদ।\nচট্টগ্রাম: বিএনপি রাজনৈতিক দল হিসেবে সরকারের কর্মকাণ্ডের সমালোচনা করতে পারে। কিন্তু দেশের সুনাম ক্ষুন্ন করতে, দেশের রফতানি বাণিজ্য ধ্বংস করতে, বিদেশে দেশের বিরুদ্ধে চিঠি দেওয়া, লবিস্ট ফার্ম নিয়োগ করা দেশদ্রোহীতা ও দেশবিরোধী কাজ।\nএটা দেশের বিরুদ্ধে ষড়যন্ত্র। মূলত বিএনপি ও তাদের নেতারা দেশদ্রোহী কাজ করছেন।\nশনিবার (২৯ জানুয়ারি) দুপুরে বাংলাদেশ টেলিভিশন চট্টগ্রাম কেন্দ্রে বঙ্গবন্ধু কর্নার উদ্বোধন শেষে মতবিনিময় সভায় প্রধান অতিথির বক্তব্য সাংবাদিকদের প্রশ্নের জবাবে এসব কথা বলেন তথ্য ও সম্প্রচার মন্ত্রী ড. হাছান মাহমুদ।\nতিনি বলেন, বিএনপি বিদেশে লবিস্ট নিয়োগসহ দেশের বিরুদ্ধে যে ষড়যন্ত্র করছে, সেগুলো তদন্ত করে খুঁজে বের করা হবে। অবৈধ অর্থ কোত্থেকে কিভাবে গেল, কারা নিলো সেগুলো খুঁজে বের করে তদন্ত হবে। তদন্তের প্রেক্ষিতে ব্যবস্থাও গ্রহণ করা হবে। মাননীয় প্রধানমন্ত্রীও সেদিন সংসদে বক্তব্যে এসব কথা বলেছেন।\nড. হাছান মাহমুদ বলেন, জনগণের ওপর আস্থা থাকলে তো বিএনপির বিদেশিদের কাছে চিঠি দেওয়ার কোনও প্রয়োজন নেই। এ দেশের ক্ষমতার মালিক জনগণ, জনগণই ঠিক করবে কারা ক্ষমতায় যাবে এবং কারা ক্ষমতা থেকে বিদায় নেবে। বিএনপি এবং বিএনপির মহাসচিব দেশের বিরুদ্ধে লবিস্ট নিয়োগ করে দেশের বদনাম করার জন্য, এদেশের রফতানি বাণিজ্য বাধাগ্রস্ত করার জন্য, দেশের সুনাম ক্ষুন্ন করার জন্য বিদেশে দেশের বিরুদ্ধে অপপ্রচার চালাচ্ছে। এটিতো দেশবিরোধী কাজ। মির্জা ফখরুল ইসলাম আলমগীর সাহেব নিজে স্বাক্ষর করে ইউএস কংগ্রেসের বিভিন্ন ডিপার্টমেন্টে যেভাবে চিঠি দিয়েছেন, সেটি কোনওভাবেই কাম্য নয়।\nতথ্য ও সম্প্রচার মন্ত্রী বলেন, বিএনপির পক্ষ থেকে বিভিন্ন সময় লবিস্ট নিয়োগ করা হয়েছে, লবিষ্ট নিয়োগ করে তারা যুদ্ধাপরাধীদের বিচার বন্ধ করার চেষ্টা করেছেন। প্রধানমন্ত্রীর সুযোগ্য পুত্র এবং আইসিটি বিষয়ক উপদেষ্টা সজিব ওয়াজেদ জয়কে হত্যা করার উদ্দেশ্যে তারা এফবিআইয়ের এজেন্ট নিয়োগ করেছেন। সেই এফবিআইয়ের এজেন্টকে কিন্তু এখন বিচারের মুখোমুখি দাঁড়াতে হয়েছে।\nতিনি বলেন, এভাবে বাংলাদেশের জিএসপি সুবিধা বন্ধ করার জন্য বেগম খালেদা জিয়া ওয়াশিংটন টাইমসে নিজের নামে নিবন্ধ লিখেছেন কয়েক বছর আগে, এই কাজগুলোতো দেশবিরোধী কাজ, এই কাজগুলো তারা করেছেন। তারা যে বিভিন্ন জায়গায় লবিস্ট নিয়োগ করেছেন, তার ডকুমেন্ট আমার আইপডে সংগৃহীত আছে। এ নিয়ে গণমাধ্যমেও ডকুমেন্টসহ প্রতিবেদন প্রকাশ হয়েছে। এসময় উপস্থিত সাংবাদিকদের নিজের আইপড থেকে এসব প্রমাণপত্র দেখান তথ্যমন্ত্রী।\nবিটিভি চট্টগ্রাম কেন্দ্রকে একটি জাতীয় স্তরের গণমাধ্যম উল্লেখ করে তথ্যমন্ত্রী বলেন, এর অবস্থান চট্টগ্রামে হলেও টেরিস্ট্রিয়াল কানেকশনের মাধ্যমে দেশের সত্তর ভাগ অংশে এটি দেখা যায়। আর কেবল কানেকশন দিয়ে সারা দেশে এবং অ্যাপসের মাধ্যমে সারা পৃথিবীর মানুষ দেখতে পারে। শিক্ষা ও কৃষি বিষয়ক অনুষ্ঠান নিয়ে বিটিভির অধীনে আরেকটি চ্যানেল চালু করা হবে। এছাড়া দেশের বিভাগীয় শহরগুলোতে বিটিভির নতুন কেন্দ্র চালু করার প্রকল্প চলমান রয়েছে।\nচট্টগ্রাম কেন্দ্রের জন্য ৫০ কোটি টাকা ব্যয়ে নতুন প্রকল্প নেওয়া হয়েছে উল্লেখ করে তথ্যমন্ত্রী বলেন, এ প্রকল্পের আওতায় এখানে নতুন স্টুডিও, অডিটোরিয়াম ও নতুন ভবন হবে। ফলে এ কেন্দ্র থেকে আরও মানসম্পন্ন অনুষ্ঠান নির্মাণ ও সম্প্রচার করা সম্ভব হবে।\nবাংলাদেশ সময়: ১৫৪০ ঘণ্টা, জানুয়ারি ২৯, ২০২২


দুই কৌশলে এগোচ্ছে জামায়াত | Daily Amar Bangla\nHome ফিচার দুই কৌশলে এগোচ্ছে জামায়াত\nদুই কৌশলে এগোচ্ছে জামায়াত\nআহমেদ জামাল: স্থানীয় সরকার পরিষদের নির্বাচনে দুই ধরনের কৌশল নিয়ে এগোচ্ছে জামায়াত। দলীয় প্রতীক এবং দলীয় পরিচয়ে নির্বাচনের সুযোগ না থাকায় স্বতন্ত্র অথবা জোটবদ্ধ নির্বাচন করবে ২০ দলের শরিক দলটি। দলের দায়িত্বশীল সূত্রে বিষয়টি নিশ্চিত করে বলা হয়েছে, ২০দলীয় জোট বিশেষ করে বিএনপি-জামায়াতকে নির্বাচনের বাইরে রাখার জন্য নানা কূটকৌশল নেয়া হচ্ছে। গণগ্রেপ্তার করে তৃণমূলে নেতৃত্ব শূন্য করা হচ্ছে। ভেঙ্গে দেয়ার চেষ্টা করা হচ্ছে মাঠ কর্মী সমর্থকদের শক্তি সামর্থ্য ও মনোবল। কিন্তু তার পরও মাঠ ছেড়ে যাবে না তারা। শেষ পর্যন্ত মাঠে থাকার চেষ্টা করবে স্থানীয় পর্যায়ের নেতাকর্মী সমর্থকরা। জনগণ সুষ্ঠু এবং অবাধে ভোটাধিকারের সুযোগ পেলে ফলাফল অনুকূলে যাওয়ার ব্যাপারে বেশ আশাবাদী দলের নীতিনির্ধারকরা।\nসংশ্লিষ্ট সূত্র মতে, জামায়াতের নেতাকর্মীরা যার যার অবস্থান থেকে নির্বাচনের প্রস্তুতি নিচ্ছেন। রাজনৈতিক প্রতিপক্ষের হামলা মামলার ভয়ে অনেক দিন আত্মগোপনে থাকা নেতাকর্মী সমর্থকরা জনসম্মুখে আসতে শুরু করেছেন। গোপনে ঘরোয়া বৈঠকও করছেন কেউ কেউ। তবে দেশব্যাপী আইনশৃঙ্খলা বাহিনীর বিশেষ অভিযান সম্ভাব্য প্রার্থী সমর্থকসহ সংশ্লিষ্টদের আতঙ্কিত করে তুলেছে।\nএ ব্যাপারে জামায়াতের ভারপ্রাপ্ত সেক্রেটারি জেনারেল ডা. শফিকুর রহমান বলেছেন, সরকার চায় না পৌরসভা নির্বাচনে বিরোধী দল অংশগ্রহণ করুক। তারা বিরোধী দলকে নির্বাচনের বাইরে রেখে একদলীয় নির্বাচন করে দলের লোকদের নির্বাচনী বৈতরণী পার করার ষড়যন্ত্রে লিপ্ত। বৃহস্পতিবার দেয়া বিবৃতিতে তিনি আরও বলেন, সরকার ডিসেম্বর মাসে পৌরসভা নির্বাচন করার ইচ্ছা প্রকাশ করার সঙ্গে সঙ্গে সারা দেশে জামায়াত শিবিরসহ বিরোধী দলের নেতাকর্মী ও সাধারণ জনগণকে গণহারে গ্রেপ্তার শুরু করেছে। সরকারের এ ধরনের কর্মকাণ্ড দেখে মনে হচ্ছে, তারা ২০১৪ সালের ৫ই জানুয়ারি নির্বাচনের প্রহসন করে যেমনি দলের লোকদের এমপি বানিয়েছেন, তেমনি পৌরসভা নির্বাচনেও একতরফা ভোটগ্রহণের মাধ্যমে দলীয় লোকদের ক্ষমতায় বসানোর চক্রান্ত করছে। তিনি বলেন, বিরোধী দলকে নির্বাচনের বাইরে রেখে নির্বাচন করাই যদি তাদের লক্ষ্য হয়ে থাকে, তাহলে নির্বাচনের নামে প্রহসন করার প্রয়োজন কী? জনগণের সঙ্গে প্রতারণা না করে ক্ষমতার বলে দলের লোকদের পৌরসভাগুলিতে বসিয়ে দিলেই হয়। তিনি একদলীয় নির্বাচনের ষড়যন্ত্র বন্ধ করে সকল দলের অংশগ্রহণে একটি অবাধ, সুষ্ঠু ও নিরপেক্ষ পৌরসভা নির্বাচনের লক্ষ্যে গ্রেপ্তার অভিযান বন্ধের দাবি জানান।\nওদিকে জামায়াতের কেন্দ্রীয় মজলিসে শূরার এক সদস্য বলেন, দলীয় প্রতীক এবং পরিচয়ে স্থানীয় সরকারের নির্বাচনের ঘোষণায় স্বতন্ত্র অথবা জোটবদ্ধ প্রার্থী হওয়া যাবে না-এমন কথা বলা হয়নি। তাই জামায়াতের নেতাকর্মী সমর্থকদের নির্বাচনের বাইরে রাখার কোন সুযোগ নেই। যে কোন উপায়ে যে কোন ব্যানারে জামায়াত নির্বাচনে যাবে এবং এতে উপজেলা নির্বাচনের মতো অপ্রত্যাশিত জয় পাবে বলে তার দাবি।\n২০১১ সালের ১৯শে সেপ্টেম্বর থেকে টানা চার বছর জামায়াতের মগবাজার কেন্দ্রীয় কার্যালয় থেকে শুরু করে সকল মহানগর, জেলা উপজেলা পর্যায়ে প্রায় সব কার্যালয় বন্ধ। পুলিশ এবং রাজনৈতিক প্রতিপক্ষের হামলা মামলার ভয়ে ঘরে বাইরে কোথাও সভাসমাবেশ করতে পারছে না দলটি। গোপনে ঘরোয়া সভা করতে গিয়েও বারবার ধরা পড়ছেন দলের অনেক গুরুত্বপূর্ণ নেতাকর্মী সমর্থক। এ পর্যায়ে স্থানীয় সরকার নির্বাচনের মাধ্যমে জামায়াতের জনসম্পৃক্ততা মূলক কাজের গতি বাড়বে এমনটি আশা করছেন অনেকেই।\nPrevious articleমাওলানা নিজামীর আপিলের শুনানি মুলতবি\nNext articleপ্রত্যেক বিভাগকে দুর্নীতি-স্বজনপ্রীতি থেকে বেরিয়ে আসতে হবে: তারানা হালিম


আগে চুরি হতো লুকিয়ে এখন প্রকাশ্য হচ্ছে\n০৭:১২ পিএম | ২৬ ফেব্রুয়ারি, ২০১৯\n০৭:১২ পিএম | ২৬ ফেব্রুয়ারি, ২০১৯ ১৩ ফাল্গুন ১৪২৫ ১৯ জমাদিউস সানি ১৪৪০\nবর্তমান সরকার ক্ষমতায় গ্রহণের পর দুর্নীতির বিরুদ্ধে জিরো টলারেন্স নীতি ঘোষণা করেছে। সরকারের লক্ষ্যও দুর্নীতি কমিয়ে আনা। তবে ঘোষণার আর বাস্তবতার সঙ্গে মিল খুঁজে পাচ্ছেন না সরকারের শরিক দলের সংসদ সদস্য জাসদ একাংশের কার্যকরী সভাপতি মইনুদ্দীন খান বাদল।\nতিনি বলেছেন, ‘দুর্নীতি হ্রাসের কথা বলা হলেও বহুগুণ সম্পদ উচ্চবিত্তদের হাতে হস্তান্তরিত হচ্ছে। আগে চুরি হতো লুকিয়ে, এখন অনেকটাই প্রকাশ্য হচ্ছে।’“\nমঙ্গলবার (২৭ ফেব্রুয়ারি) বিকেলে স্পিকার ড. শিরীন শারমিন চৌধুরীর সভাপতিত্বে সংসদ অধিবেশনে রাষ্ট্রপতির ভাষণের ওপর আনিত ধন্যবাদ প্রস্তাবের আলোচনায় অংশ নিয়ে তিনি একথা বলেন।\nস্পিকারের দৃষ্টি আকর্ষণ করে বাদল বলেন, অনেক জায়গায় আমরা সংবিধান লঙ্ঘন করছি কি না, তা খতিয়ে দেখা উচিত। বঙ্গবন্ধুর সংশোধন শুধু সংরক্ষণ নয়, চর্চাও করতে হবে।\nতিনি বলেন, দুর্নীতি হ্রাসের কথা বলা হলেও বহুগুণ সম্পদ উচ্চবিত্তদের হাতে হস্তান্তরিত হচ্ছে। আগে চুরি হতো লুকিয়ে, এখন অনেকটাই প্রকাশ্য হচ্ছে। এক টাকা চুরি করলে হয় চোর, আর শত- হাজার কোটি চুরি করলে বলা হয় বাপের বেটা। খালেদা জিয়া ও তারেক জিয়া প্রকাশ্য চুরি করে বিদেশে অর্থ পাচার করেছে। অথচ আদালত তাদের ৫৮ বার সময় দিয়েছে। আর দেশে একটা দুষ্টচক্র সৃষ্টি হয়েছে। এই দুষ্টচক্রের উপর এখনই চরম আঘাত হানা উচিত।\nতিনি বলেন, গৌরব এমন একটা জিনিস সবার মধ্যে, সতীর্থদের মধ্যে বিতরণ করে দিলে ভাল হয়। যার যা প্রাপ্য সেই গৌরব প্রদান করতে আপনি (প্রধানমন্ত্রী) শেষ ভরসা। শুধু ইউনিয়ন নয়, গণতন্ত্রকে দৃঢ়মূলে প্রথীত করতে চাইলে অন্য কোন সুযোগ নেই। ঘৃণার বিষয় ছড়িয়ে ড. কামাল হোসেনরা কোন গণতন্ত্র আনতে পারবেন না।\nতিনি কামাল হোসেনের প্রতি প্রশ্ন রেখে বলেন, নির্বাচনে কামাল হোসেন সাহেবরা প্রতিদিনই বলেন লেবেল প্লেইং ফিল্ড। টাকার বেলায় তো লেবেল প্লেইং ফিল্ড বলেন না। নির্বাচন কমিশন থেকে তো ২৫ লাখ টাকায় নির্বাচন করতে বলা হয়েছে। শুধু এইটা, ওইটা শত কথা বলেন। টাকার টা লেবেলে প্লেইং ফিল্ডের বিষয় না? আমরা যারা আছি, যারা ভবিষতে আসবে কত টাকা খরচ করেছি বা করতে পেরছে। অনেকে বলেছি ৮ লাখ টাকা খরচ করে হয়েছি, এটা ঠিক না। পার্লামেন্টকে উপরে তুলতে হলে সত্যের কঠিন ভিত্তির উপর দাঁড়াতে হবে।\nকর্ণফুলি নদী রক্ষায় একটি কর্ণফুলি নদী কর্তৃপক্ষ গঠনের দাবি জানিয়ে বলেন, বর্তমানে যেখানে নৌ-বাহিনীর হেড কোয়ার্টার রয়েছে সেখান থেকে সড়িয়ে শঙ্খ নদীর মোহনায় নেওয়ার প্রস্তাব করছি। এখন যেখানে আছে সেটা একটি টেক্সি স্ট্যান্ডে পরিণত হয়েছে। তাছাড়া জ্বালানি নিরাপত্তায় বাশখালির পাহাড়ি অঞ্চলে প্রতেঙ্গা জ্বালানি নিরাপত্তা নেওয়ার আহ্বান জানান তিনি।\nএমপিদের সামনে সরকারি কর্মকর্তাতে বসা নিয়ে ক্ষোভ প্রকাশ করে বলেন, ভবিষতে এমন কোন অনুষ্ঠানে যাব না যেখানে আমার সামনে সরকারি কর্মকর্তা বসবে, আমি পেছনে বসব। এ বিষয়ে সুপ্রিম কোর্টে অনুসাশন আছে, কোনো সরকারি কর্মচারি সংসদ সদস্যের উপরে থাকতে পারবে না।বিষয়টি ভবিষতে মেনে চলতে স্পিকারের দৃষ্টি আকর্ষণ করেন।\nচুরি নির্বাচন নৌ-বাহিনী কর্ণফুলি নদী সংসদ অধিবেশন\nপদ্মায় নৌপুলিশের অভিযান: দুই লাখ মিটার কারেন্ট জাল জব্দ\nইরফান সেলিমের শাস্তির বিষয় মন্ত্রণালয়কে লিখিতভাবে জানাল ডিএসসিসি


শিক্ষাপ্রতিষ্ঠান এখনই খোলা হবে না: প্রধানমন্ত্রী শিক্ষাপ্রতিষ্ঠান এখনই খোলা হবে না: প্রধানমন্ত্রী – এন.কে. টেলিভিশন\nতিনি বলেন, ‘করোনাভাইরাস নিয়ন্ত্রণে না আসা পর্যন্ত শিক্ষার্থীদের জীবন ঝুঁকিতে ফেলা যাবে না। পরিস্থিতি দেখে তারপর শিক্ষাপ্রতিষ্ঠান খোলা হবে।’ রবিবার (৩১ মে) সকালে গণভবন থেকে ভিডিও কনফারেন্সে এবারের এসএসসি ও সমমান পরীক্ষার ফল প্রকাশকালে এ কথা বলেন প্রধানমন্ত্রী।\nএসময় শিক্ষামন্ত্রী ডা. দীপু মনি ও শিক্ষা উপমন্ত্রী মহিবুল হাসান চৌধুরী নওফেলের নেতৃত্বে বিভিন্ন শিক্ষা বোর্ডের চেয়ারম্যানরা গণভবনে ভিডিও কনফারেন্সে সংযুক্ত ছিলেন। পরে শিক্ষামন্ত্রী ডা. দীপু মনি সেগুনবাগিচার আন্তর্জাতিক মাতৃভাষা ইনস্টিটিউট থেকে ফেসবুক লাইভে প্রধানমন্ত্রীর কাছে ফলাফলের বিস্তারিত তুলে ধরেন। ফল প্রকাশকালে প্রধানমন্ত্রী শেখ হাসিনা বলেন, ‘হয়তো এখন আমরা কলেজ খুলব না। শিক্ষাপ্রতিষ্ঠান আমরা খুলতে পারছি না।’


খাদ্য বিভাগেই ‘খাদককর্তা’...-417116 | কালের কণ্ঠ | kalerkantho\nখাদ্য বিভাগেই ‘খাদককর্তা’\nবরগুনা : সদর উপজেলা খাদ্য পরিদর্শক ও গুদামের ভারপ্রাপ্ত কর্মকর্তা মো. মোশারেফ হোসেন। ছবি : কালের কণ্ঠ\nমো. মোশারেফ হোসেন। বরগুনা সদর উপজেলা খাদ্য গুদামের ভারপ্রাপ্ত কর্মকর্তা। ওই প্রতিষ্ঠানের খাদ্য পরিদর্শকও তিনি। গত ১২ মাসে ধান-চাল-গম সংগ্রহের আড়ালে তিনি লুটে নিয়েছেন কোটি টাকা। সরকারের নির্দেশনা অনুযায়ী এ বছরের জুন ও জুলাইয়ে ন্যায্যমূল্যে স্থানীয় কৃষকের কাছ থেকে ৫৯২ মেট্রিক টন বোরো ধান কেনে খাদ্য বিভাগ। বরগুনার কৃষি বিভাগ ও জেলা কৃষক অ্যাসোসিয়েশন নিশ্চিত করেছে একজন কৃষকের কাছ থেকেও ধান কেনেননি ওই খাদ্য পরিদর্শক। তাহলে প্রশ্ন, খাদ্য বিভাগ এত ধান কিনল কোথা থেকে? এ প্রশ্নের উত্তর খুঁজতে গিয়ে কালের কণ্ঠ’র অনুসন্ধানে বেরিয়ে এসেছে প্রতারণার মাধ্যমে সরকারের কোটি টাকা লোপাটের আদ্যপান্ত।\nনাম প্রকাশ না করার শর্তে জেলা খাদ্য বিভাগের এক কর্মকর্তা জানান, সারা বছর রোদে পুড়ে বৃষ্টিতে ভিজে চাষবাস করে কৃষক। সেই কৃষকের মুখে হাসি ফোটাতে বাজার মূল্যের চেয়ে বেশি দাম দিয়ে তাদের কাছ থেকে ধান-চাল কেনার নির্দেশনা রয়েছে সরকারের। এবার বরগুনায় বোরো ধানের আবাদ তুলনামূলক কম। এ সুযোগে স্থানীয় ঠিকাদারদের যোগসাজশে বরিশালের উজিরপুর ও বানারীপাড়া হাট থেকে নিম্নমানের ধান কিনে তা মজুদ করেন মোশারেফ। এ প্রক্রিয়ার মধ্য দিয়ে তিনি হাতিয়ে নেন প্রায় অর্ধ কোটি টাকা।\nমোশারেফের এসব দুর্নীতির প্রত্যক্ষ সাক্ষী খাদ্য বিভাগের এক কর্মকর্তা (নাম প্রকাশ না করার শর্তে) জানান, ধান-গম কেনার জন্য ওজন, মান ও মজুদসংক্রান্ত সনদ (ডাব্লিউকিউএসসি) সংরক্ষণ করতে হয়। নিয়মানুযায়ী এতে থাকতে হয় সংশ্লিষ্ট কৃষকের স্বাক্ষরও। বরগুনা সদর উপজেলা খাদ্য বিভাগের এ বছরের ধান ও গম কেনার ওই সনদ নিরীক্ষা করলে দুর্নীতির সব প্রমাণ মিলবে। কারণ হিসেবে তিনি বলেন, ‘জাল সনদ বানিয়ে তা সংরক্ষণ করা হয়েছে। আমার চোখের সামনে কয়েকজন অসাধু ব্যবসায়ী খাদ্য পরিদর্শকের কক্ষে বসে কৃষকের জাল স্বাক্ষর দিয়ে ডাব্লিউকিউএসসি তৈরি করেছেন।’\nওই কর্মকর্তা অভিযোগ করেন, এসব দুর্নীতিতে গোপনীয়তা রক্ষার পাশাপাশি সহযোগিতার জন্য মোশারেফ তাঁর বাবা মো. সেলিম ও ছোট ভাই মামুনকে কাজে লাগিয়েছেন। তিনজনের যৌথ অনিয়মের সামনে অধস্তন কর্মচারীরা কিছু বলার সাহস পায়নি।\nনাম প্রকাশ না করার শর্তে সদর উপজেলা খাদ্য বিভাগের আরেক কর্মচারী জানান, ২৩ হাজার টাকা দরে প্রতি টন ধান কিনেছেন মোশারেফ। কিন্তু বাস্তবে তিনি ধান কিনেছেন টনপ্রতি ১২-১৩ হাজার টাকা দরে, যা ছিল বাজারের সর্বনিম্নমানের ধান। এতে টনপ্রতি ১০ হাজার টাকা হাতিয়ে নিয়েছেন তিনি। এ হিসেবে ৫৯২ মেট্রিক টন ধান কেনার আড়ালে তিনি অর্ধ কোটি টাকারও বেশি আত্মসাৎ করেছেন। ওই কর্মকর্তা আরো জানান, এর আগে এই বছরের মার্চে একই প্রক্রিয়ায় ২৭৫ মেট্রিক টন গম কেনার আড়ালে মোশারেফ প্রায় ৩০ লাখ টাকা আত্মসাৎ করেন।\nএদিকে যেসব কৃষকের কার্ড ও ব্যাংক হিসাব ব্যবহার করে এসব দুর্নীতি করা হয়েছে, তাদের কয়েকজনের সঙ্গে কথা বলে জানা গেছে, তারা এবার বোরো ধান উৎপাদন করেননি। এমনকি খাদ্য বিভাগের কাছে ধান বিক্রি করেননি। সদর উপজেলার মনসাতলী গ্রামের কৃষক বিমল চন্দ্র দাস, যাদব চন্দ্র দাস ও রতন চন্দ্র দাস জানান, কয়েক মাস আগে বরগুনার লাকুরতলার খোকন ডিলার তাদের কার্ড ও ব্যাংকের চেক নিয়েছিলেন। তাঁরা কিভাবে কী করেছেন তা তাঁরা জানেন না।\nউল্লেখ্য, ২০১০ সালের ২৮ জুন চাকরিতে যোগ দেওয়ার পর ঝালকাঠির আমুয়া খাদ্য গুদামে ছিলেন মোশারেফ। গত বছরের ১১ আগস্ট তিনি বরগুনায় যোগ দেন। এর পর থেকে একের পর এক দুর্নীতি করে যাচ্ছেন মোশারেফ। তাঁর বাড়ি বরগুনার পাথরঘাটা উপজেলার নাচনাপাড়া গ্রামে। দুর্নীতির মাধ্যমে অর্জিত টাকায় নাচনাপাড়া এবং রাজধানী ঢাকায় কোটি টাকার জমি ও ফ্ল্যাট কিনেছেন তিনি। এ ছাড়া নামে-বেনামে রয়েছে তাঁর অঢেল সম্পদ।\nসব অভিযোগ অস্বীকার করে সদর উপজেলা খাদ্য পরিদর্শক ও বরগুনা খাদ্য গুদামের ভারপ্রাপ্ত কর্মকর্তা মো. মোশারেফ হোসেন বলেন, ‘সব নির্দেশনা মেনে যথাযথভাবে এসব ধান ও গম কেনা হয়েছে।’ তাঁকে হেয় প্রতিপন্ন করার জন্য একটি চক্র উদ্দেশ্যপ্রণোদিত হয়ে এসব অপপ্রচার চালাচ্ছে।\nবরগুনা জেলা কৃষক অ্যাসোসিয়েশনের সাধারণ সম্পাদক এ কে আজাদ বাবলু বলেন, ‘স্থানীয় কোনো কৃষকের কাছ থেকে ধান কেনেনি খাদ্য বিভাগ। উপজেলা ও জেলা খাদ্য নিয়ন্ত্রকসহ স্থানীয় অসাধু ব্যবসায়ীদের যোগসাজশে ১৯৭ জন কৃষকের কৃষি কার্ড ও ব্যাংক হিসাব ব্যবহার করে এ দুর্নীতি করেছেন খাদ্য পরিদর্শক মোশারেফ।’ বরগুনা জেলা কৃষক অ্যাসোসিয়েশনের সভাপতি ও বাংলাদেশ আওয়ামী লীগের কেন্দ্রীয় উপকমিটির সহসম্পাদক মশিউর রহমান সিহাব বলেন, ‘যেসব কৃষকের কাছ থেকে ৫৯২ মেট্রিক টন ধান কেনা হয়েছে বলে দেখানো হয়েছে, তার তালিকা ধরে যথাযথ তদন্ত ও অনুসন্ধান করলে বেরিয়ে আসবে প্রতারণার আসল চিত্র।’\nবরগুনা জেলা কৃষি সম্প্রসারণ অধিদপ্তরের উপপরিচালক শাইনুর আজম খান বলেন, ‘বরগুনায় বোরো আবাদের পরিমাণ একেবারে নগণ্য। আমার জানা মতে, কোনো কৃষক খাদ্য বিভাগের কাছে বোরো ধান বিক্রি করেনি।’\nসদর উপজেলা খাদ্য নিয়ন্ত্রক মো. মজিবুর রহমান বলেন, ‘ধান গম কেনার দায়িত্ব খাদ্য পরিদর্শকের। আমি স্টক দেখে শুধু ধানের পেমেন্ট (টাকা) দিয়েছি। এর বেশি কিছু জানি না।’\nবরগুনা জেলা খাদ্য নিয়ন্ত্রক মো. শহিদুল ইসলাম বলেন, ‘কিছু অনিয়মের কথা শুনেছি। সেসব অনিয়ম তদন্তের জন্য বামনা উপজেলা খাদ্য নিয়ন্ত্রক মো. এনায়েত হোসেন মোল্লাকে সভাপতি করে তিন সদস্য বিশিষ্ট একটি তদন্ত কমিটি গঠন করা হয়েছে। বর্তমানে তদন্ত চলছে। তদন্তে দোষী প্রমাণিত হলে আইন অনুযায়ী ব্যবস্থা নেওয়া হবে।’


শেরপুরে বাস থেকে ধাক্কা দিয়ে ফেলে শিক্ষার্থী ‘হত্যা’: সেই চালক ও সহকারীর পক্ষে ধর্মঘট ডেকেছে পরিবহন শ্রমিকরা – MoulviBazar24\nমৌলভীবাজার টুয়েন্টিফোর ডট কম: বাস থেকে ধাক্কা দিয়ে ফেলে সিলেট কৃষি বিশ্ববিদ্যালয়ের শিক্ষার্থী ঘোরী মো. ওয়াসিম আব্বাস হত্যার ঘটনায় গ্রেপ্তার হওয়া উদার পরিবহনের চালক ও সহকারীর পক্ষে আন্দোলনে নামছে পরিবহন শ্রমিকরা।\nচালক ও সহকারীকে হত্যা মা্মলা থেকে অব্যাহতি প্রদানসহ ৭ দফা দাবিতে ২৯ এপ্রিল সকাল-সন্ধ্যা সিলেট বিভাগে পরিবহন ধর্মঘটের ডাক দিয়েছে সড়ক পরিবহন শ্রমিক ফেডারেশন।\nসড়ক পরিবহন শ্রমিক ফেডারেশনের সিলেট বিভাগীয় সভাপতি সেলিম আহমদ ফলিক ধর্মঘট আহ্বানের সত্যতা নিশ্চিত করে বলেন, দুর্ঘটনার কারণে বাস চালক ও হেল্পারের বিরুদ্ধে মামলা নিয়ে আমাদের কোনো আপত্তি নেই। কিন্তু মামলার এজাহারে ৩০২ ধারা যুক্ত করা নিয়ে আমরা প্রতিবাদ করেছি। এই ধারা বাতিল, পুলিশী হয়রানি বন্ধসহ ৭ দাবিতে আ্মরা ২৯ এপ্রিল কর্মবিরতি পালন করবো।\nবাংলাদেশের আইনে ৩০২ ধারায় উল্লেখ রয়েছে- যে ব্যক্তি খুন করে সেই ব্যক্তি মৃত্যুদন্ডে বা যাবজ্জীবন কারাদন্ডে দন্ডিত হবে এবং তদুপরি অর্থদন্ডেও দন্ডিত হবে।\nগত ২৩ মার্চ সন্ধ্যার দিকে ঢাকা-সিলেট রোডের শেরপুর এলাকায় সিকৃবি শিক্ষার্থী ঘোরী মো. ওয়াসিম আব্বাসকে উদার পরিবহনের একটি বাসে ভাড়া নিয়ে কথা কাটাকাটির এক পর্যায়ে বাসের সহকারী ধাক্কা দিয়ে ফেলে দেয়। ঘটনাস্থলেই বাসের চাকার নিচে পিষ্ট হয়ে ওয়াসিমের মৃত্যু হয়। পরবর্তীতে পুলিশ অভিযান চালিয়ে অভিযুক্ত চালক জুয়েল, হেলপার মাসুককে আটক করে।\n২৫ মার্চ সিকৃবির প্রক্টর অধ্যাপক ড. মৃত্যুঞ্জয় কুণ্ডু বাদী হয়ে মৌলভীবাজার সদর থানায় বাসের চালক, সহকারী ও সুপারভাইজার সেফুল মিয়াকে আসামি করে মামলা দায়ের করেন (মামলা নং-২২)। চালক ও হেল্পার গ্রেপ্তার হলেও বাসের সুপার ভাইজার এখনও পলাতক রয়েছেন।\nচালক ও হেল্পার আদালতে শিক্ষার্থীকে ধাক্কা দিয়ে ফেলে হত্যার ঘটনা স্ভিকার করে জাবনবন্দিও প্রদান করে।\nমৌলভীবাজারে নাবিলা ফাউন্ডেশন এর পক্ষ থেকে সেলাই মেশিন বিতরন


৫৫০০ ATM ও ৬০০ ব্রাঞ্চ বন্ধ করল সরকারি ব্যাঙ্ক ! জেনে নিন কেন - Media Window\nসরকারি ব্যাঙ্ক তাদের খরচ কমানোর জন্য একাধিক পদক্ষেপ নিয়ে চলেছে । এর জেরে পাবলিক সেক্টর ব্যাঙ্কগুলি বড় শহরগুলিতে একাধিক এটিএম ও ব্যাঙ্কর শাখা বন্ধ করে দিয়েছে । এর মূল কারণ হিসেবে দেখানো হয়েছে যে শহরের মানুষ এখন অনেক বেশি ইন্টারনেট ব্যাঙ্কিং পরিষেবা ব্যবহার করে থাকে । ফলে সরকারি ব্যাঙ্কের তরফে জানানো হয়েছে যে ইন্টারনেট ব্যাঙ্কিং পরিষেবা বেড়ে যাওয়ায় ক্যাশে লেনদেন করা যেতে পারে ।\nগত এক বছরে ১০টি সরকারি ব্যাঙ্ক সব মিলিয়ে মোট ৫৫০০ এটিএম ও ৬০০ ব্যাঙ্কের শাখা বন্ধ করে দিয়েছে ।সরকারি ব্যাঙ্ক ব্যালেন্স শিটে এক্সপেন্ডিচার কম করার জন্য NPA করার যোজনা তৈরি করেছে ।\nদেশের সবচেয়ে বড় সরকারি ব্যাঙ্ক স্টেট ব্যাঙ্ক অফ ইন্ডিয়া জুন ২০১৮ থেকে ২০১৯ এর মধ্যে ৪২০ ব্যাঙ্কের শাখা ও ৭৬৮ এটিএম বন্ধ করে দিয়েছে । বিজয়া ও দেনা ব্যাঙ্কের সঙ্গে মার্জার হওয়ার পর ব্যাঙ্ক অফ বরোদা ৪০ ব্রাঞ্চ ও ২৭৪ এটিএম বন্ধ করে দিয়েছে । এই লিস্টে রয়েছে পঞ্জাব ন্যাশনাল ব্যাঙ্ক, সেন্ট্রাল ব্যাঙ্ক অফ ইন্ডিয়া, কানাড়া ব্যাঙ্ক, ব্যাঙ্ক অফ ইন্ডিয়া, ইন্ডিয়ান ওভারসিজ ব্যাঙ্ক, ইউনিয়ন ব্যাঙ্ক ও এলাহাবাদ ব্যাঙ্ক ।\nএকদিকে সরকারি ব্যাঙ্ক যখন খরচ কমানোর জেরে এটিএম ও ব্যাঙ্কের শাখা কমানোর সিদ্ধান্ত নিয়েছে অন্যদিকে প্রাইভেট ব্যাঙ্কগুলি তাদের ব্যাঙ্কিং নেটওয়ার্ক আরও বিস্তারিত করার উপর নজর দিচ্ছে । তবে গ্রামীণ এলাকায় এটিএম বা ব্রাঞ্চ কমানো হচ্ছে না বলে জানা গিয়েছে ।\nThe post ৫৫০০ ATM ও ৬০০ ব্রাঞ্চ বন্ধ করল সরকারি ব্যাঙ্ক ! জেনে নিন কেন appeared first on Sabuj Bangla.\nসিবিআই-এর যে ভবনের উদ্বোধনে বিশেষ অতিথি ছিলেন, সেখানেই রাত্রিবাস চিদাম্বরমের


XM পরিচিতি - সুইং ট্রেডিং স্ট্রাটেজি\nঅক্টোবর 17, 2016 বাইনারি বিকল্প তালিকা লেখক তানহা দেবের 72716 দর্শকরা\nবিশেষ কৌশল ছাড়াও, বিট মধ্যে বিশেষ খেলা সিস্টেম আছে। তাদের অধিকাংশ বিজয়ী আপনার সম্ভাবনা সর্বাধিক ডিজাইন করা হয়। এগুলির বেশিরভাগই সম্ভাব্যতা তত্ত্বের উপর ভিত্তি করে গড়ে উঠেছে; অতএব, প্রত্যেক XM পরিচিতি খেলোয়াড়কে প্রথম অবশ্যই অন্ধ ভাগ্য নয়, বরং তার গাণিতিক দক্ষতার উপর নির্ভর করতে হবে। সাধারণত এটি সংখ্যার কিছু ক্রম, যা প্রায়শই বিট স্থাপন করা হয়। উদাহরণস্বরূপ, একটি কিউবান সিস্টেম নির্বাচন করার সময়, আপনি সারিতে কালো ও তৃতীয় কলামের সমান পরিমাণ সমান রাখেন। এই ক্ষেত্রে, বিজয়ী হওয়ার সম্ভাবনা অতিরিক্তভাবে Fibonacci বা Martingale পদ্ধতি ব্যবহার করে বাড়ানো যেতে পারে। এবং এখনো বিয়ে করতে প্রস্তুত যারা ব্যাচেলর মিলিয়নেয়াররা একটি পৌরাণিক ঘটনা, তারা বিদ্যমান। ফোর্বসের রাশিয়ান সংস্করণ অনুসারে, দেশের ধনী ব্যক্তিদের র্যাঙ্কিংয়ের প্রায় 10% আনুষ্ঠানিকভাবে বিয়ে করা হয় না। তাদের গড় বয়স 40-50 বছর।\nযদি আপনার বা প্রিয়জনদের পার্শ্বপ্রতিক্রিয়াগুলির নির্দেশাবলী বর্ণিত না থাকে তবে আপনার ডাক্তারের সাথে যোগাযোগ করুন এবং হেমোডিয়ালাইসিসের মধ্য দিয়ে যান। বড় আপেল 180 - 230 গ্রাম। পুরো পৃষ্ঠের উপর লাল লাল সঙ্গে, পুরু ত্বক, হালকা সবুজ সঙ্গে elongated। মাংস ঘন, crunchy, মিষ্টি-খামি, খুব সরস। ভোক্তাদের গুণাবলি স্বাদ মূল্যায়ন - 4.8 পয়েন্ট এ অনুমান করা হয়।\nআইটেম বড় নির্বাচন এবং বিভিন্ন ডেলিভারি অপশন। মানুষদের অন্যান্য XM পরিচিতি গুরুত্বপূণ ক্যাটাগরি পেজে directory করুন।\n২. লজ্জায় অধোবদন হাতে-টানা মেঘে চেপে অবকাশ কাটাতে বেরিয়ে পড়েছিল ভাসমান ডিজেলের তেলছবি। (মলয় রায়চৌধুরী)\nআপনি এখন-অর্থহীন এনকাউন্টার সম্পর্কে ranted যেখানে পোস্ট সরান. ফরেক্স কোন আমানত কোম্পানি একটি সম্পূর্ণ ভিন্ন ধীশক্তি উপলব্ধ করা হয়। তাদের মধ্যে কেউ কেউ আকর্ষণীয় এবং সহজ একটি সফল ব্যবসায়ীর হিসেবে ক্যারিয়ার গড়ে তুলতে হয়, অন্যদের বাজারে আক্রমনাত্মক পদ্ধতি বিকাশ এবং দৃঢ়ভাবে তাদের সমর্থন, এবং যদিও অনেকে একটি বড় স্কেল উপর বিনিয়োগ আকৃষ্ট মধ্যে বিশেষজ্ঞ।\n"যারা জাতি আবিষ্কার করেছে তারা খুব চালাক," অলেগ স্ন্যাপড, "আপনি ভাগ্যবান ছিলেন যে আপনি আপনার কাছ থেকে একটি ফিললেট তৈরি করেন নি।" আপনি "গোল্ডেন Cockerel" হবে! আমার ক্ষেত্রে, এটি একটি infoprodukt হবে।\nআপনি একটি উদ্দীপক তরুণ অভিনেতা বা শুধু যে ব্যক্তি পূর্বপুরুষদের একটি পর্বের পটভূমি শট অতীত ধরে যে হিসাবে নিজেকে নিজেকে অভিনব? আপনি যদি XM পরিচিতি টিভি বা ফিল্মে অতিরিক্ত হতে আবেদন করেন তবে এটি হতে পারে। স্ট্যাটিস্টিকস কানাডার সর্বশেষ হিসাব অনুযায়ী, ২০১৫ সালে পুলিশের কাছে রিপোর্ট করা হয়েছে মুসলমানদের বিরুদ্ধে এমন হামলার সংখ্যা আগের বছরের তুলনায় লাফিয়ে ৬০ শতাংশ বেড়েছে।\nপ্রজ্ঞাময় XM পরিচিতি ব্রেড এর শ্রেষ্ঠ টাকা টিপস পরিক্রমা স্বাগতম! আজ আমরা খাদ্য নষ্ট এড়াতে, সপ্তাহান্তে উপর টাকা করা কৌশল ধারনা কিছু চমত্কার নিবন্ধ পাওয়া গেছে, এবং পিতামাতার জন্য ট্যাক্স টিপস টাকা বাঁচান. 8.1. বর্তমান নিয়মাবলীর প্রধান ভাষা ইংরেজি।


শুভ বুদ্ধপূর্ণিমা রোববার\nপ্রকাশ: ১৪ মে ২২ । ২২:০৯ | আপডেট: ১৪ মে ২২ । ২২:০৯\nশুভ বুদ্ধপূর্ণিমা আগামীকাল রোববার। বৌদ্ধ সম্প্রদায়ের প্রধান ধর্মীয় উৎসব। এদিন বৌদ্ধদের প্রধান ধর্মগুরু তথাগত গৌতম বুদ্ধের জীবনের তিনটি তাৎপর্যপূর্ণ ঘটনা জন্ম, বোধিলাভ এবং মহাপরিনির্বাণ হয়েছিল।\nবৌদ্ধ ধর্মমতে, ২ হাজার ৫৬৬ বছর আগের আজকের দিনে মহামতি গৌতম বুদ্ধ আবির্ভূত হয়েছিলেন। তার জন্ম, বোধিলাভ (বুদ্ধত্ব লাভ) ও মহাপরিনির্বাণ বৈশাখী পূর্ণিমার দিনে হয়েছিল বলে এর অন্য নাম দেওয়া হয় ‘বৈশাখী পূর্ণিমা’।\nগৌতম বুদ্ধ বিশ্বের মানুষের দুঃখ-বেদনাকে নিজের দুঃখ বলে হৃদয়ে উপলব্ধি করেন। মানবজীবনের দুঃখ তার দৃষ্টিগোচর হলে তিনি সম্পদ, ঐশ্বর্য তথা সংসারজীবনের প্রতি বীতশ্রদ্ধ হয়ে পড়েন। জন্ম, জরা, ব্যাধি ও মৃত্যু- এ চারটির কারণ উদ্ঘাটন এবং মুক্তির লক্ষ্যে নিমগ্ন হন। এক সময় রাজপ্রাসাদের বিত্ত-বৈভব, সুখ ও স্বজনের মায়া ত্যাগ করে সিদ্ধিলাভের পন্থা অন্বেষণে বেরিয়ে পড়েন অজানার পথে। ৬ বছর সাধনার পর গৌতম বুদ্ধ বোধিপ্রাপ্ত হন।\nবুদ্ধপূর্ণিমা উপলক্ষে রোববার সরকারি ছুটি। দিনটিকে ঘিরে বৌদ্ধ সম্প্রদায় ধর্মীয় অনুষ্ঠানমালার আয়োজন করবে। বাংলাদেশ টেলিভিশন, বাংলাদেশ বেতারসহ বিভিন্ন বেসরকারি স্যাটেলাইট টেলিভিশন বিশেষ অনুষ্ঠান প্রচার এবং সংবাদপত্রগুলো বিশেষ নিবন্ধ প্রকাশ করবে।\nবুদ্ধপূর্ণিমা উপলক্ষে রাষ্ট্রপতি মো. আবদুল হামিদ এবং প্রধানমন্ত্রী শেখ হাসিনা পৃথক বাণী দিয়েছেন। বৌদ্ধ ধর্মাবলম্বীসহ দেশবাসীকে অভিনন্দন ও শুভেচ্ছা জানান তারা।\nপৃথক বিবৃতিতে বুদ্ধপূর্ণিমার শুভেচ্ছা জানিয়েছেন বিএনপি মহাসচিব মির্জা ফখরুল ইসলাম আলমগীর, বাংলাদেশ হিন্দু বৌদ্ধ খ্রিষ্টান ঐক্য পরিষদের সভাপতি অধ্যাপক ড. নিমচন্দ্র ভৌমিক, ঊষাতন তালুকদার ও নির্মল রোজারিও, সাধারণ সম্পাদক অ্যাডভোকেট রানা দাশগুপ্ত, বাংলাদেশ পূজা উদযাপন পরিষদের সভাপতি জেএল ভৌমিক, সাধারণ সম্পাদক অধ্যাপক চন্দ্রনাথ পোদ্দার, মহানগর সার্বজনীন পূজা কমিটির সভাপতি মনীন্দ্র কুমার নাথ, সাধারণ সম্পাদক রমেন মণ্ডল প্রমুখ।\nএ উপলক্ষে বৌদ্ধ কৃষ্টি প্রচার সংঘ রাজধানীর সবুজবাগের ঢাকা ধর্মরাজিক বৌদ্ধ মহাবিহারে এবং বুদ্ধিস্ট ফেডারেশন রাজধানীর মেরুল বাড্ডার আন্তর্জাতিক বৌদ্ধ বিহারে পৃথকভাবে আজ দিনব্যাপী অনুষ্ঠানমালার আয়োজন করেছে। এর মধ্যে রয়েছে জাতীয় ও ধর্মীয় পতাকা উত্তোলন, বুদ্ধপূজা, শীলগ্রহণ, মহাসংঘদান, পবিত্র ত্রিপিটক থেকে পাঠ, আলোচনা সভা, সমবেত প্রার্থনা, প্রদীপ পূজা, আলোকসজ্জা, সাংস্কৃতিক অনুষ্ঠান। বৌদ্ধ সাংস্কৃতিক পরিষদ জাতীয় জাদুঘর থেকে জাতীয় প্রেস ক্লাব পর্যন্ত সম্মিলিত শান্তি শোভাযাত্রা ও সম্প্রীতি র‌্যালির আয়োজন করবে।


শবে কদর রাত্রীর ফজিলত ও তাৎপর্য - টাইমস বাংলা নিউজ\nশবে কদর রাত্রীর ফজিলত ও তাৎপর্য\n🕑 প্রকাশিত হয়েছেঃ ৫:৪৬ অপরাহ্ণ, ০৯/০৫/২০২১\nইসলামিক প্রতিবেদক :-\nবছরের সর্বশ্রেষ্ঠ বরকতময় রাত হলো শবে কদর। জীবন্ত মুজিজা মহাগ্রন্থ আল–কোরআন এই রাতেই প্রথম নাজিল হয়েছিল।\nতাআলা বলেন, ‘নিশ্চয়ই আমি কোরআন নাজিল করেছি মাহাত্ম্যপূর্ণ রজনীতে। আপনি কি জানেন মহিমাময় রাত্রি কী? মহিমান্বিত নিশি সহস্র মাস অপেক্ষা উত্তম। সে রাত্রিতে ফেরেশতারা রুহুল কুদুস হজরত জিবরাইল (আ.) সমভিব্যাহারে অবতরণ করেন; তাদের প্রভু মহান আল্লাহর নির্দেশ ও অনুমতিক্রমে, সকল বিষয়ে শান্তির বার্তা নিয়ে। এই শান্তির ধারা চলতে থাকে উষা উদয় পর্যন্ত।’ (সুরা-৯৭ কদর, আয়াত: ১-৫)।\nআরবিতে ‘লাইলাতুল কদর’ বা কদর রজনী, এর ফারসি হলো শবে কদর। অর্থ সম্মানিত মর্যাদাপূর্ণ ও মহিমান্বিত, সম্ভাবনাময়, ভাগ্যনির্ধারণী রজনী।\nপবিত্র কোরআন নাজিলের মাস রমজান মাস, কোরআন নাজিলের রাত শবে কদর। এ রাতেই প্রথম পবিত্র মক্কা মুকাররমার জাবালে রহমত তথা হেরা পর্বতের গুহায় আল্লাহ রাব্বুল আলামিনের পক্ষ থেকে জিবরাইল (আ.)–এর মাধ্যমে বিশ্বনবী হজরত মুহাম্মদ (সা.)–এর প্রতি কোরআন কারিম অবতীর্ণের সূচনা হয়।\nআল্লাহ তাআলা বলেন, ‘রমজান মাস! যে মাসে কোরআন নাজিল হয়েছে মানবের দিশারি রূপে ও হিদায়াতের সুস্পষ্ট নিদর্শন হিসেবে।’ (সুরা-২ বাকারা, আয়াত: ১৮৫)।\nরাসুলুল্লাহ (সা.) বলেছেন, ‘তোমরা রমজানের শেষ দশকের বিজোড় রাতগুলোতে শবে কদর সন্ধান করো।’ (মুসলিম)। এ রাতগুলো হলো ২১, ২৩, ২৫, ২৭ ও ২৯। আরবিতে দিনের আগে রাত গণনা করা হয়। অর্থাৎ ২০, ২২, ২৪, ২৬ ও ২৮ রমজান দিবাগত রাত্রীসমূহ।\nমুফাসসিরিনে কিরাম বলেন, আরবিতে ‘লাইলাতুল কদর’ শব্দদ্বয়ে ৯টি হরফ বা বর্ণ রয়েছে; আর সুরা কদরে ‘লাইলাতুল কদর’ শব্দদ্বয় তিন তিনবার রয়েছে; নয়কে তিন দিয়ে গুণ করলে বা নয়কে তিনবার যোগ করলে সাতাশ হয়, তাই সাতাশ রমজানের রাতে শবে কদর হওয়ার সম্ভাবনা বেশি। (তাফসিরে মাজহারি)। হজরত আয়েশা সিদ্দিকা (রা.) রাসুলুল্লাহ (সা.)–কে জিজ্ঞাসা করলেন, হে আল্লাহর রাসুল (সা.)! আমি যদি লাইলাতুল কদর সম্পর্কে জানতে পারি, তাহলে আমি ওই রাতে আল্লাহর কাছে কী দোয়া করব?’ রাসুলুল্লাহ (সা.) বলেন, ‘তুমি বলবে, আল্লাহুম্মা ইন্নাকা আফুউন, তুহিব্বুল আফওয়া; ফাফু আন্নি।’ (‘হে আল্লাহ! আপনি ক্ষমাশীল, ক্ষমা করা পছন্দ করেন। সুতরাং আমাকে ক্ষমা করে দিন।’) (ইবনে মাজা, আস-সিলসিলাতুস সহিহাহ, নাসিরুদ্দিন আলবানী)।\nসাহাবি হজরত আবু হুরায়রা (রা.) বর্ণনা করেন, রাসুলুল্লাহ (সা.) বলেন, ‘যে ব্যক্তি ইমানের সঙ্গে সওয়াবের নিয়তে কদরের রাতে ইবাদত করবে; তার অতীতের গুনাহ মাফ করে দেওয়া হবে।’ (বুখারি শরিফ, ইমান অধ্যায়, পরিচ্ছেদ: ২৫, খণ্ড: ১, পৃষ্ঠা: ২৯-৩০, হাদিস: ৩৪; ই. ফা.)।\nশবে কদরে যেসব আমল করা যায়: নফল নামাজ—তাহিয়্যাতুল অজু, দুখুলিল মাসজিদ, আউওয়াবিন, তাহাজ্জুত, সালাতুত তাসবিহ, তাওবার নামাজ, সালাতুল হাজাত, সালাতুশ শোকর ও অন্যান্য নফল ইত্যাদি পড়া। নামাজে কিরাআত ও রুকু–সিজদা দীর্ঘ করা। কোরআন শরিফ: সুরা কদর, সুরা দুখান, সুরা মুজাম্মিল, সুরা মুদ্দাচ্ছির, ইয়া-সিন, সুরা ত-হা, সুরা আর রহমান ও অন্যান্য ফজিলতের সুরা তিলাওয়াত করা; দরুদ শরিফ বেশি বেশি পড়া; তাওবা–ইস্তিগফার অধিক পরিমাণে করা; দোয়া কালাম, তাসবিহ তাহলিল, জিকির আসকার ইত্যাদি করা; কবর জিয়ারত করা। নিজের জন্য, পিতা–মাতার জন্য, আত্মীয়স্বজন, বন্ধুবান্ধব ও সব মুমিন মুসলমানের জন্য ক্ষমাপ্রার্থনা করা এবং দেশ ও জাতির কল্যাণ ও সমৃদ্ধি এবং বিশ্ববাসীর মুক্তি কামনা করে দোয়া করা।\nএই রাতে সূর্যাস্তের পর আল্লাহ তাআলা প্রথম আসমানে অবতরণ করে বান্দাদের ডেকে ডেকে বলেন, ‘কে আছ অসুস্থ আমার কাছে চাও আমি শেফা দান করব, কে আছ অভাবগ্রস্ত আমার কাছে চাও আমি প্রাচুর্য দান করব, কে আছ বিপদগ্রস্ত আমার কাছে চাও আমি বিপদমুক্ত করে দেব।’\nলাইলাতুল কদর পাওয়ার জন্য নবীজি (সা.) শেষের ১০ দিন ইতিকাফ করতেন। হজরত আয়িশা (রা.) বলেন, ‘ওফাতের আগ পর্যন্ত প্রত্যেক রমজানের শেষের ১০ দিন রাসুল (সা.) ইতিকাফ করতেন।’ (বুখারি: ২৩২৬, মুসলিম: ১১৭২)। ‘কিন্তু তিনি যে বছর ওফাত পান, সে বছর ২০ দিন ইতিকাফ করেন।’ (বুখারি: ৪৯৯৮)। ‘রাসুল (সা.)–এর ওফাতের পরও তাঁর স্ত্রীগণ ইতিকাফ করতেন।’ (বুখারি: ২০২৬, তিরমিজি: ৭৯০)।\nPreviousলাইলাতুল কদর এক মহিমান্বিত রজনী : প্রধানমন্ত্রী\nNextঢাকা-চট্টগ্রাম মহাসড়কে যানবাহনের চাপ\n২৯ মার্চ দিবাগত রাতে শবে বরাত : ছুটি ৩০ মার্চ\nফেনীর ছাগলনাইয়ায় বায়তুসসালাম জামে মসজিদে দুধর্ষ চুরির ঘটনা ঘটেছে\nফেনীতে জহিরিয়া কমপ্লেক্সের ভিত্তিপ্রস্তর স্থাপন


রাশিয়া কি ‘অপহরণকারী’? | AmaderBrahmanbaria.Com – আমাদের ব্রাহ্মণবাড়িয়া\nরাশিয়া কি ‘অপহরণকারী’?\nইউক্রেনের স্বায়ত্তশাসিত অঞ্চল ক্রিমিয়া নানা ঘটনা আর চড়াই-উতরাই পার করে সম্প্রতি রাশিয়ার সঙ্গে যুক্ত হয়েছে। বর্তমান বিশ্বের মোড়ল যুক্তরাষ্ট্রসহ পশ্চিমা বিশ্বের রক্তচক্ষু আর হুমকি উপেক্ষা করে রাশিয়ার প্রেসিডেন্ট ভ্লাদিমির পুতিন বিনা রক্তপাতে ক্রিমিয়াকে নিজের দেশের অংশ করে নিয়েছেন।\nস্বভাবতই তা হজম করতে পারছে না পশ্চিমারা। তাত্ক্ষণিক শাস্তি হিসেবে উন্নত দেশগুলোর জোট জি-৮ থেকে রাশিয়াকে বের করে দিয়েছে। সমৃদ্ধ ক্রিমিয়াকে সঙ্গী করে ইউরোপীয় ইউনিয়নের (ইইউ) আদলে ইউরেশিয়া গঠনের স্বপ্নে মগ্ন পুতিন এর মোক্ষম পাল্টা পদক্ষেপের অপেক্ষায় রয়েছেন।\nতবে ইউক্রেনের প্রভাববলয় থেকে ক্রিমিয়াকে নিজেদের করে নেওয়ার পুরো বিষয়ে রাশিয়াকে ‘অপহরণকারী’ হিসেবে আখ্যায়িত করে সম্প্রতি একটি প্রতিবেদন প্রকাশ করেছে দ্য ইকোনমিস্ট। ওই প্রতিবেদনে বলা হয়, রাশিয়া যা করেছে, পশ্চিমা বিশ্ব চাইলে দেশটিকে শাস্তি দিতে পারে। তবে রাশিয়ার তরফ থেকে পাটকেলটি খাওয়ার জন্য প্রস্তুত থাকতে হবে পশ্চিমাদের।\nইউক্রেনের বলয়ে থাকা ক্রিমিয়া ছিল একটি স্বায়ত্তশাসিত অঞ্চল। অর্থনৈতিকভাবে সমৃদ্ধ ক্রিমিয়ার অধিকাংশ মানুষ রুশ ভাষাভাষী। এ কারণে সেখানকার নাগরিকদের বেশির ভাগই ইউক্রেনের বদলে নিজেদের রুশপন্থী ভাবতে পছন্দ করেন। ইউক্রেনের ক্ষমতাচ্যুত প্রেসিডেন্ট ভিক্তর ইয়ানুকোভিচও রাশিয়ার স্বার্থের বাইরে যায় এমন কোনো সিদ্ধান্ত কখনো নেননি। কিন্তু হঠাত্ করেই ইইউতে যোগ দেওয়া না-দেওয়ার বিষয়ে দেশটিতে বিক্ষোভ ছড়িয়ে পড়ে। ইইউতে যোগ দেওয়ার পক্ষে যাঁদের অবস্থান তাঁদের যুক্তি, ইইউতে যোগ দিলে ব্যবসা-বাণিজ্য প্রসারিত হবে। ইউক্রেনের বেকারত্ব সমস্যার সমাধান হবে। তবে সরকার ইইউতে যোগ দিয়ে রাশিয়াকে চটাতে চায়নি। জনগণের সামনে তাঁরা যুক্তি উপস্থাপন করে, ইউরোপজুড়ে অর্থনীতিতে মন্দাভাব চলছে। তাই সেখানে যোগ দিয়ে আদতে ইউক্রেনের কোনো লাভ হবে না।\nএ নিয়ে সরকারবিরোধী আন্দোলনের একপর্যায়ে বিক্ষোভের মুখে ইউক্রেন ছেড়ে পালিয়ে যেতে বাধ্য হন ভিক্তর ইয়ানুকোভিচ। দেশে অন্তর্বর্তী সরকার আসে। এ অঞ্চলের নিরাপত্তার অজুহাত দেখিয়ে ক্রিমিয়ায় সেনা মোতায়েন করে রাশিয়া। আর রাশিয়ার এমন পদক্ষেপে খেপে যায় যুক্তরাষ্ট্র ও ইইউসহ পশ্চিমা বিশ্ব। বর্তমান পরাক্রমশীল যুক্তরাষ্ট্রের সঙ্গে একসময়ের পরাক্রমশীল রাশিয়ার বিরোধটা আবারও প্রকাশ্যে আসে। একপর্যায়ে ক্রিমিয়া রাশিয়ার সঙ্গে যুক্ত হওয়ার প্রশ্নে গণভোটের আয়োজন করে। তাতে ৯৫ শতাংশের বেশি ক্রিমিয়াবাসী রাশিয়ার সঙ্গে যুক্ত হওয়ার পক্ষে মত দেয়। ক্রিমিয়া ‘বেশ গণতান্ত্রিক প্রক্রিয়া’ অনুসরণ করে রাশিয়ার সঙ্গে যুক্ত হলেও পশ্চিমা বিশ্ব পুরো বিষয়টিকে পুতিনের ‘একনায়কতান্ত্রিক ও স্বৈরতান্ত্রিক’ আচরণ হিসেবে দেখছে। ক্রিমিয়ায় মোতায়েন করা সেনাসদস্য ও তাদের পরিবারকে দেখে নেওয়ার হুমকি দিয়েছে রাশিয়া—এমন দাবি করে ইউক্রেনের অন্তর্বর্তীকালীন প্রেসিডেন্ট সেখান থেকে সেনা সরিয়ে নেওয়ার সিদ্ধান্তের কথা জানিয়েছেন।\nইকোনমিস্টের প্রতিবেদনে দাবি করা হয়, রাশিয়া ইউক্রেনের যথেষ্ট ক্ষতি করেছে। এ অবস্থা থেকে উত্তরণের জন্য পশ্চিমা বিশ্বের উচিত এখনই জরুরি ভিত্তিতে দেশটিকে মোটা অংকের অর্থ দেওয়া, যাতে তারা অর্থনৈতিকভাবে ঘুরে দাঁড়াতে পারে। এ ছাড়া সুষ্ঠু নির্বাচনের মাধ্যমে অন্তর্বর্তীকালীন সরকার যাতে যথাযথ প্রক্রিয়ায় ক্ষমতা হস্তান্তর করে, এ ব্যাপারেও তাদের নজর দেওয়া প্রয়োজন। একই সঙ্গে ব্যাপক রাসায়নিক অস্ত্র ব্যবহারের পরও সিরিয়ার প্রেসিডেন্ট বাশার আল আসাদ সরকারকে সমর্থন দিয়ে যাওয়ার কারণে রাশিয়ার প্রতি আন্তর্জাতিক চাপ অব্যাহত রাখা। রাশিয়ার প্রেসিডেন্ট পুতিনের কৌশলী আচরণের মাধ্যমে ‘অপহরণ’ ঠেকাতে এসব ব্যবস্থার কোনো বিকল্প নেই।


চোরাগোপ্তা পিকেটিং রাজনীতির জন্য অশনি সংকেত!\n২০১৩ নভেম্বর ১১ ১২:১৮:০২\nদিরিপোর্ট২৪ প্রতিবেদক : বদলে যাচ্ছে হরতালে পিকেটিংয়ের ধরন। দিন দিন সহিংস হয়ে উঠছে পিকেটাররা। রাজনৈতিক ও অপরাধ বিশ্লেষকগণ এ জন্য বিরোধীদলের প্রতি সরকারের কঠোর মনোভাব ও পুলিশের মারমুখি আচরণকেও দায়ী করছেন।\nতাদের অভিযোগ সরকার নিজেদের স্বার্থে পুলিশসহ আইনশৃঙ্খলা বাহিনীর অন্য সদস্যদের দলীয় ক্যাডার বাহিনীর মতো ব্যবহার করে, বিরোধীদলের কর্মীরা বাধ্য হয়েই চোরাগোপ্তা পথে পিকেটিং করছে। যা দেশের রাজনীতির জন্য কোনক্রমেই মঙ্গলজনক নয়।\nআবার অনেকেই মনে করছেন, বর্তমানে রাজনৈতিক দলের নেতাকর্মীরা পিকেটিংয়ের নামে পুলিশকে তাদের প্রতিপক্ষ বানাচ্ছে। মিছিল থেকে পুলিশকে লক্ষ্য করে ককটেল নিক্ষেপ করছে। তাদের এসব কর্মকাণ্ডে বাধ্য হয়েই পুলিশ বিরোধীদলীয় নেতাকর্মীদের প্রতি মারমুখি হয়ে উঠছে। অনেক ক্ষেত্রে গুলি করার মতো কঠিন সিদ্ধান্তও নিচ্ছে।\nকয়েকবছর আগেও হরতাল শুরুর আগের দিন সন্ধ্যায় হরতাল সমর্থকরা মশাল নিয়ে হরতালের পক্ষে মিছিল বের করতেন। আগের দিন প্রচার চালাতেন। পরদিন হরতাল সমর্থকরা রাস্তায় নেমে আসতেন, পিকেটিং করতেন। রিকশা বা অন্য যানবাহন চলাচল করলে নেতাকর্মীরা খুব বেশি হলে রিকশার চাকার হাওয়া ছেড়ে দিতেন, যাত্রীদের নেমে যেতে অনুরোধ করতেন। কিন্তু পুড়িয়ে মারতেন না।\nবর্তমানে হরতাল সমর্থকরা পিকেটিংয়ের জন্য রাস্তায় নামতে না পেরে দলীয় নির্দেশ ও আনুগত্য দেখাতে চোরাগোপ্তা হামলা চালাচ্ছে। ফলে হতাহত হচ্ছেন সাধারণ মানুষ। সেই সঙ্গে সম্মুখীন হতে হচ্ছে অর্থনৈতিক ক্ষতির। শুধু তাই নয়, পিকেটিংয়ের ধরন দেখে মনে হয়, এসব কর্মকাণ্ড যেন দেশীয় আইনে কোনো নিষিদ্ধ রাজনৈতিক দলের।\nঢাকা বিশ্ববিদ্যালয়ের রাষ্ট্রবিজ্ঞান বিভাগের চেয়ারম্যান অধ্যাপক ড. নুরুল আমিন বেপারি এ প্রসঙ্গে দিরিপোর্ট২৪কে বলেন, ‘পুলিশের মারমুখি আচরণ ও সরকারের অতিমাত্রায় দমননীতিই এর কারণ। অতীতে হরতালের আগে পুলিশের প্রহরায় হরতাল সমর্থকরা মিছিল বের করতো। জানমালের নিরাপত্তার স্বার্থে মিছিলের শেষ পর্যন্ত পুলিশ নিরাপত্তা দিয়ে সহযোগিতা করতো। কিন্তু বর্তমানে পুলিশ সমর্থকদের রাস্তায় নামতে দিচ্ছে না। ফলে তারা বাধ্য হয়েই লুকিয়ে হামলা করছে। সেজন্য হরতালের পিকেটিংও আগের চেয়ে অনেকটা সহিংস হয়ে উঠছে। যা দেশের রাজনীতির জন্য অশুভ।’\nতবে, এ বিষয়ে দ্বিমত পোষণ করে পুলিশের মহাপরিদর্শক হাসান মাহমুদ খন্দকার দিরিপোর্ট২৪কে বলেন, ‘বর্তমানে রাজনৈতিক দলের পিকেটাররা হরতালে পিকেটিংয়ের নামে যা করছে, তা রীতিমতো ফৌজধারী অপরাধ। একসময় রাজনৈতিক দলগুলো হরতালে মিছিল করেছে। রাজপথে অবস্থান নিয়ে যানবাহনও ভাঙচূর করেছে, কিন্তু যাত্রী ও চালকদের কোনো ক্ষতি করেনি। কিন্তু বর্তমানে পিকেটাররা যাত্রীসহ চালককে পুড়িয়ে মারতেও দ্বিধা করে না।’\nদেখামাত্র পিকেটারদের গুলি করার বিষয়ে পুলিশ প্রধান বলেন, ‘আগে হরতালে সমর্থকরা মিছিল করলে পুলিশ নিরাপত্তা দিতো। বর্তমানে হরতালসমর্থকরা প্রতিপক্ষ হিসেবে সরাসরি পুলিশের প্রতি হামলা করছে। ককটেল নিক্ষেপ করছে। পুলিশকে একা পেয়ে পিটিয়ে মেরে ফেলছে।’\n‘পুলিশ নয়, রাজনৈতিক দলগুলোকে এ সংস্কৃতি থেকে বের হয়ে আসতে হবে। তাদের মনে রাখতে হবে পুলিশ তাদের প্রতিপক্ষ নয়। রাজনৈতিক বিরোধ বা সমস্যা রাজনৈতিক দলগুলোকেই মেটাতে হবে আলোচনার মাধ্যমে’, বলেন পুলিশের আইজি হাসান মাহমুদ খন্দকার।\n(দিরিপোর্ট২৪/টিএস-কেজেএন/এমসি/জেএম/নভেম্বর ১১, ২০১৩)


কোঁকড়া চুলে যেমন তেল লাগান, শুষ্ক চুলেও কি তাই করেন? in bengali\nআমাদের কারও বাড়িতেই আলাদা-আলাদা সদস্যের জন্য আলাদা-আলাদা তেল আসে না। আমার বাবা মাথাজোড়া টাক নিয়েও যে তেল মাখেন, আমিও মন দিয়ে সেটাই মাখি আর ভাবি আমার চুল এতেই ভাল থাকবে! কিন্তু আমাদের প্রত্যেকের চুলের ধরন (use hair oils according to hair type) আলাদা, তার প্রয়োজনও আলাদা। সুতরাং, তেলটাও তো আলাদাই হওয়া উচিত, তাই না? তাই সত্যিই যদি চুলের যত্ন নিতে চান, তা হলে আপনার চুলের ধরন অনুযায়ী তেল ব্যবহার করা শুরু করুন। কীভাবে এটা বুঝবেন, সেটাই এখানে বিশদে আলোচনা করছি আমরা।\nযাঁদের স্ক্যাল্পে ইনফেকশন রয়েছে ও চুল লম্বা হতে সমস্যা হয়\nINR 336 AT Amazon\nএই ধরনের চুলের জন্য আমন্ড অয়েল সবচেয়ে উপকারী। চুলে পুষ্টি জোগানোর পাশাপাশি আমন্ড অয়েল স্ক্যাল্পকে আর্দ্র রাখে। ফলে চুল তাড়াতাড়ি বাড়ে এবং মাথার চুলকানিও কমে! এই তেলের বেশ কিছু অ্যান্টি ব্যাক্টেরিয়াল উপাদান আবার মাথার ত্বকে যে-কোনও সংক্রমণও প্রতিরোধ করে। যদি আপনার চুল কোঁকড়ানো হয়, তা হলেও আমন্ড অয়েল (use hair oils according to hair type) আপনার জন্য উপকারী। কারণ, এই তেলে উপস্থিত ওমেগা থ্রি ফ্যাটি অ্যাসিড চুলের কোঁকড়া ভাব বজায় রেখেই পুষ্টি যোগায়।\nযাঁদের চুল রুক্ষ ও পাতলা\nপাতলা চুলে তেল লাগানোটাই একটা ঝকমারি। কারণ, একটুতেই চুল তেলতেলে হয়ে যায়, প্যাতপ্যাতে দেখতে লাগে আর মনে হয়, চুল একেবারেই কম! আপনাদের প্রয়োজন একেবারে হালকা কোনও তেল। আবার যাঁদের চুল রুক্ষ কিংবা শুষ্ক, তাঁদের প্রতিদিন তেল লাগাতে পারলে ভাল হয়, কিন্তু সেটা করলে আবার চুল নেতিয়ে পড়বে! এক্ষেত্রে কাজে আসবে (use hair oils according to hair type) রোজ অয়েল কিংবা আর্গান অয়েল। রোজ অয়েল ভারী হালকা, লাগালে কোথায় যে মিশে যায়, বুঝতেও পারবেন না। অন্যদিকে আর্গান অয়েল মাথার তালুতে ঢুকে চুলের হারানো আর্দ্রতা ফিরিয়ে দেয়। ফলে চুলও স্বাস্থ্যোজ্জ্বল হয়ে ওঠে।\nযাঁদের চুলের ধরন তৈলাক্ত\nINR 251 AT Piping Rock\nএখানে একটা কথা পরিষ্কার করে বলে দিই। চুল তেলতেলে হয় না, স্ক্যাল্প তেলতেলে হয়। আর সেই স্ক্যাল্পের তেলেই চুল তেলতেলে দেখতে লাগে। এমন ধরনের সমস্যা আছে যাঁদের, তাঁরা বেছে নিন লেমন, ল্যাভেন্ডার অয়েল কিংবা রোজমেরি অয়েল। রোজমেরি স্ক্যাল্পে তেল বেরনোর প্রক্রিয়াটি স্লো করে দেয়, ফলে চুলও তেলতেলে লাগে না। লেমন কিংবা ল্যাভেন্ডার অয়েল স্ক্যাল্প সুদার (use hair oils according to hair type) হিসেবে কাজ করে তেল নিষ্ক্রমণ কম করে।\nযাঁদের চুল বেশ ঘন\nএটা আবার একটা প্রশ্ন হল! যে তেলই লাগান না কেন, ঘন চুলের তো আর কোনও সমস্যা হওয়ার কথা নয়! তা বটে, কিন্তু জানেন কি, চুলের ঘনত্বের কারণে এঁদের চট করে ফাঙ্গাসের সমস্যা হতে পারে? কিংবা গরমে ঘেমে স্ক্যাল্পে দেখা দিতে পারে চুলকানির সমস্যাও? তাই এই ধরনের চুলে অধিকারিণীরা একটিই তেলের উপর ভরসা করুন, সেটি হল, নারকেল তেল! আসলে নারকেল তেলের নানা অ্যান্টি ফাঙ্গাল প্রপার্টি আপনার চুলকে (use hair oils according to hair type) এই সব সমস্যার হাত থেকে বাঁচাতে পারে। তাই চুলের আগা থেকে গোড়া পর্যন্ত পুষ্টি জোগাতে চাইলে এই নারকেল তেলের উপরেই ভরসা রাখতে হবে।


কবিগুরুকে নিয়ে গবেষণার জন্য সুযোগ তৈরি করা খুবই গুরুত্বপূর্ণ : স্পিকার শিরীন শারমিন - Daily Bangladesh Today\nHome > সংস্কৃতি ও সাহিত্য > কবিগুরুকে নিয়ে গবেষণার জন্য সুযোগ তৈরি করা খুবই গুরুত্বপূর্ণ : স্পিকার শিরীন শারমিন\nকে এম শাহীন রেজা কুষ্টিয়া জেলা প্রতিনিধি।।জাতীয় সংসদের স্পিকার ড. শিরীন শারমিন চৌধুরী বলেন, কবিগুরু রবীন্দ্রনাথ ঠাকুর বাংলা ভাষা ও সাহিত্যিকে এত সমৃদ্ধ করেছেন যার কোনো তুলনা নেই। কুষ্টিয়ার শিলাইদহের কুঠিবাড়িতে তিনি দীর্ঘ সময় অতিবাহিত করেন।\nজাতীয় সংসদ স্পিকার শিরীন শারমিন\nসেখানে তিনি অসংখ্য সাহিত্য রচনা করে কুঠিবাড়িতে। কাজেই এর ঐতিহ্য ও গৌরব অনেক। আমরা কবিগুরুকে নিয়ে গর্ব অনুভব করি, স্মৃতিবিজড়িত কুঠিবাড়ি বাংলাদেশের কুষ্টিয়া জেলায় অবস্থিত। ২৫ বৈশাখ রোববার ৮ মে বিকেল সাড়ে ৩টার দিকে রবীন্দ্র স্মৃতিবিজড়িত কুষ্টিয়ার কুমারখালী উপজেলার শিলাইদহের রবীন্দ্র কুঠিবাড়িতে আলোচনা সভা ও সাংস্কৃতিক অনুষ্ঠানের উদ্বোধনী অনুষ্ঠানে প্রধান অতিথির বক্তব্যে জাতীয় সংসদের স্পিকার ড. শিরীন শারমিন চৌধুরী একথা বলেন।\nকবিগুরুর স্মৃতিবিজড়িত কুষ্টিয়ার শিলাইদহে সংস্কৃতি মন্ত্রণালয়ের পৃষ্ঠপোষকতায় ও স্থানীয় প্রশাসনের ব্যবস্থাপনায় যথাযোগ্য মর্যাদায় কবিগুরুর জন্মবার্ষিকী উদযাপন করা হয়। ‘মানবতার সংকট ও রবীন্দ্রনাথ’ স্লোগানকে প্রতিপাদ্য করে এ বছর জাতীয় পর্যায়ে বিশ্বকবির জন্মবার্ষিকী উদযাপনে ব্যাপক কর্মসূচি নেওয়া হয়েছে।\nএ উপলক্ষে এবার রবীন্দ্রমেলা, রবীন্দ্রবিষয়ক আলোচনা, সাংস্কৃতিক অনুষ্ঠানসহ বিভিন্ন অনুষ্ঠানমালার আয়োজন করেছে স্থানীয় প্রশাসন।সংস্কৃতি প্রতিমন্ত্রী কে এম খালিদের সভাপতিত্বে অনুষ্ঠানে বিশেষ অতিথি উপস্থিত ছিলেন সংস্কৃতি মন্ত্রণালয় সম্পর্কিত সংসদীয় স্থায়ী কমিটির সভাপতি সিমিন হোসেন রিমি, কুষ্টিয়া-৪ আসনের সাংসদ ও যুবলীগের প্রেসিডিয়াম সদস্য ব্যারিস্টার সেলিম আলতাফ জর্জ। স্বাগত বক্তব্য দেন সংস্কৃতি সচিব মো. আবুল মনসুর।\nস্মারক বক্তব্য দেন প্রফেসর সনৎ কুমার সাহা।ড. শিরীন শারমিন চৌধুরী বলেন, শিলাইদহের রবীন্দ্র কুঠিবাড়িতে বাংলাদেশ এবং বিশ্বের মানুষ যাতে আসতে পারেন, ঘুরে-ঘুরে দেখতে পারেন এবং তাকে জানতে পারেন। এছাড়া কবিগুরুকে নিয়ে গবেষণা করতে পারেন সেজন্য সুযোগ তৈরি করা খুবই গুরুত্বপূর্ণ। মাননীয় প্রধানমন্ত্রী শেখ হাসিনা, সাংস্কৃতিক মন্ত্রণালয় এবং সংশ্লিষ্ট কর্তৃপক্ষ কুঠিবাড়ির গুরুত্ব অনুধাবন করে কাজ করছে।তিনি আরও বলেন, কবিগুরু রবীন্দ্রনাথ ঠাকুর বাংলাদেশের প্রকৃতিতে মুগ্ধ হয়েছিলেন।\nতিনি প্রতিবাদী লেখক ছিলেন। শিলাইদহ কুঠিবাড়িতে কবিগুরু রচনা করেছেন কালজয়ী কাব্যগ্রন্থ সোনার তরী ও নোবেলজয়ী গীতাঞ্জলিসহ বহু কালজয়ী গল্প-কবিতা-উপন্যাসসহ নানা ধরনের সাহিত্য। রবিঠাকুর বাঙালির মানসপটে সদাই বিরাজমান। বাঙালির জীবনের যত ভাবনা, বৈচিত্র্য আছে, তার পুরোটাই লেখনী, সুর আর কাব্যে তুলে ধরেছেন কবিগুরু। তার সাহিত্যকর্ম, সঙ্গীত, জীবনদর্শন, মানবতা, ভাবনা- সবকিছুই সত্যিকারের বাঙালি হতে অনুপ্রেরণা দেয়।\nএসময় উপস্থিত ছিলেন- কুষ্টিয়ার জেলা প্রশাসক মোহাম্মদ সাইদুল ইসলাম, পুলিশ সুপার খায়রুল আলম। উল্লেখ্য, রবীন্দ্রনাথ ঠাকুরের জন্ম ১২৬৮ বঙ্গাব্দের আজকের দিনে। মা সারদাসুন্দরী দেবী এবং বাবা বিখ্যাত জমিদার ও ব্রাহ্ম ধর্মগুরু দেবেন্দ্রনাথ ঠাকুর।\n১৮৭৫ সালে মাত্র ১৪ বছর বয়সে রবীন্দ্রনাথ ঠাকুরের মাতৃবিয়োগ ঘটে।


নির্বাচন নিয়ে সমানেই ভুল করে চলেছে ঢাকা ও দিল্লি -\nHome / মুক্তমত / নির্বাচন নিয়ে সমানেই ভুল করে চলেছে ঢাকা ও দিল্লি\nনির্বাচন নিয়ে সমানেই ভুল করে চলেছে ঢাকা ও দিল্লি\nশেখ হাসিনার বর্তমান সরকারের কোনো বৈধতা আছে বলে দেশে কি বিদেশে কোনো নিরপেক্ষ মানুষই বিশ্বাস করছেন না। এই অবৈধ সরকারে কে মন্ত্রী, কে সাবেক মন্ত্রী আর কে উপদেষ্টা তার কোনো সুস্পষ্ট সীমা-চৌহদ্দি চোখে পড়ছে না। এই তথাকথিত মন্ত্রী-উপদেষ্টারা দুর্বার স্রোতে পরস্পরবিরোধী কথাবার্তা বলে যাচ্ছেন। তাতে বস্তার ভেতর ছুঁচোদের লম্ফন-কুর্দনের উপমা মনে আসতে বাধ্য। কেউ বলছেন সংলাপের সুযোগ এখনো আছে। অন্য কেউ বলছেন সুযোগ আর নেই। আরো এক মহলের মতে, এখন শুধু একাদশ সংসদ নির্বাচন নিয়েই সংলাপ হতে পারে, যে নির্বাচন হবে আরো পাঁচ বছর পরে। সবারই ভাবখানা এই যে, তারাই সরকারের প্রকৃত মুখপাত্র। আবার পরস্পরের আত্মগরিমা ফুটো করে দেয়ার চেষ্টাও করছেন কেউ কেউ। যেমন আওয়ামী লীগের ওবায়দুল কাদের বলেছেন, হাসানুল হক ইনু আওয়ামী লীগের কেউ নন। অর্থাৎ আওয়ামী লীগ সরকারের হয়ে কথা বলার অধিকার তার নেই।\nগত এক বছরে প্রধানমন্ত্রী শেখ হাসিনা অনর্গল যেসব উক্তি করেছেন, সেগুলো বিশ্লেষণ করলেও তাদের অসংলগ্নতা এবং পরস্পরবিরোধিতা পরিষ্কার হয়ে যাবে। সর্বসাম্প্রতিক এক উক্তিতে শেখ হাসিনা বলেছেন, দশম সংসদ নির্বাচনের পরে কোনো সমঝোতা হলে সে সংসদ ভেঙে দিয়ে নতুন নির্বাচন হতে পারে। নির্বাচন ৫ জানুয়ারির আগে হওয়ার কথা নয়; কিন্তু শেখ হাসিনা ও আওয়ামী লীগ ইতোমধ্যেই দশম সংসদে গরিষ্ঠতা দাবি করে বসে আছেন। যেসব দলের সত্যিকারের জনসমর্থন আছে তারা কেউ মনোনয়ন জমা দেয়নি, অজস্রবার পরিষ্কার করে তারা বলে দিয়েছেন, শেখ হাসিনার পাতানো নির্বাচনে তারা অংশ নিচ্ছেন না। হাসিনা ও তার আমেরিকা অধিবাসী ছেলে জয় বলছেন, তারা ফাঁকা মাঠে গোল দিয়েছেন। আমি বরাবরই জানতাম ফাঁকা মাঠে যারা গোল দিতে যায় তারা সুবিধাবাদী কাপুরুষ ছাড়া আর কিছুই নয়।\nএকবার তত্ত্বাবধায়ক সরকারের অধীনে নির্বাচন চাই, তারপর ষড়যন্ত্র করে বর্ণচোরা সামরিক স্বৈরতন্ত্র আমদানি, তারপর আবার তত্ত্বাবধায়কপদ্ধতি হত্যার জন্য একদলীয় সংসদে তড়িঘড়ি সংবিধান সংশোধন- আওয়ামী লীগের এসব কাণ্ডকারখানা খেলার ছলে বানরগুলোর গাছের এক ডাল থেকে অন্য ডালে লাফ দেয়ার কথাই মনে পড়িয়ে দিয়েছে। এখন আবার বাঁদরামির চূড়ান্ত দেখা গেছে বিনা নির্বাচনে বানরের পিঠা ভাগের গল্পের মতো সংসদের আসনগুলো নিজেদের মধ্যে ভাগ-বাটোয়ারা করে নেয়ার মধ্যে। প্রশ্ন অবশ্যই উঠবে, যবনিকার অন্তরালের ষড়যন্ত্র দিয়েই যদি গদি আঁকড়ে থাকার পরিকল্পনা হয়, তাহলে আর হাজার কোটি টাকা ব্যয় করে নির্বাচন করার এবং সে নির্বাচন পাহারা দেয়ার জন্য ৫০ কোটি টাকা ব্যয় করে ৫০ হাজার সৈন্যকে ময়দানে নামানোর কী প্রয়োজন ছিল?\nবিশেষ করে সারা বিশ্বের কাছে যখন এ নির্বাচনের কোনো বিশ্বাসযোগ্যতা নেই। ইউরোপীয় ইউনিয়নের ২৮টি, কমনওয়েলথের ২৭টি দেশ এবং মার্কিন যুক্তরাষ্ট্র প্রকাশ্যেই অনাস্থা প্রকাশ করেছে এ নির্বাচনের ব্যাপারে। তারা বলে দিয়েছে, ৫ জানুয়ারি নির্বাচন হলে তারা কোনো পর্যবেক্ষক পাঠাবে না। কানাডা, জাপান ও চীনও জানিয়ে দিয়েছে সব দলের অংশগ্রহণ ছাড়া কোনো নির্বাচন বিশ্বাসযোগ্য হবে না। তাঁবেদার নির্বাচন কমিশনের প্রধান সরকারের সাফাই গাইতে গিয়ে বলেছেন, দেশীয় পর্যবেক্ষকেরাই যথেষ্ট হবেন; কিন্তু দেশেও পর্যবেক্ষণ করছে কে? ডেমোক্র্যাসি ওয়াচ নির্বাচন কমিশনকে জানিয়ে দিয়েছে, নির্বাচন প্রতিনিধিত্বমূলক নয়, কেননা শুধু ১৪ দলের জোটের শরিকেরা ছাড়া আর কোনো দল নির্বাচনে অংশ নিচ্ছে না এবং দেশে সুষ্ঠু নির্বাচনের পরিবেশ নেই। তাই বাংলাদেশী পর্যবেক্ষকেরা নির্বাচন পর্যবেক্ষণ করবেন না। অর্থাৎ হাসিনা একটা শঠতার নির্বাচন করছেন জবরদস্তি গদি দখল করে থাকার এবং পাশের দেশের পৃষ্ঠপোষকদের স্বার্থের সেবা করার প্রয়োজনে।\nসঙ্কট বিশ্বাস এবং বিশ্বাসযোগ্যতার\nশেখ হাসিনা অথবা তার সরকারকে বিশ্বাস করে এক পয়সাও ধার দিতে কে চাইবেন? তিনি এখন বলছেন, বিএনপি যদি তার আন্দোলন, অবরোধ ও অসহযোগিতা বন্ধ করে এবং যবনিকার অন্তরালের পিঠা ভাগাভাগি মেনে নেয় তাহলে তিনি দশম সংসদ ভেঙে দিয়ে নতুন করে নির্বাচন করবেন। দেখাই যাচ্ছে এই অবৈধ নির্বাচনের অবৈধ সন্তান হিসেবে যে সংসদ হবে, তাতে সর্বত্রই দেখা যাবে আওয়ামী লীগের সংসদ সদস্যদের (এ পর্যন্ত দেখা যাচ্ছে তাদের মধ্যে দুর্নীতিবাজ ও মাস্তান-গডফাদাররাই বেশি) চেহারা। হাসিনা যদি আবারো সে সংসদে সংবিধান সংশোধন করে নির্বাচন নিষিদ্ধ করে দেন অথবা বাবার অনুকরণে বাকশালপদ্ধতি চালু করে নিজেকে আজীবন প্রধানমন্ত্রী কিংবা প্রেসিডেন্ট ঘোষণা করেন, তাহলে বিরোধী দল কী করবে? ঘরে বসে তারা আঙুল চুষবে? শেখ হাসিনাকে বিশ্বাস সে জন্যই করা যায় না।\nহাসিনা যদি বিশ্বাস করে থাকেন যে, বিএনপি তার প্রস্তাবে পাত্তা দেবে তাহলে তাকে অবশ্যই তরলমতি বলতে হবে। হাসিনার একটা খুঁত এই যে, তিনি নিজেকে অন্য সবার চেয়ে বুদ্ধিমতি মনে করেন। তার প্রস্তাব যে বিরোধী দলকে ফাঁদে ফেলার হাস্যকর প্রচেষ্টা, সেটা শিশুও বোঝে। তবে তিনি যে প্রস্তাব দিয়েছেন তাতে কতগুলো বিষয় পরিষ্কার হয়ে গেছে। শেখ হাসিনা এখন শঙ্কিত, আতঙ্কিত। সত্যিকারের বাংলাদেশ তার হাতের বাইরে চলে গেছে। আওয়ামী লীগের ক্যাডার ও গুণ্ডাবাহিনী, দলীয়কৃত পুলিশ, র্যাব ও বিজিবি দিয়ে তিনি তার কর্তৃত্ব বজায় রেখে চলেছিলেন এ যাবৎ; কিন্তু এখন পরিস্থিতির আমূল পরিবর্তন ঘটেছে। রাজধানী ঢাকার বাইরের বাংলাদেশ তো বটেই, পুরো ঢাকা নগরীও এখন তার সরকারের নিয়ন্ত্রণে নেই।\nপুলিশ এখন দেহরক্ষী ছাড়া গ্রামগঞ্জে যেতে রাজি নয়। পুলিশের কর্মকর্তারা সপরিবারে পালিয়ে বিদেশে চলে যাচ্ছেন, আত্মহত্যা করছেন কেউ কেউ। অন্যরা শেখ হাসিনার পতনের পরে নিজেদের ও পরিবারের নিরাপত্তা নিয়ে উদ্বিগ্ন। দেশজোড়া সরকারের ক্ষমতার চাবিকাঠি জেলাগুলোর প্রশাসক ডিসিদের হাতে। নির্বাচন কমিশনের বৈঠকে ঢাকা আসতে তারা এখন বিশেষ নিরাপত্তা চান। রাজধানীতে আবার বাস চলাচল শুরু হয়েছে বলে ফলাও করে প্রচার করছে সরকার। পুলিশ পাহারা নিয়ে বাস চালানোর চেষ্টা করছে সরকার। বাসের মালিকেরা তাতেও নিরাপদ বোধ করছেন না। পুলিশ পাহারাতেও দু’টি বাস অগ্নিদগ্ধ হয়েছে বগুড়ায়। দু-একটা বাস যেখানে চলেছে, যাত্রীরা সে বাসে উঠছেন না। আওয়ামী লীগের ক্যাডারবাহিনীও এখন সড়কে নেমে বিরোধী জোটের আন্দোলনের মোকাবেলা করতে খুব বেশি আগ্রহী নয় বলে শোনা যাচ্ছে। আওয়ামী লীগের প্রার্থীরা নিজ নির্বাচনী এলাকায় যেতে সাহস পাচ্ছেন না। দু-একজন পুলিশ পাহারায় হেলিকপ্টারে উড়ে গিয়ে শুধু চেহারা দেখিয়ে আসছেন।\nলুণ্ঠনের ভয়াবহ খতিয়ান\nনির্বাচনী আবেদনে প্রার্থীদের সম্পদের তালিকা থেকে সংসদ সদস্য এবং আওয়ামী লীগ নেতারা দেশের সম্পদ কী পরিমাণে লুণ্ঠন করেছেন তার নমুনা দেখে দেশের মানুষ আতঙ্কিত হচ্ছে। সরকার এখন সম্পদের তালিকা প্রকাশ না করার জন্য নির্বাচন কমিশনের ওপর চাপ দিচ্ছে। বিগত কয়েক দিনের পত্রিকাগুলো থেকে দেখা যায়, আওয়ামী লীগের নেতাকর্মীরা পাঁচ বছরে লক্ষ কোটি টাকা অসাদুপায়ে অর্জন করেছেন এবং সে অর্থ বিদেশে পাচার করে দিচ্ছেন। তাদের এই অর্থ পাচার প্রমাণ করে দিচ্ছে যে, বাংলাদেশে আওয়ামী লীগের আর কোনো ভবিষ্যৎ নেই। নিজেদের গা বাঁচানোর জন্য পাচারকৃত অর্থে মালয়েশিয়া, দুবাই আর লন্ডনে সম্পত্তি কেনার হিড়িক পড়ে গেছে। আওয়ামী লীগের নেতাকর্মীরা বাংলাদেশে নিরাপদ বোধ করছেন না- এ পরিস্থিতির জন্য দায়ী কে? জবাব অবশ্যই হতে হবে শেখ হাসিনার গদির লোভ।\nকূটনীতিকেরা অজস্রবার বিরোধীদের সাথে সংলাপের পরামর্শ দিয়েছেন প্রধানমন্ত্রীকে। কূটনৈতিক শালীনতার খাতিরে তারা বিরোধী জোটকে সহিংসতা বন্ধ করারও দাবি জানাচ্ছেন। তবে তাদের সমালোচনার সবটুকুই যে সরকারের বিরুদ্ধে সেটাও খুব পরিষ্কার। একচু হরিণীর মতো শেখ হাসিনা শুধু ভারতের মুখাপেক্ষী হয়ে আছেন। তিনি ভারতকে বিনামূল্যে সড়ক, রেল ও নদীপথে ট্রানজিট দিয়েছেন, সমুদ্রবন্দরগুলো ব্যবহারের অবাধ অধিকার দিয়েছেন। সাম্প্রতিক খবরে মনে হয়, যেকোনো কাজে যেকোনো সময় বাংলাদেশের সড়কগুলোতে ভারী যানবাহনসহ যেকোনো যানবাহন চলাচলের অধিকারও দেয়া হয়েছে ভারতকে। প্রশ্ন অবশ্যই উঠবে : এর পরে আর আমাদের কষ্টার্জিত স্বাধীনতা ও সার্বভৌমত্বের কতটুকু অবশিষ্ট রইল? আমাদের ভৌগোলিক অঞ্চল, ভৌগোলিক সম্পদও ভারতের হাতে তুলে দেয়া হয়নি?\nপ্রতারণা : এ দেশে এবং ও দেশে\nসরকার সম্ভাব্য সব ধরনের জনসাধারণকে প্রতারণা করছে। সে প্রতারণায় ভারতও যথাসাধ্য তাদের সাহায্য করছে। ১৯৭৪ সালে শেখ মুজিব ভারতের সাথে ছিটমহল বিনিময়ে চুক্তি করেন এবং অবিলম্বে সংবিধান সংশোধন করে চুক্তিটি কার্যকর করেন; কিন্তু ৩৯ বছর পেরিয়ে গেলেও ভারত করছি-করব করে চুক্তির বাস্তবায়ন এড়িয়ে গেছে। ভারত বরাবর বলে যাচ্ছে, সংশ্লিষ্ট রাজ্যগুলোর সায় পাওয়া না গেলে তারা চুক্তি অনুমোদন করতে পারে না; কিন্তু গত ১৮ ডিসেম্বর ভারতীয় পার্লামেন্টের শীতকালীন ছুটি শুরুর পূর্বমুহূর্তে বিরোধী দলগুলোর প্রবল আপত্তি সত্ত্বেও সরকার উচ্চপরিষদ রাজ্যসভায় চুক্তিটি অনুমোদনের জন্য উত্থাপন করে। সংশ্লিষ্ট প্রধান রাজ্য পশ্চিমবঙ্গের মুখ্যমন্ত্রী মমতা ব্যানার্জি প্রায় তাৎক্ষণিকভাবেই ঘোষণা করেন যে, এক ইঞ্চি জমিও তিনি বাংলাদেশকে দেবেন না। অর্থাৎ ভারতীয় পার্লামেন্টের বর্তমান মেয়াদে এ চুক্তি অনুমোদিত হওয়ার কোনো সম্ভাবনা নেই।\nতিস্তার পানিবণ্টন চুক্তি স্বাক্ষরের ঘোষণা দিয়ে ভারতের প্রধানমন্ত্রী মনমোহন সিং ২০১১ সালের ৬ সেপ্টেম্বর ঢাকা এসেছিলেন। সে চুক্তি তখন স্বাক্ষরিত হয়নি। ভারতীয় পক্ষ তখন জানিয়েছিল যে, মমতা ব্যানার্জির আপত্তির কারণেই তারা চুক্তিতে সই করতে পারছে না। মমতা ব্যানার্জি এখনো বলছেন তিস্তার এক ফোঁটা পানিও তিনি বাংলাদেশকে দেবেন না। ভারত সরকার এখন বলছে, তিস্তার পানিসম্পদের জরিপ করে তারা দেখবে বাংলাদেশকে দেয়ার মতো কী পরিমাণ বাড়তি পানি তিস্তায় প্রবাহিত হয়। অর্থাৎ শেখ হাসিনার নির্বাচনে অন্যায় সুবিধা দেয়ার লক্ষ্যে ভারত সরকারও বাংলাদেশের ভোটারদের প্রতারিত করছে।\n২০০৮ সালের সাজানো-পাতানো নির্বাচনে ভারত আওয়ামী লীগকে সাহায্য দিয়েছিল; কিন্তু একলা নয়। সে মাস্টারপ্ল্যানে ভারত যুক্তরাষ্ট্রকেও দলে ভিড়িয়েছিল। তখনকার ভারতীয় হাইকমিশনার বিণা সিক্রি আর মার্কিন রাষ্ট্রদূত বিউটিনেসকে হরিহর আত্মা মনে হতে পারত। ভারত-মার্কিন ষড়যন্ত্রের ফলেই যে হাসিনা ২০০৯ সালে প্রধানমন্ত্রী হতে পেরেছিলেন সে কথা সাবেক মার্কিন পররাষ্ট্রমন্ত্রী (এবং খুব সম্ভবত পরবর্তী মার্কিন প্রেসিডেন্ট) হিলারি কিনটন শেখ হাসিনাকে স্মরণ করিয়ে দিয়েছিলেন ২০১০ সালে। নোবেল শান্তি পুরস্কার বিজয়ী ড. মুহাম্মদ ইউনূস ও তার গ্রামীণ ব্যাংককে হয়রানি না করার অনুরোধ জানিয়ে দীর্ঘ টেলিফোনে হিলারি হাসিনাকে স্মরণ করিয়ে দিয়েছিলেন যে, ‘যুক্তরাষ্ট্র এবং তাদের ভারতীয় বন্ধুদের’ অনুগ্রহেই শেখ হাসিনা প্রধানমন্ত্রী হতে পেরেছিলেন। হাসিনা মার্কিন পররাষ্ট্রমন্ত্রীর অনুরোধে কর্ণপাত করেননি বলে হয়ত মার্কিন পররাষ্ট্র দফতর পরে দীর্ঘ টেলিফোন কথোপকথনটির অনুলিপি মিডিয়ায় প্রকাশ করে দিয়েছিল।\nআমেরিকা এবার দিল্লির দলে নেই\nএবার আর শেখ হাসিনার পৃষ্ঠপোষকতায় ওয়াশিংটন ভারতের সাথে নেই। যুক্তরাষ্ট্র নিশ্চয়ই মনে করে ভারত তার স্বার্থ উদ্ধারের লক্ষ্যে জনসাধারণের ইচ্ছার বিরুদ্ধে হাসিনাকে সমর্থন দিতে গিয়ে বাংলাদেশে গণতন্ত্রের সমাধি রচনা করছে। গণতন্ত্রের জন্য শূন্যতা সৃষ্টি হলে অন্য তন্ত্রগুলো সামনে এগিয়ে আসবে এবং উলফা ও অন্যান্য স্বাধীনতাকামী ভারতীয় গোষ্ঠীকে যথাসম্ভব সাহায্য-সহযোগিতা দেবে বাংলাদেশের প্রতিবাদী মানুষই। ওয়াশিংটন সেটাকে সন্দেহের চোখে দেখছে। খুব সম্ভবত ওয়াশিংটনের বড় সন্দেহ ভারতের দীর্ঘমেয়াদি লক্ষ্য নিয়ে। ভারত যে শেষত বাংলাদেশকে গ্রাস করে নিতে চায় ওয়াশিংটন সেটা বুঝে গেছে। সেটা যুক্তরাষ্ট্রের বিশেষ উদ্বেগের কারণ ঘটাবে। বঙ্গোপসাগরে একাধিপত্য ভারতের দীর্ঘকালের লক্ষ্য। দিল্লির পরিকল্পনায় এখানে মার্কিন নৌবাহিনীর উপস্থিতি কাম্য নয়। অন্য দিকে এই এলাকায় একটা নৌ-উপস্থিতি ওয়াশিংটনের রণকৌশলের জন্য সর্বাধিক গুরুত্বপূর্ণ।\nঢাকায় মার্কিন রাষ্ট্রদূত ড্যান মজিনা গায়ে পড়ে দিল্লি গিয়েছিলেন শেখ হাসিনাকে যুক্তির পথ দেখাতে ভারতের সাহায্য সংগ্রহের আশায়। হতাশ হয়ে তিনি ওয়াশিংটনে ফিরে গিয়ে বড় কর্তাদের প্রকৃত পরিস্থিতি বুঝিয়ে এসেছেন। দিল্লির হিসাব হচ্ছে, শেখ হাসিনা গদিতে থাকলে তারা যা চাইবে তিনি সব কিছুই দিতে রাজি হবেন; কিন্তু ঢাকায় একটা জাতীয়তাবাদী সরকার প্রতিষ্ঠিত হলে সে সরকার কিছুতেই ভারতের কাছে নতজানু হয়ে থাকতে রাজি হবে না। সে জন্য দিল্লি তদবির করেছে যুক্তরাষ্ট্রের দরবারে। সে লক্ষ্যে ‘চাণক্যের নাতনী’ সুজাতা সিং কয়েক দিন ধরে ওয়াশিংটনে তদবির করেছেন। হয়তো সেসব তদবিরে কাজ হবে না বলে ভারতকে জানিয়ে দেয়ার ইঙ্গিত হিসেবেই নিউ ইয়র্কে ভারতীয় ভাইস কন্সাল দেবযানীকে কিছু হয়রানি করা হয়েছে।\nবাড়াবাড়ি প্রতিক্রিয়া এবং বিভ্রান্তির ধূলিঝড়\nভারতে তার প্রতিক্রিয়া হয়েছে সাংঘাতিক রকম মাত্রাতিরিক্ত। মার্কিন কূটনীতিকদের নানাভাবে হয়রানি করা হচ্ছে, মার্কিন দূতাবাসের নিরাপত্তা বেষ্টনীগুলো সরিয়ে নেয়া হয়েছে। ভারত সরকার ওয়াশিংটনকে জানিয়ে দেয়ার চেষ্টা করছে উত্তেজিত জনতা যদি মার্কিন দূতাবাসে চড়াও হয় তাহলে তাদের কিছু করণীয় থাকবে না। ভারতীয়রা ভুলে যাচ্ছে, তারা এখনো বিশ্বের এক নম্বর পরাশক্তি হতে পারেনি। এক নম্বর পরাশক্তি এখনো যুক্তরাষ্ট্র। বাংলাদেশে পাকিস্তান পার্লামেন্টে কাদের মোল্লার ফাঁসির সমালোচনা করে গৃহীত একটি প্রস্তাবের প্রতিবাদে সরকার ও আওয়ামী লীগ কৃত্রিম ক্রোধের ধূলিঝড় সৃষ্টির চেষ্টা করছে। অতীতের একটা ঘটনাভিত্তিক সে প্রস্তাবকে বলা হচ্ছে বাংলাদেশের অভ্যন্তরীণ ব্যাপারে হস্তক্ষেপ। হাসিনা-তনয় জয় পাকিস্তানি পণ্য বর্জনের প্রস্তাব দিয়েছেন; কিন্তু বাংলাদেশের ভবিষ্যৎ নির্ধারক নির্বাচনে ভারতের নির্লজ্জ ও প্রত্যক্ষ হস্তক্ষেপের নিন্দা জয় করবেন কখনো? বাংলাদেশের মানুষ যদি ভারতীয় পণ্য বর্জন এবং ভারতের সাথে সার্বিক অসহযোগিতার দাবি করে তাহলে সেটা কি অন্যায় হবে?\nপিঠা ভাগের নির্বাচন মেনে নিলে কিছু দিনের মধ্যেই সংসদ ভেঙে দিয়ে একাদশ সংসদের নির্বাচন করার যে টোপ শেখ হাসিনা বিএনপিকে দিয়েছেন, সে টোপের পরামর্শও দিল্লি থেকেই এসেছে বলে মনে হয়। সামাজিক মিডিয়ায় গত কয়েক দিন ধরে একটা খবর ব্যাপকভাবে প্রচারিত হচ্ছে। খবরটা এই যে, গত ১৭ ডিসেম্বর মঙ্গলবার ভারতের বিভিন্ন মিডিয়ায় আটজন প্রতিনিধি বেগম খালেদা জিয়ার সাথে সাক্ষাৎ করেন। তাদের সাথে আরো ছিলেন গোয়েন্দা সংস্থা র-এর উপমহাপরিচালক এবং ভারতীয় হাইকমিশনের একজন কর্মকর্তা। র-এর ওই কর্মকর্তাও বিএনপি নেত্রীর জন্য একটি টোপ ফেলেছেন। বলেছেন, খালেদা জিয়া যদি ৫ জানুয়ারির ভোটারবিহীন নির্বাচন মেনে নেন, যুদ্ধাপরাধের অভিযোগে প্রাণদণ্ডাদেশপ্রাপ্ত জামায়াত নেতাদের ফাঁসি দিতে রাজি হন এবং জামায়াতের সাথে সম্পর্ক ত্যাগ করেন তাহলে একাদশ সংসদ নির্বাচনে ভারত খালেদা জিয়াকে সমর্থন দিতে রাজি হবে।\nদিল্লির ফাঁদ ধরা পড়ে গেছে\nতবে আপাতদৃষ্টিতে নিরীহ আরেকটি শর্ত জুড়ে দেয়া হয়েছে সেই সাথে। বলা হয়েছে, ভারত বর্তমান সরকারের আমলে সম্পাদিত চুক্তিগুলো মেনে চলবে। এই শর্তের তাৎপর্য কি ভেবে দেখেছেন সবাই? তাৎপর্য হচ্ছে ভারত যদি হাসিনা সরকারের সম্পাদিত চুক্তিগুলো মেনে চলে, তাহলে খালেদা জিয়ার অধীনের সরকারকেও সেসব চুক্তি মেনে চলতে হবে। অর্থাৎ ভারত সড়ক, রেল ও নদীপথে ট্রানজিট এবং চট্টগ্রাম ও মংলা বন্দর ব্যবহারের অবাধ অধিকার দিতে খালেদা জিয়ার সরকারকেও বাধ্য করবে।\nএ দিকে শেখ হাসিনার সরকার কার্যত বাংলাদেশের বিরুদ্ধেই যুদ্ধ ঘোষণা করেছে। সরকারের কোনো কোনো মন্ত্রীর উক্তি অনুযায়ী পুলিশ, র‌্যাব ও বিজিবিকে ‘দেখা মাত্র গুলি করার’ নির্দেশ দেয়া হয়েছে। দল বেঁধে এই বাহিনীগুলোর অতিরিক্ত রকম বাড়াবাড়ি বহু অঞ্চলে ত্রাসের রাজত্ব সৃষ্টি করেছে। সাতক্ষীরায় তো প্রকৃতই জনসাধারণ বনাম সরকার খোলা যুদ্ধই চলছে। বিভিন্ন সূত্রে যেসব খবর পাচ্ছি, তাতে মনে হয় সাতক্ষীরা জেলায় দ্বিতীয় বিশ্বযুদ্ধের অনুকরণে ‘পোড়া মাটি’ রণকৌশল অবলম্বন করেছে যৌথবাহিনী। জেলার সর্বত্র মানুষের ঘরবাড়ি বুলডোজার দিয়ে গুঁড়িয়ে কিংবা আগুন দিয়ে পুড়িয়ে দেয়া হচ্ছে। গোটা জেলার মানুষ যৌথবাহিনী আতঙ্কে পালিয়ে বেড়াচ্ছে। সরকারের এসব উন্মাদ অত্যাচার নির্যাতনের একটাই মাত্র কারণ হতে পারে। তারা এখন দেশের ওপর নিয়ন্ত্রণ হারিয়ে ফেলেছে এবং তারাও ভয়ানক আতঙ্কিত।\nশেখ হাসিনা ও তার সরকার যে আতঙ্কিত তার বহু বহু কারণ আছে। বিশ্বসমাজে বাংলাদেশ এখন অস্পৃশ্য হয়ে পড়েছে। শুধু নির্বাচনে পর্যবেক্ষক পাঠাতে অসম্মতিই নয়, একই সাথে শাস্তিমূলক কিছু ব্যবস্থাও বিশ্বসমাজ নিতে যাচ্ছে বর্তমান সরকারের বিরুদ্ধে। রানা প্লাজার বিপর্যয়ের সময় থেকেই যুক্তরাষ্ট্র বাংলাদেশের রফতানিকে বিশেষ জিএসপি সুবিধা দিতে অস্বীকার করে আসছে। ইউরোপীয় ইউনিয়নও এখন বলে দিয়েছে, বাংলাদেশ রফতানিতে যে ইবিএ (এভরিথিং বাট আর্মস) সুবিধা ভোগ করছে সেটা রহিত করা হতে পারে।\nবাংলাদেশের ব্যবসায়ীসমাজ যে হঠাৎ করে সাদা পতাকা মিছিল করছে তার কারণও ইউরোপ-আমেরিকায় রফতানি বাজার হারানোর আতঙ্ক। বিগত পাঁচ বছর তারা শেখ হাসিনার সরকারকে সব রকম সহযোগিতা দিয়েছেন। এমনকি সরকারের ভুয়া জনপ্রিয়তা দেখানোর জন্য আওয়ামী লীগের জনসভায় নিজেদের শ্রমিকদেরও পাঠিয়েছেন। বিনিময়ে সরকারের কাছ থেকে বহু বৈধ ও অবৈধ সুবিধা তারা আদায় করেছেন। প্রত্যক্ষ ও পরোক্ষভাবে তারা রাষ্ট্রীয় দুর্নীতির ফল ভোগ করেছেন। সরকারের হাজার অত্যাচার-অবিচারের বিরুদ্ধে তারা টুঁ শব্দটি করেননি। এখন পোশাক রফতানির (এবং অন্যান্য পণ্যেরও) বাজার তাদের হাতছাড়া হয়ে যাচ্ছে। এখন ত্রাহি ত্রাহি ডাক উঠেছে ব্যবসায়ী সমাজের দিক থেকে।\nদিল্লির জন্য ভয়ের কারণ\nদিল্লির মসনদও এখন আতঙ্কিত। এতকাল যুক্তরাষ্ট্রের সমর্থন বিরাট একটা সাহসস্বরূপ ছিল। শেখ হাসিনার বর্তমান সরকারের আমলে বিনামূল্যে ট্রানজিটের ব্যবস্থা করে নিয়ে ভারত উত্তর-পূর্বের সাতটি রাজ্যের (সেভেন সিস্টার্স) মুক্তিযুদ্ধ দলনের জন্য এবং হিমালয়ের গায়ে বিশাল বিবদমান অঞ্চল নিয়ে চীনের সাথে সম্ভাব্য যুদ্ধের প্রস্তুতি হিসেবে সৈন্য ও ভারী সমরাস্ত্র পাঠানোর পথ সুগম করে নিয়েছিল।\nদিল্লির আশা ছিল হাসিনার পরবর্তী মেয়াদে তারা বাংলাদেশকে সিকিমের মতো ‘অ্যানেক্স’ (সংযুক্ত) করে নেয়ার ব্যবস্থাও করে নিতে পারবে। ওয়াশিংটন এখন বিরূপ। এর পরে যদি ভারত অস্ত্রবলে বাংলাদেশের স্বাধীনতা বিলুপ্ত করতে চায় তাহলে সামরিক কিংবা নৈতিক কোনো প্রকার সাহায্যই সে পাবে না ওয়াশিংটনের কাছ থেকে। এর চেয়েও বড় কথা, ওয়াশিংটনের হস্তক্ষেপের আশঙ্কা থাকবে না বলে চীনও হয়তো ভারতের সামরিক উচ্চাভিলাষের ডানা ছেঁটে দিতে চাইতে পারে।\nশেখ হাসিনা ও তার ভারতীয় পৃষ্ঠপোষকেরা যে খালেদা জিয়াকে একাদশ সংসদ নির্বাচনের টোপ দেখাচ্ছেন এই হচ্ছে তার কারণ; কিন্তু খালেদা জিয়া ও বিএনপির নেতৃত্ব এতই মূর্খ নন যে দিল্লি ও ঢাকার দ্বিমুখী ‘বদান্যতায়’ তারা ‘গা-গা’ হয়ে যাবেন। হাসিনা ও ভারত সরকার যদি উপমহাদেশে দীর্ঘমেয়াদি শান্তি চায় তাহলে তাদের উচিত হবে ৫ জানুয়ারি বাঁদরামির নির্বাচন ত্যাগ করে সংলাপের ভিত্তিতে সব দলের গ্রহণযোগ্য দশম সংসদ নির্বাচনের নতুন তফসিল ঘোষণা করা।\nসিরাজুর রহমান: বিবিসি বাংলা বিভাগের সাবেক প্রধান


leftfront - Latest News on leftfront | Read Breaking News on Zee News Bengali English\nKolkata State Nation World Sports Showbiz Lifestyle Blogs Health Photos Videos Home » Bengali » Leftfront সিপিআইমের সঙ্গে জোট, অধীরদের সম্মতি থাকলেও এখনও ভাবছে কংগ্রেস হাইকম্যান্ড বামেদের সঙ্গে জোট করে বিধানসভা ভোটে লড়ুক কংগ্রেস। রাহুল গান্ধীর কাছে এই দাবি পেশ করলেন অধিকাংশ প্রদেশ নেতা। প্রদেশ কংগ্রেস সূত্রে খবর, ১৭জন প্রতিনিধির মধ্যে ১৫জনই বামেদের হাত ধরার পক্ষে সওয়াল করেছেন। জোট প্রস্তাবে রাহুল গান্ধীও সহমত প্রকাশ করেছেন বলে প্রদেশ নেতাদের দাবি। যদিও চূড়ান্ত সিদ্ধান্ত নেবেন কংগ্রেস সভানেত্রী সোনিয়া গান্ধীই। প্রয়োজনে কংগ্রেস ওয়ার্কিং কমিটির বৈঠক ডেকে এ নিয়ে সিদ্ধান্ত নেওয়া হতে পারে। এমাসের মধ্যেই হাইকমান্ড চূড়ান্ত সিদ্ধান্ত নিয়ে ফেলবে বলে আশাবাদী প্রদেশ কংগ্রেস নেতৃত্ব। লক্কা পায়রা হঠাৎ জঙ্গলা, রাত জেগে বিমান উবাচ, 'সুখের রাজনীতি করে না বামফ্রন্ট' রাজ্যে ২ সেপ্টেম্বর ধর্মঘটের ডাক দিয়েছে বামেরা। তাই আর দেরি না করে ২ সপ্তাহ আগে থেকেই রাস্তায় কর্মসূচিতে নেমেছে বাম দলগুলি। কলকাতার রানী রাসমনি রোডে বামেদের অবস্থান বিক্ষোভ কর্মসূচিতে যোগদান করেছে সিপিআইএম, সিপিআই, আরএসপি, ফরওয়ার্ড ব্লক সহ আরও বেশ কিছু বাম দল। মঞ্চে রাত জাগছেন প্রথম সারির নেতারা। ভোটের আগে নেতা কর্মিদের চাঙ্গা করতেই রাস্তায় রাত যাপনে সিপিআইএম। অবশ্য এর আগেও অবস্থান বিক্ষোভে দেখা গিয়েছে বিমান বসুকে। প্রতিবাদী গান, আবৃতিতে 'এখন যার যৌবন যুদ্ধে যাওয়ার শ্রেষ্ঠ সময় তাঁর', এই স্লোগানেই ঘর গোছাচ্ছে বাম। "বামেদের মেরুদন্ড পশ্চিমবঙ্গ", ঘুরে দাঁড়ানোর বার্তা দিলেন ইয়েচুরি পশ্চিমবঙ্গ ছাড়া গতি নেই। সর্বভারতীয় রাজনীতিতে বামেদের যদি relevant হয়ে উঠতে হয়, হাল ধরতে হবে এই রাজ্যকেই। বক্তা সীতারাম ইয়েচুরি। সিপিআইএম রাজ্য কমিটির বৈঠকের শেষে বক্তব্য রাখেন দলের নতুন সাধারণ সম্পাদক।\nবাংলা দখলের সেমিফাইনাল, আজ সন্ত্রাসের আবহেই কলকাতা পুরভোট আজ কলকাতায় পুরভোট। ২০১৬ ফাইনালের আগে সেমি ফাইনাল। গত ৪ বছরে একাধিক ইস্যুতে চাপের মুখে পড়তে হয়েছে শাসকদলকে। সেসব মোকাবিলা করেই কি উর্ধ্বমুখী থাকবে তৃণমূলের সমর্থন? বিজেপি নাকি বামেরা, কে হবে প্রধান প্রতিপক্ষ? উত্তরের আশায় পুরভোটের দিকে তাকিয়ে সব মহল।\nসমঝোতা বনাম মাঠে ময়দানে লড়াই, CPI(M)- এর পথ কী? মতাদর্শের লড়াইয়ে বাম ঐক্য গড়তে রাজি। কিন্তু, ভোটের জোটে এখনই যোগদান নয়। বিশাখাপত্তনমের CPIM-এর পার্টি কংগ্রেসে এই বার্তাই দিল SUCI ও CPIML। সাম্প্রদায়িকতা ও উদার আর্থিক নীতির মোকাবিলায় বৃহত্তর বাম ঐক্য গঠনের ডাক দিয়েছেন CPIM সাধারণ সম্পাদক, প্রকাশ কারাট।\nমতুয়া সংঘে ভাঙনের জন্যে দায়ী তৃণমূল,বিজেপি: বিমান বনগাঁ লোকসভা ও কৃষ্ণগঞ্জ বিধানসভা উপনির্বাচনে আর ২৪ ঘন্টাও বাকি\nত্রিপুরায় বামফ্রন্টের ফল আরও ভাল হবে, মত মানিক সরকারের আসন্ন বিধানসভা নির্বাচনে দুহাজার আটের চেয়েও ভাল করবে বামফ্রন্ট সরকার। চব্বিশ ঘণ্টাকে দেওয়া একান্ত সাক্ষাতকারে এমনই দাবি করলেন ত্রিপুরার মুখ্যমন্ত্রী মানিক সরকার। গত নির্বাচনে দেওয়া সবকটি প্রতিশ্রুতি রূপায়িত হওয়ায় এবার বামফ্রন্ট আরও ভাল করবে বলে আশাবাদী তিনি। রাজ্যের উন্নয়নের প্রশ্নে বিরোধীদের ভূমিকার কড়া সমালোচনা করেছেন ত্রিপুরার মুখ্যমন্ত্রী। শুভেন্দুর বিরুদ্ধে কমিশনে বামেরা তৃণমূল সাংসদ শুভেন্দু অধিকারীর বিরুদ্ধে রাজ্য নির্বাচন কমিশনে নালিশ জানাল বামেরা। ২৫ নভেম্বর পূর্ব মেদিনীপুরের কামারদার একটি সভায় শুভেন্দু অধিকারী হুমকি দেন, খেজুরিতে নিষিদ্ধ থাকবে সিপিআইএম। জায়গা হবে না কংগ্রেস-বিজেপি কোনও দলেরই। খেজুরিতে পঞ্চায়েত ভোট তিনিই করাবেন। এধরনের হুমকির প্রতিবাদ জানিয়ে শুভেন্দু অধিকারীর বিরুদ্ধে অভিযোগ জানাল বাম প্রতিনিধি দল।\nশীতের যুদ্ধ প্রস্তুতিতে বৈঠকে এনডিএ এনডিএর মধ্যে থাকা জেডিইউ ইতিমধ্যেই জানিয়েছে তারা সংসদ অচল করার বিপক্ষে। নিজেদের দাবিদাওয়া নিয়ে সংসদে আলোচনার দাবি জানিয়েছে তারা। অন্যদিকে বামেরাও ১৮৪ ধারায় ভোটাভুটি সহ আলোচনা চাইছে। সংসদে নিজেদের গুরুত্ব ধরে রাখতে এনডিএ বামেদের পথেই চলতে পারে বলে মনে করছে রাজনৈতিক মহল।\nধর্মঘটে স্তব্ধ মহানগর ডিজেলের মূল্যবৃদ্ধি, রান্নার গ্যাসের ওপর ভর্তুকীর নিয়ন্ত্রণ এবং এফডিআইয়ের প্রতিবাদে বামেদের ডাকে বারো ঘণ্টার সাধারণ ধর্মঘট এবং বিজেপির দশ ঘণ্টা বনধে প্রায় শুনশান শহর কলকাতার রাস্তা। উত্তর থেকে দক্ষিণ, কলকাতার রাস্তায় সরকারি বাস চললেও তাতে যাত্রী সংখ্যা অনেকটাই কম। বেসরকারি বাস নেই বললেই চলে। ভাড়া বৃদ্ধির দাবিতে আজ থেকে বাহাত্তর ঘণ্টা ট্যাক্সি ধর্মঘটে সামিল হয়েছে একাধিক ট্যাক্সি সংগঠন। নারী নির্যাতনের বিরুদ্ধে বামফ্রন্টের মানব বন্ধন রাজ্যে একের পর এক ধর্ষণের ঘটনা ঘটেই চলছে। রাজ্যে নারীদের উপর বেড়ে চলা ক্রমবর্ধমান নির্যাতনের প্রতিবাদে কলকাতার ৩২ টি থানার সামনে মানব বন্ধন গড়ে তুলল কলকাতা জেলা বামফ্রন্ট। মঙ্গলবার বিকেল পাঁচটা থেকে থানা গুলোর সামনে এক সঙ্গে মানববন্ধন তৈরী করল তারা। রিপোর্ট ফাঁস কাণ্ডে শাস্তির দাবি সূর্যকান্তের ডিজির বিতর্কিত রিপোর্ট নিয়ে মুখ খুললেন বিরোধী দলনেতা সূর্যকান্ত মিশ্র। তাঁর দাবি, এই ঘটনার পিছনে যাঁরা রয়েছেন তাদের শাস্তি দিতে হবে। ডিজি নিজে যদি একাজ করে থাকেন, তাহলে তাঁকেও রেয়াত করা যাবে না।\nজুতোয় চে, নিন্দামুখর বামমহল নিশ্চিত জীবনের স্বাচ্ছন্দ্যে আকর্ষণ ছিল না তাঁর। আদর্শ আর মানুষের মুক্তির টানে হেলায় প্রাণ বিলিয়ে দিয়েছেন। এমন কিংবদন্তি বিপ্লবীকে যে পুঁজিবাদী সমাজ জীবদ্দশায় গ্রহণ করতে পারেনি, সহ্য করতে পারেনি, সেই বামপন্থী নেতাই মৃত্যুর পর বিশ্বের কাছে হয়ে উঠলেন তারুণ্যের প্রতীক। Special


ছেলের সঙ্গে চুটিয়ে গল্প রাজের, চুপ করে শুনল যুবান, দেখুন ভিডিও - TheWall\nদ্য ওয়াল ব্যুরো: অবাক হয়ে তাকিয়ে আছে বাবার মুখের দিকে। মাঝে আবার ভ্রুটা একটু কুঁচকে নিচ্ছে। আর চার দিনের ছেলেকে কোলে নিয়ে চুটিয়ে গল্প করে চলেছেন তার বাবা, পরিচালক রাজ চক্রবর্তী।\nসদ্যোজাত জুবানের সঙ্গে রাজের ভিডিও রীতিমতো ভাইরাল হল সোশ্যাল মিডিয়ায়। কী নিয়ে গল্প করলেন রাজ?\nSubhashree Ganguly Fan Club Howrah এতে পোস্ট করেছেন বুধবার, 16 সেপ্টেম্বর, 2020\nনার্সিংহোম থেকে বাড়িতে ফিরে পিসি, ঠাকুমা বা অন্যদের সে কী বলে সম্বোধন করবে তারই পাঠ দিচ্ছিলেন বাবা। আর বাধ্য ছেলের.মতো চুপ করে সেসব শুনল ছেলে। পাশ থেকে শোনা গেল শুভশ্রীর গলাও, “শুনছে!”\nশুভশ্রী অন্তঃসত্ত্বা থাকাকালীন শেষের কয়েকটা সপ্তাহ দুঃস্বপ্নের মধ্যে দিয়ে যেতে হয়েছে। রাজের করোনা ধরা পড়েছিল। সেই সময়েই উদ্বেগ ছড়িয়েছিল শুভশ্রীকে নিয়ে। যদিও তাঁকে ছুঁতে পারেনি সংক্রমণ। রাজ কোভিড থেকে সেরে উঠতে না উঠতেই তাঁর বাবর মৃত্যু হয়।\nতবে সব ঝড়ঝাপটা সামলে ফুটফুটে পুত্র সন্তানের জন্ম দিয়েছেন টলিউডের বহু হিট ছবির নায়িকা। যুবান ভূমিষ্ঠ হওয়ার পর থেকেই খুশির জোয়ার চক্রবর্তী পরিবারে। এর মধ্যেই যুবানের সঙ্গে শুভশ্রী ও রাজের নানান মুহূর্তের ছবি ভাইরাল হয়েছিল সোশ্যাল মিডিয়ায়। এদিন ভাইরাল হল বাপ-ব্যাটার গপ্প।\nমুর্শিদাবাদের জলঙ্গি থেকে ফের জঙ্গি সন্দেহে আটক যুবক! সম্প্রতি ধৃত এক জঙ্গির ঘনিষ্ঠ…\nকিশোরীকে গণধর্ষণ টাকিতে, অভিযুক্ত ৪ সঙ্গী\nকলকাতা-সহ একাধিক জেলায় শুরু বৃষ্টি, দক্ষিণের পাশাপাশি বর্ষণ…


"বিজেপির মুখপাত্র হবেন বিজয় মালিয়া", বিস্ফোরক মন্তব্য শিবসেনার | Mahanagar24x7\n”বিজেপির মুখপাত্র হবেন বিজয় মালিয়া”, বিস্ফোরক মন্তব্য শিবসেনার\nডেস্ক: বিজয় মালিয়া নাকি বিজেপির মুখপাত্র হতে চলেছেন। বিস্ফোরক মন্তব্য শিব সেনার। সম্প্রতি জনজাতি উন্নয়ন মন্ত্রকের মন্ত্রী জুয়েল ওরাম তাঁর সভাতে আদিবাসীদের উদ্দেশ্যে বলেছেন, স্মার্ট হতে। শুধু তাই নয় বিজয় মালিয়ার প্রসঙ্গ টেনে বলেন তাঁর মত হওয়ার চেষ্টা করতে যাতে সহজে ব্যাঙ্ক থেকে লোন পাওয়া যায়। জুয়েলের বক্তব্য সবাই তাঁকে নিয়ে সমালোচনা করে। কিন্তু তিনি আদপে একজন বিচক্ষণ ব্যাক্তি। তিনি তার কাজের দ্বারা রাজনীতিবিদ, সরকার ও ব্যাঙ্ক কর্মীদের এক প্রকার ঘোল খাইয়ে দিচ্ছেন। তার মত চতুর হওয়ার পরামর্শ দিয়েছেন ওই বিজেপি নেতা।\nগেরুয়া শিবিরের জনজাতি উন্নয়নের এই মন্তব্যের পর থকেই হাত ধুয়ে তাঁর সমালোচনায় নেমেছেন শিবসেনা প্রধান উদ্ধাব ঠাকরে। শিবসেনার একটি মুখপত্র ‘সামনা’-তে এরকম বিরূপ মন্তব্য প্রকাশ করেছেন। সেখানে বলা হয়েছে বিজেপির নেতা নেতৃত্বরা প্রধানমন্ত্রী নরেন্দ্র মোদীর সতর্কবার্তার কোনও রকম তয়াক্কাই করছেন না। একের পর এক নেতারা বেফাঁস মন্তব্য করে চলেছেন। শিবসেনা এদিন বিজেপির ওই কেন্দ্রীয় মন্ত্রকের বিরুদ্ধে এক হাত নিয়ে বলেন, জুয়েল নতুন করে উন্নয়নের ধারণা নিয়ে আসার চেষ্টা করছে মনে হয়। যা একেবারেই মূর্খের মত কাজ। শুধু তাই নয় ওই মুখপত্রের সম্পাদকীয়তে আরও লেখা হয়েছে, বিজেপি যদি কোনোদিন দাউদকে সাধু পুরুষ হিসাবে মন্তব্য করে তাহলেও অবাক হওয়ার কিছু নেই। এই নিয়েই গেরুয়া শিবির ও শিব সেনার প্রধান উদ্ধাব ঠাকরের মধ্যে দ্বন্দ্ব প্রকট হয়ে উঠেছে।\nPrevious articleবড়পর্দায় নয় বাস্তবে জ্যোতিষী সাজছেন করণ!\nNext articleপ্রধানমন্ত্রীর সভায় প্যান্ডেল ভেঙে আহত ২২! হাসপাতালে মোদী, টুইটে মমতা


জামিয়ার সংক্ষিপ্ত পরিচিতি - Jamiatul Asad Al Islamia Dhaka\nজামিয়াতুল আসআদ আল ইসলামিয়া আকাবির ও আসলাফের চিন্তার আলোকে নতুন ধারার একটি উচ্চতর ইসলামী গবেষণা প্রতিষ্ঠান। আল্লাহ তাআলার সাহায্য ও নুসরতের উপর পূর্ণ আস্থা ও তাওয়াক্কুল করে বে-সরু সামান গত অক্টোবর ’০৯ ইং মোতাবেক আরবী শাওয়াল ১৪৩০ হিজরীতে ভাড়া বাড়িতে প্রতিষ্ঠিত একটি আদর্শ দ্বীনী প্রতিষ্ঠান।\nরাজধানী ঢাকা এলাকার ১৩৫/৫/ডি বাসায় বিশিষ্ট আলেমে দ্বীন মুফতি হাফিজুদ্দীন তত্ত্বাবধানে একদল তরুণ আলেমকে সঙ্গে নিয়ে যাত্রা শুরু করে এ জামিয়া। নতুন কিছু করার প্রত্যয় ছিল শুরুতেই। অদ্যবধি আল্লাহর অশেষ রহমতে চলছে সেই পথচলা।\nজামিয়ার কিছু বৈশিষ্ট্য:\nইলমী প্রাজ্ঞতা অর্জনের সাথে সাথে আত্মিক পরিশুদ্ধায়নের জন্য প্রতি মাসে ইসলাহী মজলিস আয়োজন।\nআকাবিরে দেওবন্দের ইফতার সিলেবাসের সাথে প্রয়োজনীয় নতুন পাঠ্যবই সংযোজনে যুগোপযোগী সিলেবাস প্রনয়ণ।\nদুই-তিন মাস পরপর ফিক্বহী সেমিনার আয়োজন করে ছাত্র ও সাধারণ জনগণের সামনে প্রয়োজনীয় মাসায়েল উপস্থাপন করা।\nগবেষণাধর্মী বিষয়াবলীর উপরে প্রবন্ধ প্রতিযোগিতা আয়োজন করে ছাত্রদেরকে গবেষণার প্রতি আগ্রহী করে তোলা।\nযার নামে এই জামিয়া : হায়াতে ফিদায়ে মিল্লাত\nনাম: হযরত মাওলানা সায়্যিদ আসআদ মাদানী রহ.\nউপাধি: ফিদায়ে মিল্লাত (জাতির জন্য উৎসর্গিত)\nবংশ: সায়্যিদ (নবী স. এর বংশধর)\nজন্ম: এই আধ্যাত্মিক মহান পুরুষ ৬ জিলক্বদ ১৩৪৬ হিজরী মোতাবেক ১৯২৮ সালের ২৭ এপ্রিল শুক্রবার সায়্যিদ খান্দানের ঐতিহ্যবাহী এক সুফী পরিবারে জন্মগ্রহণ করেন। ভারতের মুরাদাবাদ জেলার বিসরাও নামক স্থানে নিজ মাতুলালয়ে তাঁর জন্ম হয়। তাঁর আধ্যাত্মিকতা ও রূহানিয়্যাতের সর্গধাম ঐতিহাসিক দেওবন্দের পবিত্রতম আলো-হাওয়া সিক্ত মাদানী মঞ্জিলের নূরানী পরিবেশে তিনি লালিত পালিত হন।\nতাঁর সম্মানিত পিতা ছিলেন উপমহাদেশের স্বাধীনতা আন্দোলনের মহান সিপাহসালার, বীর মুজাহিদ, শতাব্দীর শ্রেষ্ঠতম মুহাদ্দিস, শায়খুল আরব ওয়াল আজম , কুতুবুল আলম , শায়খুল ইসলাম হযরত মাওলানা হুসাইন আহমাদ মাদানী কাদ্দাসাল্লাহু সিররাহুল আযীয।\nশৈশবের ঘটনা ও মায়ের দোয়া: হযরত ফিদায়ে মিল্লাত রহ.তখন মাত্র ছয়-সাত বৎসরের শিশু ছিলেন। একদিন সমবয়সী শিশুদের সাথে খেলতে গিয়ে সিগারটের ফেলে দেওয়া অংশ খেলাচ্ছলে হাতে নিয়েছিলেন। ফলে তার হাতে সিগারেটের গন্ধ লেগে যায়। বাড়িতে ফিরে যখন মা সিগারেটের গন্ধ পান, তখন ছেলে সিগারেট খেয়েছেন বলে মনে করে তাঁকে খুব বকাঝকা ও প্রহার করেন। পরে নিজেই ক্রন্দনরত অবস্থায় ছেলেকে আদর করে কোলে তুলে নেন তিনি। আর হাত তুলে দোয়া করেন, “হে আল্লাহ! আমার এই সন্তান যদি তার পিতার সঠিক উত্তরাধিকারী হতে পারে, তাহলে তাকে জীবিত রাখ। অন্যথায় তুমি তাকে তুলে নাও”।\nহযরতের পরবর্তী জীবনে মায়ের এই দোয়ার প্রতিফলন আমরা দেখেছি তাঁর জীবনের বাঁকে বাঁকে। মায়ের অন্তরের দোয়া তাঁকে পৌছে দিয়েছিল সফলতা ও কবুলিয়্যাতের চূড়ায়। আর পিতার পদাঙ্ক অনুসরণ করে তিনি হয়েছেন তাঁর যোগ্য জানেশীন।\nওফাত: এই মহান ব্যক্তিত্ব ৬ ফেব্রুয়ারী ২০০৮ আমাদের ছেড়ে মহান আল্লাহ তাআলার ডাকে সাড়া দেন। আল্লাহ তাআলা আমাদেরকে তার কীর্তিময় বর্ণাঢ্য জীবন থেকে শিক্ষা লাভ করার তাওফীক দিন। আমীন।


পরিচয় যা-ই হোক, অপরাধ অনুযায়ী পাপিয়ার বিচার হবে: কাদের\nBy নিউজডেস্ক on ফেব্রুয়ারি ২৪, ২০২০ জাতীয়, রাজনীতি\nঅ’স্ত্র-মা’দকসহ নারী বিষয়ক অ’নৈতিক কর্মকাণ্ডে জড়িত থাকার দায়ে গ্রেপ্তার নরসিংদী জেলা যুব মহিলা লীগের বহি’ষ্কৃত সাধারণ সম্পাদক শামীমা নূর পাপিয়ার পরিচয় যা-ই হোক, অপরাধ অনুযায়ী তার বিচার হবে বলে মন্তব্য করেছেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nপাপিয়ার গ্রেপ্তারের বিষয়ে ওবায়দুল কাদের বলেন, অপরাধ অনুযায়ী অপরাধী শা’স্তি পাবে। সরকার দলের হোক কিংবা বাইরের হোক- কোনো অপরাধীকে পার পেয়ে যেতে দেইনি। সব অপরাধীকেই বিচারের আওতায় আনা হয়েছে। পাপিয়ার পরিচয় যেটাই হোক, অপরাধী হিসেবে এবং অপরাধ অনুযায়ী বিচার হবে।\nআইনশৃঙ্খলা রক্ষাকারী বাহিনী তাকে ধরেছে, দলীয়ভাবে তাকে অপরাধী হিসেবে শনাক্ত করা যায়নি? জবাবে কাদের বলেন, আইনশৃঙ্খলা বাহিনী কি সরকারের বাইরে? এ সরকারের আমলে আইনশৃঙ্খলা বাহিনী অপরাধের জন্য যাদের গ্রেপ্তার করছে, শা’স্তি দিচ্ছে- এটা কি সরকারের ইচ্ছার বাইরে হচ্ছে? সরকারের সায় এবং এসব বিষয়ে জিরো টলারেন্স নীতি আছে বলেই আজকে আইনশৃঙ্খলা বাহিনী ব্যবস্থা নিচ্ছে। আইনশৃঙ্খলা বাহিনীকে সেই স্বাধীনতা দেয়া হয়েছে। অপরাধ-অ’ন্যায় যারাই করবে, তাদের যেটাই পরিচয় হোক তাদের বিরু’দ্ধে ব্যবস্থা নিতে হবে। সেই অনুযায়ী অ্যাকশন নেয়া হচ্ছে।\nআওয়ামী লীগের নাম ব্যবহার করে অনেকে অ’পকর্ম করছে, দলের মধ্যে কি আরও এমন রয়েছে? তিনি বলেন, আমি একটা বিষয় পরিষ্কার করে বলতে চাই, এ দেশে আগেও সরকার ছিল। ১৯৭৫ সালের পর ২১ বছর আমরা পুরোপুরি পাওয়ারে ছিলাম না। পার্থক্যটা হচ্ছে, অন্যান্য সরকার অপরাধী-অপ’কর্মকারীদের বিচারের আওতায় নিয়ে আসার বিষয়টি অব’হেলা ও উ’পেক্ষা করেছে। তাই অপরাধীরা শা’স্তি পায়নি।\nসেতুমন্ত্রী বলেন, এই সরকারের আমলে কেউ যদি অপরাধ করে তার পরিচয় যদি দলীয়ও হয়, সরকারের পক্ষ থেকে আইন প্রয়োগকারী সংস্থাকে নির্দেশ দেয়া আছে, পরিচয়ই যেটাই হোক অপ’কর্মের জন্য যেন তার বিরু’দ্ধে ব্যবস্থা নেয়া হয়। বিচার করা হয়।\nউল্লেখ্য, সমাজসেবার আড়ালে অ’সহায় সুন্দরী নারীদের নিয়ে দীর্ঘদিন ধরে অ’নৈতিক ব্যবসা এবং অ’স্ত্র-মা’দকসহ বিভিন্ন অ’নৈতিক কাজে জড়িত থাকার দায়ে শনিবার (২২ ফেব্রুয়ারি) হযরত শাহজালাল আন্তর্জাতিক বিমানবন্দর থেকে দেশ’ত্যাগের সময় পাপিয়াসহ ৪ জনকে গ্রেপ্তার করে র‌্যাব। তার বিরু’দ্ধে অ’বৈধভাবে কোটি টাকা হাতিয়ে নেয়ারও অভিযোগ রয়েছে।\nতার ফার্মগেটের বাসায় অভিযান চালিয়ে অ’স্ত্র ও মা’দক উদ্ধার করেছে র‍্যাব। রোববার (২৩ ফেব্রুয়ারি) পাপিয়াকে নরসিংদী জেলা যুব মহিলা লীগের সাধারণ সম্পাদকের পদ থেকেও বহি’ষ্কার করা হয়েছে।


ওয়াসার এমডির বি’রু’দ্ধে মা’ম’লার আবেদন\n১৩২ কোটি টাকা আত্মসাতের অ’ভিযোগে ঢাকা ওয়াসার ব্যবস্থাপনা পরিচালক তাকসিম এ খানসহ ৯ জনের বি’রু’দ্ধে মা’ম’লার আবেদন হয়েছে আ’দা’লতে।\nকর্মচারীদের সমবায় সমিতির টাকা আত্মসাতের অ’ভিযোগে ঢাকা ওয়াসা কর্মচারী বহু’মুখী সমবায় সমিতি লিমিটেডের সাধারণ সম্পাদক মো. শাহাব উদ্দিন সরকার বৃহস্পতিবার ঢাকার মুখ্য মহানগর হাকিম আ’দা’লতে হাজির হয়ে ওই ৯ জনের বি’রু’দ্ধে অ’ভিযোগ করেন।\nমহানগর হাকিম আশেক ই’মাম বাদীর জবানব’ন্দি শুনে বিষয়টি আদেশের জন্য অ’পেক্ষমাণ রাখেন বলে জানান বাদীপক্ষের আইনজীবী মো. মুনজুর আলম।\nতাকসিম ছাড়াও ঢাকা ওয়াসার প্রকৌশলী শারমিন হক আমীর, সাবেক রাজস্ব পরিদর্শক মিঞা মো. মিজানুর রহমান, প্রকৌশলী মো. আখতারুজ্জামান, রাজস্ব পরিদর্শক মো. জাকির হোসেন, প্রকৌশলী মো. বদরুল আলম, জনতা ব্যাংকের সাবেক ডিজিএম শ্যামল বিশ্বা’স, উপসচিব শেখ এনায়েত উল্লাহ ও উপপ্রধান হিসাবরক্ষণ কর্মক’র্তা মো. সালেকুর রহমানকে আ’সা’মি করা হয়েছে মা’ম’লার আর্জিতে।\nসেখানে অ’ভিযোগ করা হয়েছে, ঢাকা ওয়াসা কর্মচারী বহু’মুখী সমবায় সমিতি ২০১৭ সালের ১৬ জুলাই থেকে ২০১৮ সালের ৩০ জুন পর্যন্ত সময়ে ঢাকা ওয়াসা থেকে রাজস্ব আদায় কাজ বাবদ ৯৯ কোটি ৬৫ লাখ ১৯ হাজার ১৭৩ টাকা পায়। আর ২০১৮ থেকে ২০১৯ অর্থবছরে এ কাজ থেকে সমিতি আয় করে ৩৪ কোটি ১৮ লাখ ৫৭ হাজার ৭৯০ টাকা।\nএর মধ্যে ২০১৭ থেকে ২০১৮ অর্থবছরে সমিতির হিসাবে জমা হয় ১ কোটি ৭৯ লাখ ৫৯ হাজার ৫০৩ টাকা। বাকি ১৩২ কোটি ৪ লাখ ১৭ হাজার ৪৬০ টাকা ছয়টি ব্যাংক থেকে বিভিন্ন চেকের মাধ্যমে আ’সা’মিরা ‘আত্মসাৎ’ করেছেন এবং সমবায় অধিদপ্তরের অডিট রিপোর্টেও তা ‘প্রমাণিত’ হয়েছে বলে দাবি করা হয়েছে মা’ম’লায়।


এমন ব্যর্থ রাষ্ট্রব্যবস্থা দিয়ে আমি কী করবো! – Women Chapter\nঅক্টোবর ৬, ২০১৯, ২:১৮ পূর্বাহ্ণ\nআমরা জবাবদিহি কাউকেই করতে পারি না। জবাবদিহিতা যেন একটা অলীক বিষয় হয়ে যাচ্ছে দিন দিন বাংলাদেশে। রাষ্ট্র সে তো বিরাট ব্যপার! আমরা তো তার এক এক কোনায় পড়ে থাকা এক একজন!\nআর সরকার! সে তো রাষ্ট্রের চাইতেও বড়! আর সেখানে আমরা এক একটা চুনোপুঁটি! আমাদের খোঁজ কে রাখে, বলেন!\nআর সেজন্যই তো দিব্যি একটা জলজ্যান্ত কলেজ পড়ুয়া ১৭ বছরের দারুণ সম্ভাবনাময়ী ছেলে ধানমন্ডি লেকে ডুবে মরে গেল! খালি হয়ে গেল মায়ের বুক, কিন্তু আমরা কারও কাছেই জবাবদিহিতা চাচ্ছি না। কারণ চাইলেও কেউ দিবে না!\nযদি প্রশ্ন করি সরকার আছে কীসের জন্য, বোধ হয় নিজের কাছেই অস্বাভাবিক ঠেকবে! কোন ছেলে কোথায় ধানমন্ডি লেকে ডুবে মরে গেল তার খোঁজ কেন সরকার রাখবে বলেন! সরকারের কত বড় বড় চিন্তা করতে হয়, সামলাতে হয়, তাই না!\nসাগর-রুনি যখন খুন হলো নিজের বেডরুমে, তখন বলা হলো কারও বেডরুমে নিরাপত্তা দেয়া রাষ্ট্রে/সরকারের সম্ভব না। যদিও বাংলাদেশের মতো আজগুবি রাষ্ট্র আর সরকার ছাড়া এমন কথা কেউ বলবে না। বাবা মাকে হারিয়েছে আমাদের ‘মেঘ’, কিন্তু এখনও বিচার পায়নি।\nধানমন্ডি লেকটা তো কারও বেডরুম নয়! এটি একটি সরকারি সম্পত্তি। সুস্থ বিনোদনহীন শহরের মাঝখানের এই লেকটাতে মানুষ বেড়াতে যাবে সেটাই স্বাভাবিক। যাচ্ছেও। রবীন্দ্র সরোবরে প্রায়ই হচ্ছে নানান অনুষ্ঠান। আর যে লেকের পানির গভীরতা ৩০/৩২ ফুট, সেখানে এই লেককে ঘিরে কোন নিরাপত্তা কর্মী নেই কেন? এই প্রশ্ন কি খুব অমূলক?\nহয়তো এবার রাষ্ট্র বলবে, মা কোথায়, ছেলেকে দেখে রাখার দায়িত্ব তো মায়ের। হ্যাঁ আমরা মায়েরা তো প্রতি মুহূর্তে নিজের সুখ জলাঞ্জলি দিয়েও আমাদের সন্তানদের আগলে রাখি, বড় করি। ঋদ্ধর মা আগলে রেখেছিল গত ১৭টা বছর। কিন্তু কোন একদিন একটা পাবলিক প্লেসে দুর্ঘটনায়ও রাষ্ট্র এগিয়ে আসবে না? এ দায়িত্ব কি শুধুই মায়ের? রাষ্ট্রের দায়িত্ব কি একটুও নেই?\nনিরাপত্তার সাথে সবসময় শুধু খুব শিক্ষিত প্রশিক্ষিত বাহিনী বোঝায় তা নয়। স্বেচ্ছাসেবী বলে একটা কথা সারা পৃথিবীব্যাপী প্রচলিত আছে। বাংলাদেশেও আছে, কিন্তু সরকার থেকে কখনই তাকে সমাদর করা হয়নি।\nহ্রদয়ঙ্গম ঋদ্ধ নামের আমাদের যে ছেলেটি ঐদিন ধানমন্ডি লেকে যখন ডুবে যাচ্ছিল তখন হ্রদয় ও শান্ত নামের দুজন ছেলে ঝাঁপ দিয়ে পানিতে নেমেছিল, কিন্তু বাঁচাতে পারেনি। পারবে কী করে? একটা ডুবন্ত মানুষকে কীভাবে বাঁচাতে হয় সেটি তো জানা দরকার, তাই না! এই যে শান্ত আর হ্রদয় যাদের নিজেদের একটা বিশাল হ্রদয় আছে, কিন্তু এই ছেলেগুলোর দিকেও কি রাষ্ট্র বা সরকারের কোন দায়িত্ব আছে?\nএই ছেলেগুলো তো ফেলনা, সারাদিন হয়তো ঘুরে বেড়ায়। যদিও তারাই চেষ্টা করেছিল একটা প্রাণ বাঁচাতে। আর এই এইটুকু চেষ্টার জন্য ঋদ্ধর মা তৃষ্ণা তাদের হাতটা ধরে আছে, ছাড়তে পারছে না। পারবে কী করে ‘মা’ যে! আহা রে ‘মা’!\nঅথচ আমরা যারা ওর চেনাশোনা আর কাছের মানুষ তারা ঐ ছবির দিকে তাকাতে পারছি না। বুকের ভেতরটা হু হু করে উঠছে বারংবার!\nহৃদয় আর শান্ত তো ব্রিজের কাছের পুলিশকে গিয়ে বলেছিল। তারা তাদেরকে পুলিশ ফাঁড়িতে যেয়ে রিপোর্ট করতে বলে। কেন? ডিজিটাল বাংলাদেশ কোথায় গেল? ওখানে হেঁটে গিয়ে রিপোর্ট করতে যে সময় লাগবে তার চাইতে একটা ফোন তো আরও দ্রুত কাজ করতো, তাই না? আর পুলিশের কাছে তো সেই\nজরুরি নাম্বার থাকার কথা, তাই না? কোথায় কোন জরুরি বিভাগে, কাকে ফোন করতে হবে সেটাও তো তাদের জানার কথা, তাই না?\nএকটা মানুষ ডুবে মরে যাচ্ছে, সেই সংবাদ ঐ পুলিশদেরকে একটুও বিচলিত করে নি? আমাদের রাষ্ট্র এবং সরকার পুলিশকে নষ্ট করেছে, বললে কি ভুল বলা হবে?\nসেই পুলিশ নিজে দৌড়ে গেলেও কি খুব ক্ষতি হয়ে যেত? একটা জীবন তো বাঁচতেও পারতো! পুলিশের তো নিশ্চয়ই সেই ট্রেনিং আছে! থাকা উচিত, তাই না?\nএকটা ডুবন্ত মানুষকে বাঁচানো খুব কঠিন কাজ নয়। শুধু কিছু বিষয় জানা দরকার।\nআমি দুর্যোগে কাজ এবং স্বেচ্ছাসেবী তৈরির কাজ করেছিলাম বলে কিছুটা জানি।\nশান্ত আর হ্রদয় যদি জানতো একটা দড়ির গিঁট কীভাবে দিলে এবং তা ঐ ডুবন্ত মানুষের মাথা গলিয়ে দুই হাতের নিচে কীভাবে দিলে ক্লান্ত মানুষটিকে উল্টো করে কিভাবে সহজেই টেনে তীরে আনা যায়, তাহলে হয়তো আমাদের ছেলেটি বেঁচে যেতো! ওর মাকে বার বার বলে উঠতে হতো না, ‘আমার বুকটা খালি হয়ে গেছে, কিচ্ছু নেই সেখানে’!\nবাঁশ, কলাগাছ, কলস এইসব তো বটেই, একটা মাঝারি ধরনের পাতিল দিয়েও প্রাণ রক্ষা করা যায়। দুই তিনটা প্লাস্টিক ক্যানের মুখ ভাল করে এঁটে দড়ি দিয়ে বেঁধে দিলেও যে কেউ তা ধরে ভেসে থাকতে পারে।\nডুবন্ত মানুষটা অনেক পানি খেলে এবং অচেতন হলেও সাথে সাথে মরে যায় না। সুতরাং যদি দ্রুত ব্যবস্থা নেয়া যায় তাহলে বেঁচে যেতে পারে। পানি থেকে তুলেই কী করতে হবে সেও প্রশিক্ষণের বিষয়, কিন্তু খুব কঠিন নয়। যে কাউকেই এই দক্ষতায় দক্ষ করে তোলা সম্ভব।\nকিন্তু সেই যে বললাম সরকারের অনেক কাজ!\nলেকের ধারে যেখানে ছেলেটি ডুবলো সেখানে একটি মসজিদ ছিল। আচ্ছা মসজিদে কি মাইক ছিল না? সেখানেও কি এই ডুবন্ত ছেলেটিকে বাঁচানোর আকুতি জানানো যেত না? আশেপাশের পুলিশের সাহায্য চেয়ে বা আশেপাশের বাড়ি থেকে কোন কাঠের খণ্ড, দড়ি বা কলসী নিয়ে আসার জন্য?\nঅথবা মসজিদের কোন এক কোনায় কি দুটো তিনটে ‘বয়া’ রেখে দেয়ার কথা কারও মাথায় এলো না? মসজিদটা যেহেতু লেকের ধারে। আর ঋদ্ধ ছাড়াও নাকি আরও অন্য একটি ছেলে ডুবেছিল এই লেকে।\nআমি কি রাষ্ট্রের কাছে, মসজিদের কাছে বেশি কিছু চেয়ে ফেললাম? হবে হয়তো!কারণ এইসব মসজিদ, মন্দির তো মানুষের জন্য নয়, স্রষ্টার জন্য!\nআর রাষ্ট্র? সে তো বিরাট ব্যাপার! তার অনেক কাজ!\nঅখ্যাত আমাদের সন্তানেরা প্রতিনিয়ত রাস্তায় বাসের নিচে পড়বে, পানিতে ডুবে মরবে তার দায়-দায়িত্ব রাষ্ট্র নেবে না!\nতাহলে এই রাষ্ট্র দিয়ে আমি কী করবো! এই রাষ্ট্রকে আমি ধিক্কার জানাই!\n(বিঃ দ্রঃ একটা তথ্য দিয়ে রাখি, বাংলাদেশে এক সময় শিশু মৃত্যুর হার বেশি ছিল ডায়রিয়ার কারণে। এখন সেটাকে ছাড়িয়ে পানিতে ডুবেই শিশু মৃত্যুর হার বেশি। এর বেশিরভাগ গ্রামাঞ্চলে। কিন্তু শহরের প্রাণকেন্দ্রে যেখানে সমস্ত সুযোগ-সুবিধা আছে, সেখানেও আমরা হেরে যাচ্ছি।)\nTags: উইমেন চ্যাপ্টার, এই রাষ্ট্র দিয়া আমি কী করিবো!, ব্যর্থ রাষ্ট্র, সন্তানই যদি না বাঁচে তবে এই রাষ্ট্র দিয়ে আমি কী করবো!, সমসাময়িক, সামিনা আখতার, হৃদয়ঙ্গম ঋদ্ধ\nপুরুষাতঙ্কে কেন ভোগে নারীরা?